ബിഹാറിൽ അട്ടിമറിനീക്കം ഉണ്ടായാൽ സജ്ജരാകാൻ നിർദേശം\nബിഹാറിൽ മഹാസഖ്യം ആത്മവിശ്വാസത്തില്; അട്ടിമറിനീക്കം ഉണ്ടായാൽ സജ്ജരാകാൻ നിർദേശം\nമഹാരാഷ്ട്ര, കർണാടക, തുടങ്ങിയ സംസ്ഥാനങ്ങളിൽ ബിജെപി ഗവർണർമാരെ ഉപയോഗിച്ച് നടത്തിയ രാഷ്ട്രീയ കളികൾ ഇത്തവണയും പ്രതിപക്ഷം പ്രതീക്ഷിക്കുന്നുണ്ട്.\n08 Nov, 2020 at 08:10 AM\nബിഹാറിൽ അധികാരത്തിൽ വരുമെന്ന എക്സിറ്റ് പോൾ ഫലങ്ങൾ പുറത്ത് വന്നതോടെ ആത്മവിശ്വാസത്തിലാണ് മഹാസഖ്യം. അട്ടിമറികൾ ഉണ്ടായാൽ നേരിടുന്നതിന് സജ്ജരാകാൻ നേതാക്കൾക്ക് പാർട്ടികൾ നിർദേശം നൽകി. ആർജെഡി, കോൺഗ്രസ്, ഇടത് പാർട്ടികൾ എന്നിവർ ചേരുന്ന മഹാസഖ്യം അധികാരം പിടിക്കുമെന്നാണ് മിക്ക എക്സിറ്റ് പോൾ ഫലങ്ങളും പ്രവചിക്കുന്നത്. മറ്റന്നാൾ ആണ് വോട്ടെണ്ണൽ.\n243 അംഗ ബിഹാർ നിയമസഭയിൽ അധികാരത്തിൽ എത്താൻ 122 അംഗങ്ങളുടെ പിന്തുണയാണ് വേണ്ടത്. എന്നാൽ കേവല ഭൂരിപക്ഷത്തിനും മുകളിൽ മഹാസഖ്യം സീറ്റുകൾ നേടുമെന്നാണ് എക്സിറ്റ് പോൾ പ്രവചനം. തൊഴിൽ ഇല്ലായ്മ, വികസനം, വിലക്കയറ്റം എന്നിവയാണ് ചർച്ച ആയതെന്നും മോദി തരംഗം വീശിയില്ലെന്നും സർവേ ഫലങ്ങള് പറയുന്നു. മൂന്ന് തവണ മുഖ്യമന്ത്രി ആയിരുന്ന നിതീഷ് കുമാറിനെയും ഐക്യ ജനതാ ദളിനെയും ബീഹാർ ജനത കൈ വിടുമെന്നാണ് എക്സിറ്റ് പോൾ ഫലങ്ങൾ വിശദീകരിക്കുന്നത്.\nമാറ്റത്തിനു വോട്ട് എന്ന തേജസ്വി യാദവിന്റെയും മഹാസഖ്യത്തിന്റെയും മുദ്രാവാക്യം ജനങ്ങൾ ഏറ്റെടുത്തുവെന്ന് സര്‍വെ സൂചിപ്പിക്കുന്നു. എങ്കിലും തൂക്കുസഭക്ക് സാധ്യതയോ കേവല ഭൂരിപക്ഷം മാത്രമോ ഉണ്ടാകുന്ന പക്ഷം അട്ടിമറികളും മഹാസഖ്യം പ്രതീക്ഷിക്കുന്നു. മഹാരാഷ്ട്ര, കർണാടക, തുടങ്ങിയ സംസ്ഥാനങ്ങളിൽ ബിജെപി ഗവർണർമാരെ ഉപയോഗിച്ച് നടത്തിയ രാഷ്ട്രീയ കളികൾ ഇത്തവണയും പ്രതിപക്ഷം പ്രതീക്ഷിക്കുന്നുണ്ട്. ജനറൽ സെക്രട്ടറിമാരായ രൺദീപ് സിങ് സുർജെവാലയെയും അവിനാഷ് പാണ്ടയെയും ബിഹാറിൽ നിരീക്ഷകരായി കോൺഗ്രസ് അധ്യക്ഷ സോണിയാ ഗാന്ധി അയച്ചു.\nതോൽവി ഉണ്ടായാൽ അത് നിതീഷ് കുമാറിന്റെ ഭരണ പരാജയമായി ഉയർത്തി കാണിക്കാനായിരിക്കും ബിജെപി ദേശീയ നേതൃത്വം ശ്രമിക്കുക. എൻഡിഎയിൽ ബിജെപിക്ക് കൂടുതൽ സീറ്റ് കിട്ടുമെന്ന എക്സിറ്റ് പോൾ ഫലങ്ങൾ ഇപ്പോൾ തന്നെ നേതാക്കൾ ഉയർത്തി കാണിച്ചു തുടങ്ങി.\nBiharBihar Exit Poll


നടുമുറ്റം തൈവിതരണം സമാപിച്ചു - Malayalam Daily News\nSep 16, 2020 മുനീഷ് അരിമണിച്ചോല\nനടുമുറ്റം ഖത്തർ ഏരിയ തലങ്ങളിൽ നടത്തിയ തൈ വിതരണം\nകാലാവസ്ഥാ മാറ്റം ആരംഭിച്ചതതോടെ ഖത്തറിലെ വനിതാ കൂട്ടായ്മയായ കള്‍ച്ചറല് ഫോറം നടുമുറ്റം പച്ചക്കറി വിളകളുടെ തൈവിതരണം വിവിധ ഏരിയകളിൽ ആരംഭിച്ചു. സ്ത്രീകളുടെ ഒഴിവ് സമയം പരമാവധി ഉപയോഗപ്പെടുത്തി ആവശ്യമായ പച്ചക്കറി വിളകൾ സ്വയം ഉൽപാദിപ്പിക്കുക എന്നതാണ് ഇതിലൂടെ നടുമുറ്റം ലക്ഷ്യം വെക്കുന്നത്. വനിതകൾ ആവേശത്തോടെ ഏറ്റെടുക്കാറുള്ള തൈവിതരണം എല്ലാ വർഷവും നടത്താറുണ്ട്.\nപുത്തൻ കൃഷിരീതിയുടെ പാഠങ്ങൾ പകർന്ന് നൽകുന്ന ക്ലാസ്സുകളും തൈവിതരണത്തോടൊപ്പം സംഘടിപ്പിച്ചു. മാമുറ, മദീന ഖലീഫ, ഐൻ ഖാലിദ്, വക്ര, വുകൈർ, ദോഹ, ഖോർ, മത്താർ ഖദീം എന്നീ ഏരിയകളിൽ വിപുലമായി തൈവിതരണം നടത്തി.\nസിമി പോൾ, നജ്മ നസിർ, മോന ഹലീമ, സജ്‌ന നജീം, മുഹ്സിന ശരീഫ് എന്നിവർ പ്രവാസലോകത്തെ കൃഷിരീതികളെ കുറിച്ച് വിവിധ ഏരിയകളിൽ ക്ലാസ്സ് എടുത്തു.\nകൾച്ചറൽ ഫോറം സംസഥാന സമിതി അംഗവും, നടുമുറ്റം അസിസ്റ്റന്റ് കോർഡിനേറ്ററുമായ റുബീന മുഹമ്മദ് കുഞ്ഞിയുടെ നേതൃത്വത്തിൽ നുഫൈസ, ഫാത്തിമത് സുഹ്‌റ, ഖദീജബി, സെബീല, സനിയ, വാഹിദ നസിർ, നജില നജീബ്, സകീന അബ്ദുള്ള, ബുഷ്‌റ, ഹുമൈറ, സാജിത ഇസ്മായിൽ എന്നിവർ അതാത് ഏരിയകളിൽ തൈ വിതരണവും അതോടനുബന്ധിച്ചുള്ള ഓൺലൈൻ കൃഷി പഠന ക്ലാസ്സും സംഘടിപ്പിച്ചു.\nഇസ്രയേലുമായുള്ള സമാധാന കരാര്: യു എ ഇയും ബഹ്റൈനും കനത്ത വില നല്‍കേണ്ടി വരുമെന്ന് ഇറാന്


ട്രാന്‍സ്‌ജെന്‍ഡേഴ്‌സിന് ഇഷ്ടമുള്ള തൊഴില് ചെയ്യാന് സര്‍ക്കാര് സഹായം നല്‍കും\nBy സമകാലിക മലയാളം ഡെസ്‌ക്ക് | Published: 02nd July 2017 08:09 AM |\nLast Updated: 02nd July 2017 08:09 AM | A+A A- |\nകൊച്ചി: ട്രാന്‍സ്‌ജെന്‍ഡേഴ്‌സിന് അവരുടെ ഇഷ്ടത്തിനനുസരിച്ചുള്ള തൊഴില് ചെയ്യാന് സര്‍ക്കാര് സഹായം ചെയ്യും. ഇതിനായുള്ള ഓരോ ജില്ലകളും സൗകര്യമൊരുക്കിക്കൊടുക്കണമെന്ന് സംസ്ഥാന സര്‍ക്കാര് തീരുമാനിച്ചു. എന്തു തൊഴില് വേണമെന്ന് ഇവര്‍ക്കു തീരുമാനിക്കാം. ഇതിനുള്ള പരിശീലനം സര്‍ക്കാര് നല്‍കും.\nസ്വയം തൊഴിലിലൂടെ ഉപജീവന മാര്‍ഗങ്ങള്‍ക്കു ഇവരെ പ്രാപ്തരാക്കുന്നതിലൂടെ സമൂഹത്തില് ഇവരോടുള്ള സമീപനത്തില് മാറ്റം വരുത്താനാണ് സര്‍ക്കാര് ഉദ്ദേശിക്കുന്നത്. സാമൂഹിക നീതി വകുപ്പാണ് ഇക്കാര്യം കൈകാര്യം ചെയ്യുന്നത്.\nട്രാന്‍സ്‌ജെന്‍ഡേഴ്‌സില് നിന്നുള്ള അഭിപ്രായമറിഞ്ഞതിനു ശേഷമാണ് ഓരോരുത്തര്‍ക്കും അവര്‍ക്കു ഇഷ്ടമുള്ള തൊഴിലുകള് തെരഞ്ഞെടുക്കാമെന്ന പദ്ധതിയുമായി സര്‍ക്കാര് മുന്നോട്ട് വന്നത്. അവരുടെ ഇഷ്ടത്തിനനുസരിച്ചുള്ള തൊഴിലുകള് അവരുടെ ജില്ലകളില് തന്നെ നല്‍കാനാണ് സര്‍ക്കാര് തീരുമാനിച്ചിരിക്കുന്നത്.\nഅതാതു ജില്ലകളില് നിയമച്ചിട്ടുള്ള പരിശീലക ഉദ്യോഗസ്ഥര് വഴിയാണ് ഈ പദ്ധതിക്കുള്ള പണം ചെലവഴിക്കുക. ആപ്പ് ടാക്‌സി സര്‍വീസ് യൂബര് ട്രാന്‍സ്‌ജെന്‍ഡേഴ്‌സിന് തൊഴില് നല്‍കാമെന്ന് അറിയിച്ചതിനെ തുടര്‍ന്ന് ഓരോ ജില്ലയിലെയും അഞ്ചുപേര്‍ക്ക് സൗജന്യമായി ഡ്രൈവിംഗ് പരിശീലനവും നല്‍കാന് സാമൂഹിക നീതി വകുപ്പ് തീരുമാനിച്ചിട്ടുണ്ട്.\nനിങ്ങളുടെ വിലക്കിന്റെ ശക്തി നിങ്ങളും സിനിമയുടെ ശക്തി ഞങ്ങളും കാണിക്കാം\nഇ മാലിന്യസംസ്‌കരണ പദ്ധതിക്ക് തുടക്കമിട്ട് സംസ്ഥാന സര്‍ക്കാര്\ntransgender kerala delf employment ന്‍സ്‌ജെന്‍ഡേഴ്‌സിന് തൊഴില് സര്‍ക്കാര്


കപടശാസ്ത്ര അവകാശവാദക്കാരോട് ചോദിക്കാനുണ്ട് ചിലത് – Meddling Media\nഈ വാദങ്ങള് എടുത്താല് 1 മുതല്3വരെയുള്ള വാദങ്ങള് വസ്തുതാപരമായി ശരിയാണ്. പക്ഷെ നാലാമത്തെ വാദത്തില് എല്ലാം പൊളിയുന്നു. കാരണം നാലാമത്തെ വാദത്തില് പറയുന്ന സ്വാധീനിക്കലും 1, 2,3വാദങ്ങളിലൂടെ തെളിയിച്ച സ്വാധീനവും രണ്ടാണ്. വാദങ്ങള് 1, 2,3പ്രകാരം വളരെ നേരിയ ഒരു ഗ്രാവിറ്റേഷനല് ഫോഴ്‌സ് മനുഷ്യരില് പ്രയോഗിക്കാനേ ഗ്രഹങ്ങള്‍ക്കു കഴിയൂ. പക്ഷെ നാലാമത്തെ വാദം പറയുന്നത് മനുഷ്യരുടെ ജീവിതത്തിലെ എല്ലാ സംഭവങ്ങളും ഗ്രഹങ്ങള് നിയന്ത്രിക്കുന്നു എന്നും. അതുകൊണ്ട് നാലാമത്തെ വാദം എത്തുമ്പോള് വാദങ്ങളുടെ ചെയിന് മുറിയുകയും ശാസ്ത്രീയത നഷ്ടപ്പെടുകയും ചെയ്യുന്നു.\nഅന്ധവിശ്വാസങ്ങള് പ്രചരിപ്പിക്കുന്നവര് ശാസ്ത്രത്തെ കൂട്ടുപിടിക്കുന്ന കാലമാണല്ലോ ഇത്. ശാസ്ത്രത്തെ വക്രീകരിച്ച് തങ്ങളുടെ കപട ശാസ്ത്രങ്ങള്‍ക്ക് വളക്കൂറുണ്ടാക്കാന് നോക്കുന്നവരാണ് ചുറ്റിലും. പ്രത്യേകിച്ചും കേരളത്തില് ഇത് വളരെ വലിയ തോതില് ബാധിക്കുകയും ചെയ്യുന്നു. വേദങ്ങളെ പോലും ശാസ്ത്രത്തിന്റെ നുകത്തില് കെട്ടി വലിച്ച് വിശ്വാസികളെ കൂട്ടാനുള്ള തത്രപ്പാടിലാണ് വിശ്വാസ ലോബികള് പോലും. അന്ധവിശ്വാസങ്ങള്‍ക്ക് ശാസ്ത്രത്തിന്റെ പിന്‍ബലമുണ്ട് എന്ന് സ്ഥാപിക്കാനുള്ള ശ്രമങ്ങളാണ് നടക്കുന്നത്. ഇവിടെ 25 വര്‍ഷം മുന്‍പ് കാള് സാഗന് എഴുതിയ ഒരു പുസ്തകം പ്രസക്തമാകുന്നു. പുസ്തകത്തിലെ പ്രസക്ത ഭാഗങ്ങള്.\nസാഗന്റെ നിരീക്ഷണത്തില് ഒരു അവകാശവാദത്തിനെ വിശകലനം ചെയ്യുമ്പോള് ശ്രദ്ധിക്കേണ്ട9കാര്യങ്ങള് ഇവയാണ്.\n(1)Whenever possible there must be independent confirmation of the facts : എല്ലാ അവകാശവാദങ്ങള്‍ക്കും സ്വതന്ത്രമായ ആധികാരികത ഉണ്ടായിരിക്കണം. ‘നിങ്ങള്‍ക്കിതെങ്ങനെ അറിയാം?'(How do you know?) എന്ന ചോദ്യത്തിന് വ്യക്തമായ ഉത്തരം പറയാന് അവകാശവാദം ഉന്നയിച്ചയാള്‍ക്ക് കഴിയണം. ഒന്നുകില് അയാള് തന്റെ വാദത്തിനു തെളിവ് കാണിക്കണം. അല്ലെങ്കില് എവിടെനിന്നാണ് തനിക്കു ഈ വിവരം കിട്ടിയത് എന്നതിന് ആധികാരികമായ സോഴ്‌സ് കാണിക്കാന് പറ്റണം. ഒരിടയ്ക്കു വൈറല് ആയ ഒരു വാട്‌സാപ്പ് ഫോര്‍വേഡ് ആയിരുന്നല്ലോ ‘നാസയില് നടത്തിയ ഗവേഷണത്തില്, പശുക്കള് ശ്വസിക്കുമ്പോള് അന്തരീക്ഷത്തിലേക്ക് ഓക്‌സിജന് പുറത്തുവിടുന്നു എന്ന് കണ്ടെത്തി’ എന്നത്. ഇത് പറയുന്നയാള്‍ക്ക് ഈ ഗവേഷണത്തിനെ പറ്റിയുള്ള നാസയുടെ ഔദ്യോഗിക ന്യൂസ് റിലീസിന്റെ ലിങ്ക് തരാനുള്ള ബാധ്യതയുണ്ട്. ഇതെനിക്ക് വാട്‌സാപ്പില് ആരോ അയച്ചുതന്നതാണ് ഞാന് വെറുതെ ഫോര്‍വേഡ് ചെയ്തതെ ഉള്ളു എന്നു ന്യായീകരിക്കുന്നതില് കാര്യമില്ല. കാരണം അയാള് അത് ഫോര്‍വേഡ് ചെയ്തത് അതില് പറഞ്ഞിരിക്കുന്ന അവകാശവാദത്തെ ചെറുതായെങ്കിലും അംഗീകരിക്കുകയോ പിന്തുണയ്ക്കുകയോ അത് ശെരിയായിരിക്കണമെന്ന് ആഗ്രഹിക്കുകയോ ചെയ്യുന്നതുകൊണ്ടായിരിക്കും. എല്ലാത്തരം വാദങ്ങളും ഫാക്ട് ചെക്കിങ്ങിനു വിധേയമാക്കണം.\n(2)Encourage substantiative debate on the evidence by knowledgeable proponents of all points of view: അവകാശവാദം ഉന്നയിക്കുന്നയാള് എല്ലാവരുമായും സംവാദത്തിന് തയ്യാറായിരിക്കണം. സ്വന്തം അവകാശവാദത്തിന്റെ വസ്തുതാപരമായ സാധുതയില് ഉറച്ച ബോധ്യമുള്ളവര് സംവാദത്തെ ഭയക്കില്ല. പക്ഷെ ചോദ്യങ്ങളേയും ചര്‍ച്ചകളെയും ഭയക്കുന്നത് കപടവാദത്തിന്റെ ലക്ഷണമായി കാണാം.\n(3)Arguments from authority carry little weight: ശാസ്ത്രീയ മനോവൃത്തിയില് ആരും അതോറിറ്റി അല്ല. പറയുന്നയാള് എത്രവലിയ ജീനിയസ് ആയാലും, എത്ര ബഹുമാനിക്കപ്പെടുന്ന ആളായാലും പറയുന്ന വസ്തുതകളുടെയും, അവയ്ക്കുള്ള സ്വതന്ത്രമായ തെളിവുകളുടെയും അടിസ്ഥാനത്തിലായിരിക്കണം വാദങ്ങള് അംഗീകരിക്കപ്പെടേണ്ടത്. ആല്‍ബര്‍ട്ട് ഐന്‍സ്റ്റീന്റെ സാമാന്യ ആപേക്ഷികതാ സിദ്ധാന്തം (General Theory Of Relativity) പോലും ശാസ്ത്രലോകം അംഗീകരിച്ചത് 1919 ല് ആര്‍തര് എഡിങ്ടണ് തന്റെ പരീക്ഷണത്തിലൂടെ അതിന് തെളിവ് കണ്ടെത്തിയപ്പോളാണ്.\nഈയിടെ നമ്മുടെ നാട്ടില് കണ്ടുവരുന്ന ഒരു പ്രവണതയാണല്ലോ പ്രമുഖ വ്യക്തികള് തീര്‍ത്തും നിരുത്തരവാദപരമായി ശാസ്ത്രീയ അടിത്തറയില്ലാത്ത പ്രസ്താവനകള് നടത്തുന്നത്. രാഷ്ട്രീയനേതാക്കള്, സാംസ്‌കാരികനായകന്മാര്, ചില റിട്ടയേര്‍ഡ് IAS/IPS ഉദ്യോഗസ്ഥര്, എന്തിനു ശാസ്ത്രജ്ഞര് പോലും ഇത് ചെയ്യുന്നു. പറയുന്ന വ്യക്തിയോടുള്ള ബഹുമാനം കാരണം ആള് പറഞ്ഞത് ശെരിയായിരിക്കും എന്ന് ചിലരെങ്കിലും വിശ്വസിച്ചുപോകും. ഇന്ത്യന് സയന്‍സ് കോണ്‍ഗ്രസിലും മറ്റും ഈ വര്‍ഷം അവതരിപ്പിക്കപ്പെട്ട കപടശാസ്ത്ര പ്രബന്ധങ്ങള് പരക്കെ വിമര്ശിക്കപ്പെട്ടിട്ടുണ്ടല്ലോ. ഇന്ന് ശാസ്ത്രജ്ഞന്മാര്(അല്ലെങ്കില് അങ്ങനെ അവകാശപ്പെടുന്നവര്) പോലും സ്യൂഡോ സയന്‍സ് പ്രചരിപ്പിക്കാനിറങ്ങുമ്പോള്, ശാസ്ത്രീയ ചിന്ത ഉയര്‍ത്തിപ്പിടിക്കുന്ന ഒരോ വ്യക്തിയും ചെയ്യേണ്ടത് എല്ലാ അതോറിറ്റികളെയും നിരാകരിക്കുക എന്നതാണ്. ചോദ്യം ചെയ്യലിലൂടെ സാധുത മനസിലാക്കിയ ശേഷം മാത്രം അംഗീകരിക്കുക.\n(4)Spin more than one hypothesis: ഒരു പ്രതിഭാസത്തെ വിശദീകരിക്കാന് സാധ്യമായ എല്ലാ കാരണങ്ങളും പരിശോധിക്കേണ്ടതുണ്ട്. ഉദാഹരണമായി രൂപയുടെ വില ഇടിയാന് കാരണം നോട്ട് നിരോധനമായിരുന്നു എന്ന് അവകാശപ്പെടുന്നയാള് ഇതിനു കാരണമായേക്കാവുന്ന മറ്റു ഘടകങ്ങളെയും പറ്റി നിഷ്പക്ഷമായി വിശകലനം ചെയ്തശേഷമേ അനുമാനത്തിലെത്താവൂ.\n(5)Try not to get overly attached toahypothesis just because it is yours : ഒരു വാദം നിങ്ങളുടെ വാദമാണ് എന്നുള്ളതുകൊണ്ടുമാത്രം അതുമായി ഇമോഷണല് അറ്റാച്ച്‌മെന്റ് ഉണ്ടാകരുത്. ഇവിടെ സാഗന് ‘your hypothesis’ എന്ന് പറഞ്ഞിരിക്കുന്നതിനെ അല്പം കൂടി വിശാലമായ അര്‍ത്ഥത്തില് കാണാം എന്നാണ് എന്റെ അഭിപ്രായം. നിങ്ങള് അവതരിപ്പിക്കുന്ന വാദം ആകണമെന്നില്ല, നിങ്ങള്ക്ക് അനുഭാവമുള്ള വാദം/ഐഡിയോളജി/വ്യക്തി തുടങ്ങിയവയെല്ലാം ഈ കൂട്ടത്തില് വരും. ഉദാഹരണത്തിന് നിങ്ങള് ഒരു മോഡി/പിണറായി/രാഹുല് ഗാന്ധി ആരാധകനാണെങ്കില് നിങ്ങള് വായിക്കുന്ന ലേഖനങ്ങളും, കാണുന്ന വിഡിയോകളും, ഫോര്‍വേഡ് ചെയ്യുന്ന മെസ്സേജുകളും പ്രസ്തുത വ്യക്തിയെ പുകഴ്ത്തികൊണ്ടുള്ളവയായിരിക്കും. അവരെ വിമര്‍ശിക്കുന്ന അനവധി ലേഖനങ്ങളും പ്രഭാഷണങ്ങളുമൊക്കെ ഇന്റര്‍നെറ്റില് ഉണ്ടെങ്കിലും അതൊന്നും തുറന്നുനോക്കാന് നിങ്ങളുടെ മനസ്സ് സമ്മതിക്കില്ല. ഇതിന് മനശാസ്ത്രത്തില് Confirmation bias എന്നു പറയും. ഇങ്ങനെ എന്തിനോടെങ്കിലും മാനസിക വിധേയത്വം നിങ്ങള്‍ക്കുണ്ടെങ്കില് അവിടെ നിങ്ങള്‍ക്ക് ശാസ്ത്രീയമായി ചിന്തിക്കാനാവില്ല. നമുക്ക് അനുഭാവം ഉള്ള ഒരു ആശയത്തിന്റ എതിരഭിപ്രായം സഹിഷ്ണുതയോടെ കേള്‍ക്കുന്ന സ്വഭാവം വളര്‍ത്തിയെടുത്താല് മാത്രമേ അത് ശാസ്ത്രീയ മനോവൃത്തിയാകുന്നുള്ളു.\n(6)Quantify: പറ്റുമെങ്കില് സംഖ്യാപരമായി വസ്തുതകളെ അവതരിപ്പിക്കുക. ഉദാഹരണമായി നമ്മള് സാമ്പത്തികമായി വളര്‍ന്നുകൊണ്ടിരിക്കുകയാണ്(അല്ലെങ്കില് തകര്‍ന്നുകൊണ്ടിരിക്കുകയാണ്) എന്ന പ്രസ്താവന വളരെ അവ്യക്തമാണ്. എന്നാല്, രൂപയുടെ മൂല്യം, ജി ഡി പി, ഇന്ധനവില, തുടങ്ങിയ സൂചകങ്ങള് ഉപയോഗിച്ച് സംസാരിക്കുകയാണെങ്കില് അതിന് കൂടുതല് ശാസ്ത്രീയമായ ആധികാരികത വരും.\n(7) If there’sachain of argument, every link in the chain must work: പല കപടശാസ്ത്രവാദികളും ചെയ്യുന്ന ഒരു കാര്യമാണ് ശാസ്ത്രീയമായ കൃത്യതയുള്ള ചില കാര്യങ്ങള് അവതരിപ്പിച്ചുകൊണ്ട് അതിന്റെയിടയ്ക്കു നൈസ് ആയി ആരും ശ്രദ്ധിക്കാതെ ഒരു കപട വാദം തള്ളിക്കയറ്റുക എന്നത്.\nഇത്തരം വാദത്തിന് ഒരു ഉദാഹരണം : 1)പ്രപഞ്ചത്തിലെ എല്ലാ വസ്തുക്കളും ഗ്രാവിറ്റി വഴി പരസ്പരം ആകര്‍ഷിക്കുന്നു. 2)ന്യൂട്ടന്റെ ഇക്വേഷന് അനുസരിച്ചു വളരെ ദൂരെയുള്ള നക്ഷത്രങ്ങളും ഗ്രഹങ്ങളും പോലും നമ്മുടെ മേല് ഒരു ചെറിയ ബലം പ്രയോഗിക്കുന്നുണ്ട്. 3)അതായത് ചൊവ്വ തുടങ്ങിയ ഗ്രഹങ്ങള് നമ്മളെ ചെറിയ തോതിലെങ്കിലും സ്വാധീനിക്കുന്നുണ്ട്. 4)ഗ്രഹങ്ങള് നമ്മളെ സ്വാധീനിക്കുന്നുണ്ടെന്നുതന്നെയാണ് ജ്യോതിഷവും പറയുന്നത്. 5)അതായത് സയന്‍സ് ജ്യോതിഷം ശരിയാണെന്നു സമ്മതിക്കുന്നു.\n(8) Occam’s Razor : സയന്‍സിന്റെ മറ്റൊരു ടൂള് ആണ് ഒക്കാംസ് റേസര്. ഒരു പ്രതിഭാസത്തെ രണ്ടു വ്യത്യസ്ത കാരണങ്ങള് കൊണ്ട് വിശദീകരിക്കാമെങ്കില്, അവയില് പരമാവധി കുറച്ചു ഊഹങ്ങള്‍ക്കു(assumptions) ഇട കൊടുക്കുന്ന വിശദീകരണം തിരഞ്ഞെടുക്കുക എന്നതാണ് ഒക്കാംസ് റേസര്. മറ്റൊരു വിധത്തില് പറഞ്ഞാല് കൂടുതല് ഊഹങ്ങള് വേണ്ടിവരുന്ന വിശദീകരണത്തെ തള്ളിക്കളയുക.\nഇതിനെ വിശദമാക്കാന് വിക്കിപീഡിയയില് കൊടുത്തിരിക്കുന്ന ഉദാഹരണം നോക്കാം: കാറ്റുള്ള ഒരു രാത്രിയുടെ പിറ്റേന്ന് നമ്മള് നോക്കുമ്പോള് രണ്ട് മരങ്ങള് പിടര്‍ന്നു വീണു കിടക്കുന്നതായി കാണുന്നു എന്നു കരുതുക. എങ്ങനെ മരങ്ങള് വീണു എന്നതിന്റെ രണ്ട് വിശദീകരണങ്ങളാണ് താഴെ പറയുന്നത്.\n1)കാറ്റിന്റെ ശക്തി കാരണം മരങ്ങള് രണ്ടും വീണു.\n2)സ്‌പേസില് നിന്നും രണ്ട് ഉല്‍ക്കാശിലകള്(meteorites) ഓരോ മരത്തിന്റെ മുകളിലും വന്നു പതിക്കുകയും അങ്ങനെ മരങ്ങള് വീഴുകയും ചെയ്തു. അതിനുശേഷം ഈ ഉല്‍ക്കാ ശിലകള് തമ്മില് കൂട്ടിമുട്ടി കത്തി രണ്ടും ഇല്ലാതാകുകയും ചെയ്തു. അതുകൊണ്ട് ഉല്‍ക്കകളുടെ അവശിഷ്ടങ്ങള് പറമ്പിലൊന്നും കാണാനില്ല.\nഈ രണ്ടു വിശദീകരണങ്ങളും സംഭവിക്കാന് സാധ്യതയുള്ളവ തന്നെയാണ്. പക്ഷെ രണ്ടാമത്തെ വിശദീകരണം ശരിയാകണമെങ്കില് വേറെ ഒരുപാടു കാര്യങ്ങള് സംഭവിച്ചു എന്നു നമുക്ക് ഊഹിക്കേണ്ടി വരും. അതുകൊണ്ട് ഒക്കാംസ് റേസര് അനുസരിച്ച് രണ്ടാമത്തെ വിശദീകരണം തള്ളിക്കളയാം.\n(9) Always ask whether the hypothesis can be, at least in principle, falsified : മറ്റൊരു പ്രധാന ടൂള് ആണ് ‘ഫാള്‍സിഫിക്കേഷന്’. ഒരു വാദം തെറ്റാണ് എന്ന് തെളിയിക്കാന് പറ്റുന്ന രീതിയില് ഒരു പരീക്ഷണം നടത്താന് പറ്റുമെങ്കില് മാത്രമേ ഒരു വാദം ‘ഫാള്‍സിഫൈയബിള്’ ആകുന്നുള്ളു. ഉദാഹരണം ഗ്രാവിറ്റിയെ ഫാള്‍സിഫൈ ചെയ്യാന് ഒരു കല്ലെടുത്തു മുകളിയ്‌ക്കെറിഞ്ഞാല് മതി. കല്ല് താഴേയ്ക്കു തിരിച്ചു വരുന്നില്ലെങ്കില് ഗ്രാവിറ്റി തെറ്റാണെന്നു തെളിയിക്കപ്പെടും. പക്ഷെ മിക്ക കപടവാദങ്ങളെയും ഫാള്‍സിഫൈ ചെയ്യാന് ബുദ്ധിമുട്ടായിരിക്കും. സാഗന് തന്നെ ഇത്തരം വാദത്തിനു ഒരു ഉദാഹരണം പറയുന്നുണ്ട്. എന്റെ റൂമില്, അദൃശ്യനായ, ചൂടില്ലാത്ത തീ തുപ്പുന്ന, ശബ്ദമുണ്ടാക്കാത്ത, സ്പര്‍ശിക്കാനാകാത്ത ഒരു ഡ്രാഗണ് ഉണ്ട്, എന്ന് ഞാന് അവകാശപ്പെട്ടാല് നിങ്ങള്‍ക്കു അത് തെറ്റാണെന്നു തെളിയിക്കാനാവില്ല. അതുകൊണ്ട് പ്രസ്തുത വാദം ഫാള്‍സിഫൈയബിള് അല്ല. നമ്മുടെ നാട്ടില് നിലനില്‍ക്കുന്ന പ്രമുഖ അന്ധവിശ്വാസങ്ങളെല്ലാം തന്നെ ഫാള്‍സിഫൈയബിലിറ്റി ഇല്ലാത്തവയായിരിക്കും.\nകടപ്പാട്- ജയ്‌ദേവ് ചന്ദ്രശേഖരന്


യുഎഇക്ക് കേരളത്തിന്‍റെ പ്രതിസന്ധിയെ കുറിച്ച് വ്യക്തമായ ധാരണയുണ്ട്: മുഖ്യമന്ത്രി - Janayugom Online\nയുഎഇക്ക് കേരളത്തിന്‍റെ പ്രതിസന്ധിയെ കുറിച്ച് വ്യക്തമായ ധാരണയുണ്ട്: മുഖ്യമന്ത്രി\nBy: Web Desk | Monday 22 October 2018 10:21 PM IST\nയുഎഇ ഭരണകൂടത്തിന്റെ പ്രതിനിധികളും പ്രവാസി സമൂഹവും കേരളത്തോട് കാണിക്കുന്ന സ്‌നേഹവായ്പും താല്‍പര്യവും നേരിട്ട് മനസ്സിലാക്കാന് യുഎഇ സന്ദര്‍ശനം കൊണ്ട് സാധിച്ചെന്ന് മുഖ്യമന്ത്രി പിണറായി വിജയന്. യുഎഇ ഭരണകൂടത്തില് സുപ്രധാന സ്ഥാനങ്ങള് അലങ്കരിക്കുന്ന വ്യക്തികള്‍ക്ക് കേരളത്തിന്റെ പ്രതിസന്ധിയെ കുറിച്ച് വ്യക്തമായ ധാരണയുണ്ട്. യുഎഇ സര്‍ക്കാര് നമുക്ക് വാഗ്ദാനം ചെയ്തത് 700 കോടി രൂപയായിരുന്നു. സന്ദര്‍ശനത്തിന്റെ പശ്ചാത്തലത്തില് ഇതിനേക്കാള് വലിയ തുകയുടെ സഹായം ലഭിക്കുമെന്ന് ഉറച്ച് വിശ്വസിക്കുന്നുവെന്നും വാര്‍ത്താ സമ്മേളനത്തില് മുഖ്യമന്ത്രി പറഞ്ഞു.\nഅഞ്ച് ദിവസങ്ങളിലായി ഭരണാധികാരികളും പ്രവാസികളുമായ നിരവധി ആളുകളുമായി ആശയവിനിമയം നടത്താന് സാധിച്ചു. പ്രളയാനന്തര നിര്‍മ്മിതി സംബന്ധിച്ച് മാത്രമല്ല, സംസ്ഥാനത്തേക്ക് കൂടുതല് നിക്ഷേപകരെ സ്വീകരിക്കുന്നത് സംബന്ധിച്ചും ചര്‍ച്ചകള് നടന്നുവെന്നും മുഖ്യമന്ത്രി പറഞ്ഞു. ലോകത്തിലെ തന്നെ ഏറ്റവും വലിയ നിക്ഷേപക സ്ഥാപനങ്ങളില് ഒന്നാണ് മുബദല. മുപ്പതിലധികം രാജ്യങ്ങളിലാണ് ഈ സ്ഥാപനം നിക്ഷേപം നടത്തിയിട്ടുളളത്. 16 ലക്ഷം കോടി രൂപ നിക്ഷേപ നിധിയുളള മുബദലയുടെ ചെയര്‍മാന് അബുദാബി കിരീടാവകാശി ശൈഖ് മുഹമ്മദ് ബിന് സായിദ് അല് നഹ്യാനാണ്. പെട്രോകെമിക്കല് സമുച്ചയം, ഡിഫന്‍സ് പാര്‍ക്ക്, ലൈഫ് സയന്‍സ് പാര്‍ക്ക്, ഭക്ഷ്യസംസ്‌കരണ കേന്ദ്രം, വ്യോമയാന വ്യവസായം, കൃഷി തുടങ്ങി ഒട്ടേറെ മേഖലകളില് നിക്ഷേപം നടത്താന് മുബദല താല്പര്യം പ്രകടിപ്പിച്ചിട്ടുണ്ട്. സംസ്ഥാനം ഇപ്പോള് കൈക്കൊള്ളുന്ന നിക്ഷേപ അനുകൂല സമീപനത്തെക്കുറിച്ച് മുബദലയ്ക്ക് വ്യക്തമായ ധാരണകളുണ്ട്. ഇരുകൂട്ടര്‍ക്കും യോജിപ്പുളള മേഖലകളും കണ്ടെത്താന് മുബദല ഉടന് തന്നെ ഉന്നതതല സംഘത്തെ സംസ്ഥാനത്തേക്ക് അയക്കും.\nകേരളത്തില് തുറമുഖ മേഖലയില് നിക്ഷേപമുളള ദുബായ് ഡിപി വേള്‍ഡിന്റെ ചെയര്‍മാന് സുല്‍ത്താന് അഹമ്മദ് ബിന് സുലായയുടെ നേതൃത്വത്തിലുളള ഉന്നതതല സംഘവുമായും ചര്‍ച്ചകള് നടത്തി. കേരള സര്‍ക്കാരുമായി സംയുക്ത സംരംഭമെന്ന നിലയ്ക്ക് ലോജിസ്റ്റിക് പാര്‍ക്, ഇന്‍ഡ്‌സട്രിയല് പാര്‍ക്ക് തുടങ്ങി ഒട്ടേറെ മേഖലകളില് നിക്ഷേപം നടത്താന് ഡിപി വേള്‍ഡ് സന്നദ്ധമാണ്. നമ്മുടെ ഉള്‍നാടന് ജലഗതാഗത പദ്ധതിയില് അവര് വളരെ ആകൃഷ്ടരാണെന്നും അദ്ദേഹം പറഞ്ഞു. തിരുവനന്തപുരം മുതല് കാസര്‍കോഡു വരെയുളള നമ്മുടെ ജലപാതാപദ്ധതിയില് ഭാഗമാകാന് അവര്‍ക്ക് അതിയായ താല്പര്യമുണ്ട്. ചരക്ക് നീക്കം സുഗമമാക്കാന് ചെറുകിട തുറമുഖങ്ങള് വികസിപ്പിക്കാന് അവര് തയ്യാറാണ്. ഉടന് തന്നെ ഒരു ഉന്നതതല സംഘത്തെ അവര് കേരളത്തിലേക്ക് അയക്കും. കേരളത്തിന്റെ പുനര്‍നിര്‍മിതിക്ക് ഒരു കമ്പനിയെന്ന നിലയ്ക്ക് ചെയ്യാന് കഴിയുന്ന എല്ലാ സഹായവും നല്‍കുമെന്ന് ദുബായ് ഹോള്‍ഡിംഗ് ചെയര്‍മാന് അബ്ദുളള ഹബ്ബായി അറിയിച്ചുവെന്നും മുഖ്യമന്ത്രി പറഞ്ഞു.\nലക്ഷക്കണക്കിന് വരുന്ന പ്രവാസി മലയാളികളെ കേരള നിര്‍മിതിയില് കോര്‍ത്തിണക്കാനുളള പ്രതിബദ്ധത യുഎഇലെ മലയാളി സമൂഹം പ്രകടിപ്പിച്ചു. കേരളത്തെ തകര്‍ക്കാനോ തളര്‍ത്തോനോ കഴിയില്ലെന്ന ദൃഢപ്രതിജ്ഞയാണ് ഓരോ യോഗത്തിലും ഉയര്‍ന്നുകേട്ടതെന്ന് മുഖ്യമന്ത്രി പറഞ്ഞു.


bikini-airline-vietjet-to-start-india-vietnam-flights-from-december | വിമാന യാത്രയിൽ ഇനി യാത്രക്കാർക്കരുകിലെത്തുക ബിക്കിനിയിട്ട എയർ ഹോസ്റ്റസുമാർ; 'ബിക്കിനി എയർലൈൻ' ഇനി ഇന്ത്യയിലേക്കും സർവീസ് നടത്തും; ടിക്കറ്റ് ബുംക്കിങ് ആരംഭിച്ചത് ഡിസംബർ ആറ് മുതൽ മാർച്ച് 28 വരെയുള്ള സർവീസുകൾക്ക്; 'ചൂടൻ' സർവീസുമായി ഇന്ത്യയിലേക്കെത്തുന്ന വിയർട്ട് ജെറ്റിനെ സദാചാരവാദികൾ എങ്ങനെ എതിരേൽക്കും എന്നും ആശങ്ക - MarunadanMalayali.com\nAugust 21, 2019 | 03:34 PM IST | Permalink\nഹോ ചിമിൻ സിറ്റി: വിയർട്ട് ജെറ്റ് എന്ന വിയറ്റ്‌നാം വിമാനക്കമ്പനി വാർത്തകളിൽ നിറഞ്ഞത് എയർഹോസ്റ്റസുമാരുടെ വേഷവിധാനം കൊണ്ടായിരുന്നു. കമ്പനിയുടെ വിമാനങ്ങളിൽ യാത്രക്കാർക്ക് വേണ്ട സൗകര്യങ്ങളൊരുക്കി അരുകിലെത്തുന്ന എയർഹോസ്റ്റസുമാർ ധരിക്കുക ബിക്കിനിയാണ്. ഇനി ഈ ബിക്കിനി ഹോസ്റ്റസുമാരുടെ സേവനം ഇന്ത്യൻ യാത്രക്കാർക്കും ലഭ്യമാകുന്നു. ഈ കമ്പനി ഇന്ത്യയിലേക്കും സർവ്വീസ് തുടങ്ങും എന്നാണ് റിപ്പോർട്ടുകൾ. ഡിസംബർ ആറ് മുതൽ മാർച്ച് 28 വരെയുള്ള സർവ്വീസുകൾക്കായുള്ള ബുക്കിങ്ങാണ് കമ്പനി ആരംഭിച്ചത്. വിയറ്റ്‌നാമിലെ ഹോ ചി മിൻ സിറ്റിയിൽ നിന്നും ഹനോയിൽ നിന്നും ഡൽഹിയിലേക്ക് നേരിട്ടുള്ള സർവ്വീസുകളാണ് കമ്പനി തുടങ്ങുന്നത്. ആഴ്ചയിൽ നാലു സർവീസ് നടത്താനാണ് പദ്ധതി. പുതിയ തന്ത്രം പരീക്ഷിച്ച വൻ വിജയം നേടിയ വിമാനക്കമ്പനി ജൂലൈയ്ക്കും ആഗസ്റ്റിനും ഇടയിൽ ഇന്ത്യയിൽ പ്രവർത്തനം തുടങ്ങും.\nവിയറ്റ്നാമിലെ വിയർട്ട് ജെറ്റ് വിമാനക്കമ്പനി സ്വന്തം പേരിനെക്കളും 'ബിക്കിനി എയർ ലൈൻ' എന്ന പേരിലാണ് അറിയപ്പെടുന്നത്. വിയറ്റ്നാമിലെ വനിതാ കോടീശ്വരിയായ ഗുയേൻ തീ ഫൂവോംഗ് താവോയാണ് ഈ വിമാന കമ്പനിക്ക് പിന്നിൽ. 2011 ൽ തുടങ്ങിയ ഈ വിമാന കമ്പനിയുടെ ബിക്കിനി ഷോ വീഡിയോകൾ സമൂഹമാധ്യമങ്ങളിൽ വൈറലായിരുന്നു. 2017 ൽ 17 ദശലക്ഷം യാത്രക്കാരെ കൈകാര്യം ചെയ്ത വിയേർട്ട് ജെറ്റ് 986 ദശലക്ഷം ഡോളറാണ് ആ വർഷം മാത്രം സമ്പാദിച്ചത്. കമ്പനിക്ക് ഇപ്പോൾ ആഭ്യന്തരമായും അന്താരാഷ്ട്ര തലത്തിലും 385 ൽ അധികം സർവ്വീസുകളുണ്ട്.\nആഭ്യന്തരമായും അന്താരാഷ്ട്രമായും 60 റൂട്ടുകളിലാണ് ഇപ്പോൾ ഇത് പ്രവർത്തിക്കുന്നത്. വിമാനജീവനക്കാരികൾ ബിക്കിനി വേഷത്തിൽ യാത്രക്കാർക്കിടയിലൂടെ നടക്കുന്നതിന്റെ വീഡിയോകളും ദൃശ്യങ്ങളും പെട്ടെന്ന് തന്നെ സാമൂഹ്യ മാധ്യമങ്ങൾ വഴി ലോകം അറിയുകയും വലിയ വാർത്തയാകുകയും ചെയ്തു.\nലൈംഗികത മുൻ നിർത്തിയുള്ള മാർക്കറ്റിങ് തന്ത്രങ്ങളുടെ പേരിൽ വൈറലാകുന്നതിനൊപ്പം ശക്തമായ വിമർശനത്തിനും വിമാനക്കമ്പനി ഇരയായി മാറിയിട്ടുണ്ട്. ചൈനയിൽ നിന്നുള്ള ഫുട്ബോളർമാർക്ക് വേണ്ടി അടുത്തിടെ വിമാനത്തിനുള്ളിൽ കളിക്കാർക്ക് തൊടാനും പിടിക്കാനും അവസരം നൽകി ലിംഗറി ഷോ നടത്തിയതിന്റെ പേരിൽ എയർലൈൻ സാമൂഹ്യ മാധ്യമങ്ങളിൽ വൻ വിമർശനം നേരിട്ടിരുന്നു. ഈ പശ്ചാത്തലത്തിലാണ് വിമാനക്കമ്പനി ഇന്ത്യയിലേക്കും സർവീസുമായി വരുന്നത്. കടുത്ത സദാചാരവാദികളുടെ നാടായ ഇന്ത്യയിലേക്ക് ബിക്കിനി എയർ ലൈൻസ് സർവീസ് തുടങ്ങാനിരിക്കെ എങ്ങിനെയായിരിക്കും പ്രതികരണമെന്ന ആശങ്കയും എയർലൈനുണ്ട്.


ഉന്നത വിദ്യാഭ്യാസ സഹായ ഫണ്ട് ഒരുലക്ഷം കോടിയാക്കി :: Janmabhumi Daily\n'ശബരിമലയില് യുവതീ പ്രവേശനം പാടില്ല; യുവതികള്‍ക്ക് ആവശ്യമെങ്കില് ഇന്ത്യയിലെ മറ്റു ക്ഷേത്രങ്ങളില് പോകാം'; നിലപാട് വ്യക്തമാക്കി ഗായകന് കെ ജെ യേശുദാസ് | രാഹുല് സവര്‍ക്കറും, മംഗലശ്ശേരി നീലകണ്ഠനും | പോലീസ് നിലപാട് കടുപ്പിച്ചതോടെ ഹര്‍ത്താലില് നിന്ന് പിന്മാറി യൂത്ത് ലീഗും; തീവ്രമുസ്ലീം സംഘടനകള് നടക്കുന്ന ഹര്‍ത്താലുമായി തങ്ങള്‍ക്ക് ബന്ധമില്ലെന്ന് പികെ ഫിറോസ് | ദേശീയ പൗരത്വ ഭേദഗതി പീഡിപ്പിക്കപ്പെട്ടവര്‍ക്ക് സംരക്ഷണം നല്‍കാന്; ഇന്ത്യക്കാരായവര് ആശങ്കപ്പെടേണ്ടതില്ലെന്ന് കേന്ദ്രമന്ത്രി വി. മുരളീധരന് |\nഉന്നത വിദ്യാഭ്യാസ സഹായ ഫണ്ട് ഒരുലക്ഷം കോടിയാക്കി\nThursday5July 2018 12:23 pm IST\nഉന്നത വിദ്യാഭ്യാസ സഹായ ഫണ്ട് ഒരുലക്ഷം കോടിയാക്കി;കേന്ദ്രീയ വിദ്യാലയങ്ങള്‍ക്കും കിട്ടും, വിദ്യാര്‍ഥികള്‍ക്ക് നേട്ടം\nന്യൂദല്‍ഹി: ഉന്നത വിദ്യാഭ്യാസ സ്ഥാപനങ്ങളുടെ അടിസ്ഥാന സൗകര്യ വികസനത്തിന് കേന്ദ്ര സര്‍ക്കാരിന്റെ സഹായം ഒരുലക്ഷം കോടിയാക്കി. യുപിഎ സര്‍ക്കാരിന്റെ കാലത്ത് 22,000 കോടിയായിരുന്നതാണ് ഒരുലക്ഷം കോടിയാക്കിയത്. 133 ശതമാനമാണ് വര്‍ധന.\n\_ഇതുവരെ ഐഐടികള്‍ക്കും എന്‍ഐടികള്‍ക്കും മാത്രമായിരുന്ന ധന സഹായം കേന്ദ്ര മെഡിക്കല് കോളെജുകള്‍ക്കും കേന്ദ്രീയ വിദ്യാലയങ്ങള്‍ക്കും ജവഹര് നവോദയ വിദ്യാലയങ്ങള്‍ക്കും സഹായം കിട്ടും. കേന്ദ്ര മന്ത്രിസഭയുടെ സാമ്പത്തിക കാര്യ സമിതിയാണ് തീരുമാനം പ്രഖ്യാപിച്ചത്.\nകേന്ദ്ര മാനവവിഭവശേഷി വകുപ്പും കാനറാ ബാങ്കും ചേര്‍ന്ന് 2016 ലാണ് പദ്ധതി ആവിഷ്‌കരിച്ചത്. ഇതിന് ഹയര് എഡ്യൂക്കേഷന് ഫണ്ടിങ് ഏജന്‍സിക്ക് (എച്ച്ഇഎഫ്എ) രൂപം കൊടുത്തിട്ടുണ്ട്. കേന്ദ്രീയ ഉന്നത വിദ്യാഭ്യാസ സ്ഥാപനങ്ങള്‍ക്ക് അടിസ്ഥാന സൗകര്യ വികസനം ഉറപ്പാക്കുകയാണ് ലക്ഷ്യം.\nഈ വികസന സഹായ ധനം സ്ഥാപനങ്ങളോ വിദ്യാര്‍ഥികളോ ഒരുതരത്തിലും തിരിച്ചടയ്ക്കേണ്ടതല്ല. ഇതിന്റെ പേരില് രക്ഷിതാക്കളില്‍നിന്ന് സ്ഥാപനങ്ങള്‍ക്ക് അധിക പണപ്പിരിവൊന്നും അനുവദനീയമല്ല. ഉന്നത വിദ്യാഭ്യാസ രംഗത്ത് നിലവാരവും സൗകര്യവും വന്‍തോതില് വര്‍ധിപ്പിക്കാന് ഉതകുന്നതാണ് ഇത്.\nഉന്നത വിദ്യാഭ്യാസ രംഗത്തേക്ക്\nവിദ്യാഭ്യാസ ആരോഗ്യ പരിരക്ഷാ ഫണ്ട്\nസ്വകാര്യ സര്‍വ്വകലാശാല : ഉന്നത വിദ്യാഭ്യാസ കൗണ്‍സിലിനെതിരെ വിദ്യാഭ്യാസ മന്ത്രി\nവിദ്യാഭ്യാസ വായ്പാ തിരിച്ചടവ് സഹായ പദ്ധതി\nബിരുദ വിദ്യാര്‍ഥികള്‍ക്ക് ഉന്നത വിദ്യാഭ്യാസ സ്‌കോളര്‍ഷിപ്പ്\nഉന്നത വിദ്യാഭ്യാസ മേഖല നിര്‍ണായകം: ഗവര്‍ണര്\nഎസ്.പി.സി. കേഡറ്റ് കെ.രാഹുലിന് സഹായ ഫണ്ട് കൈമാറി\nവിദ്യാഭ്യാസ വായ്പാ സഹായ പദ്ധതി അട്ടിമറിക്കുന്നതായി ആക്ഷേപം\n'ശബരിമലയില് യുവതീ പ്രവേശനം പാടില്ല; യുവതികള്‍ക്ക് ആവശ്യമെങ്കില് ഇന്ത്യയിലെ മറ്റു ക്ഷേത്രങ്ങളില് പോകാം'; നിലപാട് വ്യക്തമാക്കി ഗായകന് കെ ജെ യേശുദാസ്\nപോലീസ് നിലപാട് കടുപ്പിച്ചതോടെ ഹര്‍ത്താലില് നിന്ന് പിന്മാറി യൂത്ത് ലീഗും; തീവ്രമുസ്ലീം സംഘടനകള് നടക്കുന്ന ഹര്‍ത്താലുമായി തങ്ങള്‍ക്ക് ബന്ധമില്ലെന്ന് പികെ ഫിറോസ്\nദേശീയ പൗരത്വ ഭേദഗതി പീഡിപ്പിക്കപ്പെട്ടവര്‍ക്ക് സംരക്ഷണം നല്‍കാന്; ഇന്ത്യക്കാരായവര് ആശങ്കപ്പെടേണ്ടതില്ലെന്ന് കേന്ദ്രമന്ത്രി വി. മുരളീധരന്


Kannur Reeja Murder: വിവാഹിതയെ പീഡിപ്പിച്ച് കൊന്നു; പ്രതിക്ക് ഇരട്ട ജീവപര്യന്തവും പിഴയും - kannur man molested and murdered married woman found guilty | Samayam Malayalam\nkannur man molested and murdered married woman found guilty\nNilin Mathews | Samayam Malayalam | Updated: 13 Mar 2020, 05:16:00 PM\n2017 ആഗസ്റ്റ് 14നാണ് റീജയെ അൻസാർ പീഡിപ്പിച്ച് കൊലപ്പെടുത്തിയത്. കുറ്റം നടന്നതിന് തൊട്ടടുത്ത ദിവസം തന്നെ അറസ്റ്റിലായ അൻസാർ ജയിലിൽ കഴിഞ്ഞു വരികയായിരുന്നു.\nതലശേരി: വിവാഹിതയെ പീഡിപ്പിച്ച് കൊന്നതിന് ശേഷം ആഭരണങ്ങൾ കവർന്ന കേസിലെ പ്രതിക്ക് ഇരട്ട ജീവപര്യന്തവും പിഴ ശിക്ഷയും പെരിങ്ങത്തൂർ കരിയാട് സേട്ടു മുക്കിലെ ചാകേരി താഴെ കുനിയിൽ സി.കെ റീജ (30)യെ കൊലപ്പെടുത്തിയ കേസിൽ പെരിങ്ങത്തൂർ പുളിയനപ്രത്തെ വലിയ കാട്ടിൽ കെ.പി അൻസാറിനെ (29)യാണ് കോടതി ശിക്ഷിച്ചത്.\nപ്രതിക്കെതിരെ 302 (കൊലപാതകം), 376 A (ബലാത്സംഗം), 392 (കവർച്ച) വകുപ്പുകൾ പ്രകാരം കുറ്റക്കാരനാണെന്ന് കണ്ടെത്തിയാണ് ജഡ്ജി പി.എൻ വിനോദ് ശിക്ഷ പ്രഖ്യാപിച്ചത്. ഇരട്ട ജീവപര്യന്തവും, 10 വർഷം കഠിന തടവും, രണ്ടര ലക്ഷം രൂപ പിഴയുമാണ് ശിക്ഷ. ഇതിൽ കവർച്ചയ്ക്കുള്ള 10 വർഷം കഠിനതടവ് ആദ്യം അനുഭവിക്കണം. പ്രതി രണ്ടര ലക്ഷം രൂപ പിഴയടച്ചാൽ പണം കൊല്ലപ്പെട്ട റീജയുടെ അവകാശികൾക്ക് നൽകണം.\nAlso Read: കൊറോണ പഠിപ്പിച്ച പാഠമിതാണ്; രോഗവിമുക്തയായ തൃശൂർക്കാരി പറയുന്നു\nപിഴയടച്ചില്ലെങ്കിൽ രണ്ടര വർഷം അധിക തടവ് അനുഭവിക്കണമെന്നും വിധിന്യായത്തിലുണ്ട്. കേസിൽ അറസ്റ്റു ചെയ്യപ്പെട്ട അൻസാർ ഇതു വരെ പുറത്തിറങ്ങിയിട്ടുമില്ല.37 സാക്ഷികളെയും 22 രേഖകളുമാണ് പ്രമാദമായ മേക്കുന്ന് മത്തി പറമ്പിനടുത്ത സേട്ടു മുക്കിലെ ചാക്കേരി താഴെ കുനിയിൽ സി.കെ. റീജ കൊലക്കേസ് തെളിയിക്കാൻ പ്രോസിക്യൂഷൻ കോടതിയിൽ ഹാജരാക്കിയത്. ഇതിൽ ഏഴാം സാക്ഷിയായി വിസ്തരിക്കപ്പെട്ട മകളുടെമൊഴി കേസിൽ നിർണായകമായി.\nകൊല്ലപ്പെടുന്നതിന് നാല് ദിവസം മുൻപ് റീജയെ വീട്ടിനടുത്ത വയലിൽ വച്ച് പ്രതി പെരിങ്ങത്തൂർ പുളിയനമ്പ്രത്തെ വലിയ കാട്ടിൽ കെ.വി. അൻസാർ കടന്നുപിടിച്ചിരുന്നു.അന്ന് ബഹളം വച്ചാണ് റീജ കുതറി രക്ഷപ്പെട്ടത്. ഇക്കാര്യം കൊല്ലപ്പെടുന്നതിന് രണ്ട് ദിവസം മുൻപ് അമ്മ തന്നോട് പറഞ്ഞിരുന്നുവെന്ന് മകൾ കോടതിയിൽ ബോധിപ്പിച്ചിരുന്നു. ഈ മൊഴി കേസിൽ നിർണായകമായി. കൊല്ലപ്പെടുന്നതിന് രണ്ട് ദിവസം മുൻപ് അമ്മയോടൊപ്പം നടന്നു പോവുന്നതിനിടയിൽ അൻസാർ എതിരെ ബൈക്കിൽ വരുമ്പോഴാണ് ഇയാൾ തന്നെ വയലിൽ വച്ച് ദുരുദ്ദേശത്തോടെ കടന്നുപിടിച്ചതായി അമ്മ പറഞ്ഞതെന്നായിരുന്നു മകളുടെ മൊഴി.\nപ്രതിക്കൂട്ടിലുള്ള അൻസാറിനെ അന്ന് കോടതിയിൽ വെച്ച് മകൾ തിരിച്ചറിയുകയും ചെയ്തു.അഡീഷണൽ പബ്ലിക് പ്രോസിക്യൂട്ടർ സി.കെ.രാമചന്ദ്രന്റെ വിസ്താരത്തിലാണ് ഈ സംഭവം മകൾ ബോധിപ്പിച്ചത്. പോസ്റ്റ്മോർട്ടം ചെയ്ത ഫോറൻസിക് സർജൻ ഡോ.എസ്. ഗോപാലകൃഷ്ണപിള്ള ഉൾപെടെ നാല് സയന്റിഫിക് വിദഗ്‌ധർ ,3 ഡോക്ടർമാർ, ഇൻക്വസ്റ്ററും കേസന്വേഷണവും നടത്തിയ പോലീസ് ഉദ്യോഗസ്ഥരായ സി.ഐ.കെ.സജീവൻ, എസ്.ഐ. ഫായിസ് അലി എന്നിവരുൾപ്പടെ കോടതിയിൽ വിസ്തരിക്കപ്പെട്ടു. ക്രൂരമായ പീഡനത്തിലൂടെ കൊന്ന ശേഷം പ്രതി അൻസാർ മൃതശരീരത്തിൽ നിന്നും ബലമായി കൈക്കലാക്കിയ റീജയുടെ ആഭരണങ്ങൾ, പ്രതിയുടെ ചളി പുരണ്ട വസ്ത്രങ്ങൾ എന്നിവ കണ്ടെത്താനായതും കേസിൽ നിർണായകമായി.\nകത്തിക്കരിഞ്ഞ മൃതദേഹം സംസ്‌കരിച്ചത് രണ്ടര വര്‍ഷം മുമ്പ്, മുഖം പുനഃസൃഷ്ടിക്കാനുള്ള ശ്രമവുമായി കേരള പോലീസ്ആര്‍ട്ടിക്കിള് ഷോ\nസി.കെ റീജ കൊലക്കേസ് കണ്ണൂർ Kannur Reeja Murder kannur murder kannur\nWeb Title : kannur man molested and murdered married woman found guilty


ക്വാസിം സുലൈമാനി - വിക്കിപീഡിയ\nSoleimani in his official military dress with the Order of Zolfaghar in 2019\n"Haj Qassem" (among supporters)\n"The Shadow Commander" (in the West)\n(1957-03-11)11 മാർച്ച് 1957\nQanat-e Malek, Kerman, Imperial State of Iran\n3 ജനുവരി 2020(2020-01-03) (പ്രായം 62)\nNear Baghdad International Airport, Baghdad, Iraq\nOperation Tariq-ol-Qods (WIA)\nInvasion of Afghanistan[better source needed]\nഇറാന്റെ ഇസ്ലാമിക് റെവല്യൂഷണറി ഗാർഡ് കോർപ്‌സിലെ മേജർ ജനറലും അതിന്റെ തന്നെ ഒരു വിഭാഗവുമായ ഖുദ്‌സ് സേനയുടെ കമാൻഡറുമായിരുന്ന ഒരു പട്ടാള ഉദ്യോഗസ്ഥനാണ് ക്വാസിം സുലൈമാനി (പേർഷ്യൻ: قاسم سلیمانی, ജനനം 11 മാർച്ച് 1957). 2020 ജനുവരി മൂന്നിന് ഇറാഖിൽ വെച്ചുണ്ടായ ഉണ്ടായ ആക്രമണത്തിൽ ഇദ്ദേഹം മരണപ്പെട്ടു. ഇറാഖിലെ ഇസ്‌ലാമിക്ക് സ്റ്റേറ്റ് ഭരണകൂടത്തിനെതിരെയുള്ള ചെറുത്ത് നിൽപ്പിൽ പ്രധാന പങ്ക് വഹിച്ച ഒരു പട്ടാള മേധാവിയാണിദ്ദേഹം. ഇദ്ദേഹത്തിന്റെ അധീനതയിലുള്ള ഖുദ്‌സ് (പേർഷ്യൻപേർഷ്യൻ:سپاه قدس, സിപാഹ് എ ക്വുഡ്സ്) സേനയുടെ ഇടപെടൽ മൂലമാണ് സിറിയയിലെ ബഷാർ അൽ അസ്സദ് ഭരണകൂടത്തിന് അവിടത്തെ ആഭ്യന്തരയുദ്ധത്തിൽ ചെറുത്ത് നിൽക്കാനുള്ള ശേഷിയുണ്ടായതെന്ന് നിരീക്ഷകർ അഭിപ്രായപ്പെടുന്നത്. ഇപ്പോൾ ഇസ്ലാമിക് സ്റ്റേറ്റിനെതിരെയുള്ള സഖ്യകക്ഷി യുദ്ധത്തിലും ക്വാസിം സുലൈമാനിയുടെ നേതൃത്വത്തിലുള്ള ക്വുഡ്സ് സേനയും മറ്റ് ഷിയ വാളണ്ടിയർ സേനകളും ഒരു നിർണ്ണായക ശക്തിയാണ്. ഈയടുത്തുള്ള കാലം വരെ അധികമാരാലും അറിയപ്പെടാതിരുന്ന ഇദ്ദേഹത്തിന് ഇപ്പോൾ ഇറാനിലും മറ്റ് പ്രദേശങ്ങളിലും ഒരു താര പരിവേഷമാണുണ്ടായിരുന്നത്.\nSoleimani with Ali Khamenei.\nSoleimani in the NAC conference.\n↑ "Qassem Suleimani not JustaCommander! – TakingaCloser Look at Religious Character of Iranian General". abna24. 10 March 2015. മൂലതാളിൽ നിന്നും 10 October 2017-ന് ആർക്കൈവ് ചെയ്തത്. ശേഖരിച്ചത് 14 July 2016.\n↑ Dexter Filkins (30 September 2013). "The Shadow Commander". The New Yorker. മൂലതാളിൽ നിന്നും 31 March 2015-ന് ആർക്കൈവ് ചെയ്തത്. ശേഖരിച്ചത് 31 March 2015.\n↑ Joanna Paraszczuk (16 October 2014). "Iran's 'Shadow Commander' Steps Into the Light". The Atlantic. മൂലതാളിൽ നിന്നും 10 October 2017-ന് ആർക്കൈവ് ചെയ്തത്. ശേഖരിച്ചത് 31 March 2015.\n↑ Kambiz Foroohar. "Iran's Shadow Commander". മൂലതാളിൽ നിന്നും2April 2015-ന് ആർക്കൈവ് ചെയ്തത്. ശേഖരിച്ചത് 31 March 2015.\n↑ "RealClearWorld - Syria's Iranian Shadow Commander". മൂലതാളിൽ നിന്നും 24 September 2015-ന് ആർക്കൈവ് ചെയ്തത്. ശേഖരിച്ചത് 31 March 2015.\n↑ "Iran's 'shadow commander' steps into the spotlight". The Observers. മൂലതാളിൽ നിന്നും 8 July 2015-ന് ആർക്കൈവ് ചെയ്തത്. ശേഖരിച്ചത് 31 March 2015.\n↑ "Qasem Soleimani among those killed in Baghdad Airport attack – report". Reuters.3January 2020. മൂലതാളിൽ നിന്നും3January 2020-ന് ആർക്കൈവ് ചെയ്തത്. ശേഖരിച്ചത്3January 2020.\n↑ "لشکر 41 ثارالله (ع) | دفاع‌مقدس". defamoghaddas.ir. മൂലതാളിൽ നിന്നും9February 2017-ന് ആർക്കൈവ് ചെയ്തത്. ശേഖരിച്ചത് 22 August 2016.\n↑ "عملیاتی که در آن سردار سلیمانی شدیداً مجروح شد". yjc.ir. മൂലതാളിൽ നിന്നും5September 2016-ന് ആർക്കൈവ് ചെയ്തത്. ശേഖരിച്ചത് 22 August 2016.\n↑ "El iraní Qasem Soleimani, "el hombre más poderoso en Irak"". Terra. മൂലതാളിൽ നിന്നും 15 October 2014-ന് ആർക്കൈവ് ചെയ്തത്. ശേഖരിച്ചത് 11 October 2014.\n↑ soleimani reveals details role he played 2006 israel hezbollah war Archived 24 October 2019 at the Wayback Machine. aawsat.com\n↑ Shadowy Iran commander Qassem Soleimani gives rare interview on 2006 Israel-Hezbollah war Archived 24 October 2019 at the Wayback Machine. thenational.ae\n↑ "Pictures reportedly place Iranian general in Daraa". മൂലതാളിൽ നിന്നും 12 February 2015-ന് ആർക്കൈവ് ചെയ്തത്. ശേഖരിച്ചത് 31 March 2015.\n↑ "Iran's Revolutionary Guards executes 12 Assad's forces elements". Iraqi News. മൂലതാളിൽ നിന്നും 29 March 2015-ന് ആർക്കൈവ് ചെയ്തത്. ശേഖരിച്ചത് 31 March 2015.\n↑ Hermann, Rainer (15 October 2016). "Die Völkerschlacht von Aleppo". Frankfurter Allgemeine Zeitung (ഭാഷ: German). മൂലതാളിൽ നിന്നും 15 October 2016-ന് ആർക്കൈവ് ചെയ്തത്. ശേഖരിച്ചത് 15 October 2016. CS1 maint: unrecognized language (link)\n↑ Amir Toumaj (2 April 2017). "Qassem Soleimani reportedly spotted in Syria's Hama province". Long War Journal. മൂലതാളിൽ നിന്നും3April 2017-ന് ആർക്കൈവ് ചെയ്തത്. ശേഖരിച്ചത്3April 2017.\n↑ "Leader awards General Soleimani with Iran's highest military order". Press TV. മൂലതാളിൽ നിന്നും 11 March 2019-ന് ആർക്കൈവ് ചെയ്തത്. ശേഖരിച്ചത് 11 March 2019.\n↑ "عکس/ مدال های فرمانده نیروی قدس سپاه". ശേഖരിച്ചത് 11 February 2015.\nക്വാസിം സുലൈമാനിവിക്കിപീഡിയയുടെ സഹോദര സംരംഭങ്ങളിൽ\nDavid Ignatius, At the Tip of Iran's Spear Archived 2013-09-28 at the Wayback Machine., Washington Post, 8 June 2008\nNew title Commander of 41st Tharallah Division\nAhmad Vahidi Commander of Quds Force\n"https://ml.wikipedia.org/w/index.php?title=ക്വാസിം_സുലൈമാനി&oldid=3630204" എന്ന താളിൽനിന്ന് ശേഖരിച്ചത്\nമാർച്ച് 11-ന് ജനിച്ചവർ\nജനുവരി 3-ന് മരിച്ചവർ\nഈ താൾ അവസാനം തിരുത്തപ്പെട്ടത്: 21:21, 12 ഓഗസ്റ്റ് 2021.


തൃശൂർ ജില്ലയിൽ ശനിയാഴ്ച 553 പേർക്ക് കോവിഡ്, 537 പേർക്കും സമ്പര്‍ക്കത്തിലൂടെ. സംസ്ഥാനത്ത് ഇന്ന് 5471 പേര്‍ക്ക് കോവിഡ് – IRINJALAKUDALIVE.com\nതൃശൂർ ജില്ലയിൽ ശനിയാഴ്ച കോവിഡ് സ്ഥിരീകരിച്ച 553 ൽ 537 പേർക്കും സമ്പര്‍ക്കത്തിലൂടെ. അതേസമയം രോഗം സ്ഥിരീകരിച്ച് ജില്ലയിൽ ചികിത്സയിലായിരുന്ന 477 പേരുടെ പരിശോധനാഫലം നെഗറ്റീവ് ആയി. സംസ്ഥാനത്ത് ഇന്ന് 5471\nതൃശൂർ ജില്ലയിൽ ശനിയാഴ്ച കോവിഡ് സ്ഥിരീകരിച്ച 553 ൽ 537 പേർക്കും സമ്പര്‍ക്കത്തിലൂടെ. അതേസമയം രോഗം സ്ഥിരീകരിച്ച് ജില്ലയിൽ ചികിത്സയിലായിരുന്ന 477 പേരുടെ പരിശോധനാഫലം നെഗറ്റീവ് ആയി. സംസ്ഥാനത്ത് ഇന്ന് 5471 പേര്‍ക്ക് കോവിഡ് 5027 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 322 പേരുടെ സമ്പര്‍ക്ക ഉറവിടം വ്യക്തമല്ല. സംസ്ഥാനത്ത് 5835 പേർ രോഗമുക്തി നേടി. 16 മരണങ്ങൾ ഇന്നുണ്ടായി. സംസ്ഥാനത്ത് കോവിഡ് ബാധിച്ച് ആകെ മരിച്ചവരുടെ എണ്ണം 5471 ആയി.\nയു.കെ.യില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചിട്ടില്ല. അടുത്തിടെ യു.കെ.യില് നിന്നും വന്ന 82 പേര്‍ക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരില് 70 പേരുടെ പരിശോധനാഫലം നെഗറ്റീവായി. ആകെ 10 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.കഴിഞ്ഞ 24 മണിക്കൂറിനിടെ 85,969 സാമ്പിളുകളാണ് പരിശോധിച്ചത്.\nടെസ്റ്റ് പോസിറ്റിവിറ്റി നിരക്ക് 6.36 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,05,26,236 സാമ്പിളുകളാണ് പരിശോധനയ്ക്കായി അയച്ചത്.കഴിഞ്ഞ ദിവസങ്ങളിലുണ്ടായ 16 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3970 ആയി.\nഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.ഇന്ന് രോഗം സ്ഥിരീകരിച്ചവരില് 77 പേര് സംസ്ഥാനത്തിന് പുറത്ത് നിന്നും വന്നവരാണ്. 5027 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്.\n322 പേരുടെ സമ്പര്‍ക്ക ഉറവിടം വ്യക്തമല്ല. കോഴിക്കോട് 739, എറണാകുളം 695, തൃശൂര് 537, ആലപ്പുഴ 486, പത്തനംതിട്ട 444, കൊല്ലം 448, കോട്ടയം 354, തിരുവനന്തപുരം 282, മലപ്പുറം 296, കണ്ണൂര് 206, ഇടുക്കി 193, വയനാട് 156, പാലക്കാട് 68, കാസര്‍ഗോഡ് 123 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\n45 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 20, എറണാകുളം, പാലക്കാട്5വീതം, തൃശൂര്, വയനാട്4വീതം, തിരുവനന്തപുരം 3, പത്തനംതിട്ട 2, കൊല്ലം, മലപ്പുറം 1 വീതം എന്നിങ്ങനെ ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.രോഗം സ്ഥിരീകരിച്ച് ചികിത്സയിലായിരുന്ന 5835 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 406, കൊല്ലം 700, പത്തനംതിട്ട 532, ആലപ്പുഴ 392, കോട്ടയം 306, ഇടുക്കി 219, എറണാകുളം 800, തൃശൂര് 477, പാലക്കാട് 185, മലപ്പുറം 519, കോഴിക്കോട് 582, വയനാട് 237, കണ്ണൂര് 439, കാസര്‍ഗോഡ് 41 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 63,581 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്.\n9,31,706 പേര് ഇതുവരെ കോവിഡില് നിന്നും മുക്തി നേടി.സംസ്ഥാനത്തെ വിവിധ ജില്ലകളിലായി 2,44,085 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,33,951 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 10,134 പേര് ആശുപത്രികളിലും നിരീക്ഷണത്തിലാണ്. 1118 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.


Fahad Fazil new look for Anwar Rasheed's next film - Malayalam Filmibeat\n10 min ago ബിക്കിനി ചിത്രങ്ങള് തത്കാലത്തേക്ക് ഇല്ല എന്ന് സമാന്ത, എന്നാലും സുന്ദരിയാണെന്ന് ആരാധകര്\n42 min ago അന്ന് മോഹൻലാലും ശ്രീനിവാസനും, ദാസനും വിജയനുമായി അജു വർഗീസും ധ്യാനും\nഫഹദിന്റെ ഈ ലുക്ക് അന്‍വര് റഷീദിന്റെ ബിഗ് ബജറ്റ് ചിത്രത്തിന് വേണ്ടി\n| Published: Tuesday, December 1, 2015, 9:44 [IST]\nകഴിഞ്ഞ ദിവസങ്ങളിലായി ഫഹദ് ഫാസിലിന്റെ പുതിയ ലുക്ക് സോഷ്യല് മീഡിയയില് ചര്‍ച്ചയായിരുന്നു. തല മൊട്ടയടിച്ച് ഇതുവരെ ആരും കണ്ടിട്ടില്ലാത്ത ലുക്ക്. ഫഹദ് ഫാസിലിന്റെ ന്യൂ ലുക്ക് എന്ന തലക്കെട്ടോട് കൂടിയായിരുന്നു സോഷ്യല് മീഡിയയിലൂടെ ഈ ഫോട്ടോ പ്രചരിച്ചത്. എന്നാല് താരത്തിന്റെ പുതിയ ലുക്ക് എന്തിന് വേണ്ടിയാണെന്നുള്ള കാര്യം ആര്‍ക്കും മനസിലായുമില്ല.\nഅടുത്തിടെയുണ്ടായ തുടര്‍ച്ചയായ പരാജയങ്ങള് കാരണം ഫഹദ് ഫാസില് ഇന്‍ഡസ്ട്രിയില് നിന്ന് ബ്രേക്ക് എടുക്കുന്നുവെന്നൊരു വാര്‍ത്തയുണ്ടായിരുന്നു. അതിനാല് ഏറ്റെടുത്തിരിക്കുന്ന പ്രൊജക്ടുകള് തീര്‍ന്നാല് പുതിയ ചിത്രങ്ങള് എടുക്കുന്നില്ലെന്നുമായിരുന്നു വാര്‍ത്തകള്. എന്നാല് ഇപ്പോള് അറിയുന്നത്, സോഷ്യല് മീഡിയയിലൂടെ പ്രചരിച്ചുക്കൊണ്ടിരിക്കുന്ന ഫഹദിന്റെ പുതിയ ലുക്ക് അന്‍വര് റഷീദിന്റെ പുതിയ ചിത്രത്തിന് വേണ്ടിയാണത്രേ. തുടര്‍ന്ന് വായിക്കൂ..\nഅന്‍വര് റഷീദിന്റെ പുതിയ ബിഗ് ബജറ്റ് ചിത്രത്തിന് വേണ്ടിയാണ് ഫഹദിന്റെ ഈ പുതിയ ലുക്ക് എന്നാണ് ഇപ്പോള് കേള്‍ക്കുന്നത്.\nതല മൊട്ടയടിച്ച് കട്ടി താടി വച്ചുള്ള ഫഹദിന്റെ ഫോട്ടോയാണ് സോഷ്യല് മീഡിയയിലൂടെ പ്രചരിച്ചുക്കൊണ്ടിരുന്നത്.\nഅടുത്തിടെ ഉണ്ടായ തുടര്‍ച്ചയായ പരാജയങ്ങള് കാരണം ഫഹദ് സിനിമയില് നിന്ന് ബ്രേക്ക് എടുക്കുകയാണെന്ന് വാര്‍ത്തകള് വന്നിരുന്നു. അതുക്കൊണ്ടാണ് ജോഷിയുടെ പുതിയ ചിത്രം വേണ്ടന്ന് വച്ചതെന്നുമായിരുന്നു വാര്‍ത്തകള്.\nദിലീഷ് പോത്തന് സംവിധാനം ചെയ്യുന്ന മഹേഷിന്റെ പ്രതികാരമാണ് ഫഹദിന്റേതായി ഇനി പുറത്തിറങ്ങാനിരിക്കുന്ന ചിത്രം. കൂടാതെ എബി വര്‍ഗീസിന്റെ മണ്‍സൂണ് മാംഗോസാണ് മറ്റൊരു ചിത്രം.\nRead more about: malayalam film news malayalam movie malayalam cinema actor fahad fazil photo facebook മലയാളം സിനിമ നടന് ഫഹദ് ഫാസില് ഫോട്ടോ ഫേസ്ബുക്ക്\nFahad Fazil new look for Anwar Rasheed's next film.\nStory first published: Tuesday, December 1, 2015, 9:44 [IST]


പുസ്‌തക പ്രകാശനം: ഡോ. സൈജു ഖാലിദ് രചിച്ച മോട്ടിവേഷൻ പുസ്തകം കാറ്റലിസ്റ്റിന്റെ പ്രകാശനം ഞായറാഴ്ച നടക്കും – Tech Treasure\nHome» Articles» Book»പുസ്‌തക പ്രകാശനം: ഡോ. സൈജു ഖാലിദ് രചിച്ച മോട്ടിവേഷൻ പുസ്തകം കാറ്റലിസ്റ്റിന്റെ പ്രകാശനം ഞായറാഴ്ച നടക്കും\nപുസ്‌തക പ്രകാശനം: ഡോ. സൈജു ഖാലിദ് രചിച്ച മോട്ടിവേഷൻ പുസ്തകം കാറ്റലിസ്റ്റിന്റെ പ്രകാശനം ഞായറാഴ്ച നടക്കും\nSreejith 04 Mar 2021 Book Leaveacomment 454 Views\nപ്രമുഖ പരിശീലകനും സൈക്കോളജിസ്റ്റുമായ വനമിത്ര ഡോ സൈജു ഖാലിദ് രചിച്ച മോട്ടിവേഷൻ പുസ്തകം കാറ്റലിസ്റ്റിന്റെ പ്രകാശനം ഞായറാഴ്ച (07.03.2021) നടക്കും. കൊല്ലം കടപ്പാക്കട കാമ്പിശ്ശേരി കരുണാകരൻ സ്മാരക ഗ്രന്ഥശാലയാണ് പരിപാടി സംഘടിപ്പിച്ചിരിക്കുന്നത്.\nഡോ. സൈജു ഖാലിദിന്റെ രണ്ടാമത്തെ പുസ്തകം ആണ് കാറ്റലിസ്ററ്. ലളിതമായ ഇംഗ്ലീഷ് ഭാഷയിൽ രചിച്ചിട്ടുള്ള പുസ്തകം ചെറിയ കുട്ടികൾക്ക് അടക്കം വായിച്ചു മനസ്സിലാക്കുവാൻ കഴിയും. പുസ്തകം ഹിന്ദി ഭാഷയിലേക്ക് ഉടനെ തർജ്ജുമ ചെയ്യപ്പെടും. ഡൽഹി യിലുള്ള നോഷൻ പ്രെസ്സ് ആണ് പ്രസാധകർ. ആമസോൺ അപ്ലിക്കേഷൻ വഴി പുസ്തകം ഓർഡർ ചെയ്യാം.\nപുസ്തകം ആമസോണിൽ ലഭ്യമാണ്. വാങ്ങുന്നതിനായി സന്ദർശിക്കുക https://www.amazon.in/dp/1638061343/ref=cm_sw_r_wa_apa_fabc_M009GBSBV8SBNCS0AH99\nNotion press വെബ് സൈറ്റിൽ നിന്നും വാങ്ങാൻ സന്ദർശിക്കുക https://notionpress.com/read/catalyst\nCatalyst Dr. Saiju Khalid Motivation 2021-03-04\nTags Catalyst Dr. Saiju Khalid Motivation\nനക്ഷത്രങ്ങൾ,നവഗ്രഹങ്ങൾ, നവരസങ്ങൾ തുടങ്ങിയ പ്രധാന വിവരങ്ങൾ\nകുടുംബശ്രീ വിദ്യാശ്രീ പദ്ധതി 2020\nപൈൻ മരങ്ങളുടെ ധ്യാനം : ഡോ. എൻ. സുരേഷ് കുമാർ


അവള് ലെസ്ബിയന്; തന്നെ മദ്യത്തില് മയക്കുമരുന്ന് കലര്‍ത്തി പീഡിപ്പിച്ചു; വാര്‍ത്താ സമ്മേളനത്തില് നടി തനുശ്രീ ദത്തയ്‌ക്കെതിരേ മീ ടു ആരോപണവുമായി രാഖി സാവന്ത്: വീഡിയോ… • ഇ വാർത്ത | evartha\nഅവള് ലെസ്ബിയന്; തന്നെ മദ്യത്തില് മയക്കുമരുന്ന് കലര്‍ത്തി പീഡിപ്പിച്ചു; വാര്‍ത്താ സമ്മേളനത്തില് നടി തനുശ്രീ ദത്തയ്‌ക്കെതിരേ മീ ടു ആരോപണവുമായി രാഖി സാവന്ത്: വീഡിയോ…\nevartha Desk October 25, 2018, 2:04 pm October 25, 2018\nതന്നെ നടി തനുശ്രീ ദത്ത പല വട്ടം ലെസ്ബിയന് റേപ്പിനിരയാക്കിയെന്ന് രാഖി സാവന്ത്. തനുശ്രീ തന്റെ സ്വകാര്യഭാഗങ്ങളില് മോശമായി സ്പര്‍ശിച്ചുവെന്നും പല സന്ദര്‍ഭങ്ങളിലും റേപ്പ് ചെയ്തുവെന്നും രാഖി പത്രസമ്മേളനത്തില് ആരോപിച്ചു. പത്തുവര്‍ഷം മുമ്പ് വരെ തന്റെ അടുത്തസുഹൃത്തായിരുന്നു തനുശ്രിയെന്നും എന്നാല് ലൈംഗികമായി ഉപദ്രവിക്കാന് തുടങ്ങിയതോടെ അവരെ താന് വെറുക്കുകയായിരുന്നുവെന്നും രാഖി പറഞ്ഞു.\nതനുശ്രീയുടെ മീ ടു ആരോപണത്തെ എതിര്‍ത്തതിനെ തുടര്‍ന്ന് മാനഭംഗഭീഷണികളും കൊലപാതകഭീഷണികളും തനിക്കുണ്ടായെന്നും രാഖി ആരോപിച്ചു. ‘തനുശ്രീ മുടിമുറിച്ചത് തന്നെ ഈ അസുഖം ഉണ്ടായത് കൊണ്ടാണ്. എന്നോടുള്ള അമിതമായ ഇഷ്ടം കൂടിയാണ് മുടി മുറിക്കുന്നതെന്നാണ് പറഞ്ഞത്.\nനേരത്തെ, മുതിര്‍ന്ന നടന് നാന പടേക്കര് തന്നെ ലൈംഗികമായി ആക്രമിച്ചുവെന്ന നടി തനുശ്രീ ദത്തയുടെ വെളിപ്പെടുത്തല് വലിയ വിവാദങ്ങള്‍ക്ക് വഴിതെളിയിച്ചിരുന്നു. ബോളിവുഡിലെ പ്രമുഖതാരങ്ങള് എല്ലാം തന്നെ തനുശ്രീ ദത്തയ്ക്ക് പിന്തുണയുമായി രംഗത്തെത്തിയിരുന്നു.\nഡാന്‍സ് റിഹേഴ്‌സലിനിടയില് നാനാ പടേക്കര് മോശമായി സ്പര്‍ശിക്കുകയും ചീത്ത രീതിയില് ഇടപെടുകയും ചെയ്തതോടെ സംവിധായകനോടും നിര്‍മാതാവിനോടും പരാതിപ്പെട്ടപ്പോള് കള്ളക്കേസുണ്ടാക്കി അവര് തനിക്കെതിരെ പരാതി കൊടുത്തതായി തനുശ്രീ വെളിപ്പെടുത്തിയിരുന്നു.


ഒടുവില് റയലിനോട് വിടപറഞ്ഞ് റോഡ്രിഗസ്, കൂടുമാറുന്നത് പ്രിയ പരിശീലകന് കീഴിലേക്ക്\nVaisakh Vaisu —2years ago — Football , La Liga\nകൊളംബിയൻ സൂപ്പർ താരം ജെയിംസ് റോഡ്രിഗസ് റയൽ മാഡ്രിഡ് വിട്ടേക്കും. പ്രീമിയർ ലീഗ് ക്ലബായ എവർട്ടണിലേക്ക് കൂടുമാറാനൊരുങ്ങുകയാണ് ഈ ഇരുപത്തിയൊമ്പതുകാരൻ. വരുന്ന ആഴ്ച്ചകളിൽ ഔദ്യോഗികസ്ഥിരീകരണം ഉണ്ടാവുമെന്നാണ് റിപ്പോർട്ടുകൾ സൂചിപ്പിക്കുന്നത്. താരം വൈദ്യപരിശോധനക്കായി എവെർട്ടണിലേക്ക് ഉടനെ തിരിക്കും.\nഅത് കഴിഞ്ഞാലുടൻ ഇരുക്ലബുകളും ഔദ്യോഗികസ്ഥിരീകരണം നടത്തുമെന്നാണ് സ്പാനിഷ് മാധ്യമമായ മാർക്ക വെളിപ്പെടുത്തുന്നത്. 25 മുതൽ 30 മില്യൺ യുറോക്കിടയിലുള്ള ഒരു തുകയായിരിക്കും എവർട്ടൺ റോഡ്രിഗസിന് വേണ്ടി മുടക്കാനുദ്ദേശിക്കുന്ന തുക. പ്രീമിയർ ലീഗ് വമ്പന്മാരായ മാഞ്ചസ്റ്റർ യുണൈറ്റഡും താരത്തിനു വേണ്ടി ശ്രമമാരംഭിച്ചിരുന്നുവെന്ന അഭ്യൂഹങ്ങൾ സജീവമായിരുന്നു.പിന്നീട് യുണൈറ്റഡ് ഇതിൽ നിന്ന് പിന്മാറുകയായിരുന്നു.\nJames is on the verge ofa@realmadriden exit ????\nHe's reportedly set to undergoamedical at @Everton\n— MARCA in English (@MARCAinENGLISH) August 29, 2020\n2014-ലെ വേൾഡ് കപ്പിലെ തകർപ്പൻ പ്രകടനത്തിന് ശേഷമാണ് കൊളംബിയൻ മധ്യനിരതാരമായ റോഡ്രിഗസ് മൊണോക്കോയിൽ നിന്ന് റയൽ മാഡ്രിഡിലേക്ക് ചേക്കേറിയത്. റയൽ മാഡ്രിഡിന്റെ പരിശീലകനായ കാർലോ ആഞ്ചലോട്ടിയാണ് താരത്തെ ക്ലബിൽ എത്തിക്കാൻ മുൻകൈ എടുത്തത്. എന്നാൽ ലോകകപ്പിലെ പ്രകടനത്തിന് സമാനമായതൊന്നും റയൽ മാഡ്രിഡിൽ കാഴ്ചവെക്കാൻ താരത്തിനായില്ല.\nശേഷം ബയേൺ പരിശീലകനായ കാർലോ ആഞ്ചലോട്ടി റോഡ്രിഗസിനെ അങ്ങോട്ട് വിളിക്കുകയായിരുന്നു. 2017ൽ ലോണിലായിരുന്നു റോഡ്രിഗസ് ബയേണിലെത്തിയത്. പിന്നീട് 2019-ൽ റയലിലേക്കുതന്നെ തിരിച്ചെത്തി. എന്നാൽ താരത്തിന് സിദാന് കീഴിൽ അവസരം കൂടുതൽ അവസരങ്ങളൊന്നും താരത്തിനു ലഭിച്ചില്ല. ഈ ട്രാൻസ്ഫർ വിപണിയിൽ താരത്തെ റയൽ ലഭ്യമാക്കിയതോടെ പഴയ ആശാനൊപ്പമെത്താൻ വീണ്ടും റോഡ്രിഗസിനു അവസരം ലഭിച്ചിരിക്കുകയാണ്. നിലവിൽ എവർട്ടന്റെ പരിശീലകനാണ് ആഞ്ചലോട്ടി.


മോഹന്‍ലാലിന്റെ വിശ്വസ്തനായി വളര്‍ന്ന ആന്റണി പെരുമ്പാവൂരിന്റെ കഥ\nThiruvananthapuram, First Published 23, Nov 2016, 11:23 PM IST\nആന്റണി പെരുമ്പാവൂര്- മലയാളത്തില് ഒരു സൂപ്പര്‍താരത്തോളം തന്നെ പ്രശസ്തമായ പേരാണ് ഇന്ന് ഇത്. മോഹന്‍ലാലിന്റെ ഡ്രൈവറായി തുടങ്ങി മലയാള സിനിമാലോകത്തെ നിര്‍ണ്ണായക സ്വാധീനമുള്ള നിര്‍മ്മാതാവായി മാറിയ കഥയാണ് ആന്റണി പെരുമ്പാവൂരിന്റേത്. സ്വന്തം ജീവിതത്തേക്കാള് മോഹന്‍ലാലിന് പ്രാധാന്യം കൊടുത്താണ് ആന്റണി പെരുമ്പാവൂര് പൊന്നുംവിലയുള്ള നിര്‍മ്മാതാവാകുന്നത്.\nആന്റണി പെരുമ്പാവൂരിന്റെ വളര്‍ച്ചയുടെ കഥ\n1987ല് മോഹന്‍ലാലിന്റെ പട്ടണപ്രവേശം എന്ന സിനിമയുടെ ഷൂട്ടിംഗ് നടക്കുന്ന കാലം. ഷൂട്ടിംഗ് സെറ്റില് താല്‍ക്കാലിക ഡ്രൈവറാകാനുള്ള അവസരം ആന്റണിക്ക് കിട്ടി. സെറ്റില് മോഹന്‍ലാലിന്റെ കാറിന്റെ ഡ്രൈവിംഗ് സീറ്റാണ് ആന്റണിക്ക് കിട്ടിയത്. 22 ദിവസത്തോളം മോഹന്‍ലാലിന്റെ സാരഥിയായി. പണ്ടുമുതലേ മോഹന്‍ലാലിന്റെ കടുത്ത ആരാധകനായ ആന്റണിക്ക് കിട്ടിയ ഇരട്ടി ഭാഗ്യമായിരുന്നു അത്.\nആന്റണി മോഹന്‍ലാലിന്റെ മനസാക്ഷി സൂക്ഷിപ്പുകാരനായി മാറുന്നത് മൂന്നാംമുറയുടെ ഷൂട്ടിംഗ് മുതലാണ്. അമ്പലമുഗളില് മൂന്നാം മുറയുടെ ഷൂട്ടിംഗ് കാണാന് എത്തിയതായിരുന്നു സുഹൃത്തുക്കള്‍ക്കൊപ്പം, ആന്റണി. ആള്‍ക്കൂട്ടത്തിനിടയില് നിന്ന ആന്റണിയെ മോഹന്‍ലാല് തിരിച്ചറിഞ്ഞു, കൈവീശിക്കാണിച്ചു. ഷൂട്ടിംഗ് കഴിഞ്ഞപ്പോള് അടുത്തുവിളിച്ചു. പിറ്റേദിവസം മുതല് കാറുമായി വരാന് പറഞ്ഞു. അങ്ങനെ വീണ്ടും ആന്റണി മോഹന്‍ലാലിന്റെ ഡ്രൈവറായി. ആ യാത്രകള്‍ക്കിടയിലാകണം, തന്നോടുള്ള ആന്റണിയുടെ കടുത്ത ആരാധനയും വിശ്വസ്തതയും മോഹന്‍ലാലിന് ബോധ്യമായത്. ആന്റണിയെ ത്നെ അദ്ഭുതപ്പെടുത്തി മോഹന്‍ലാല് ആ ചോദ്യം ചോദിച്ചു. പോരുന്നോ കൂടെ. ആന്റണിക്ക് രണ്ടാമതൊന്നു ആലോചിക്കേണ്ടിവന്നില്ല. ഒപ്പംകൂടി. പിന്നീട് മോഹന്‍ലാലിന്റെ വിശ്വസ്തനും സന്തതസഹചാരിയുമായി മാറി മലയാളസിനിമാ ലോകം അറിയുന്ന ആന്റണി പെരുമ്പാവൂരിലേക്കുള്ള വളര്‍ച്ചയായിരുന്നു സാധാരണക്കാരനായ ആ ഡ്രൈവറുടേത്.\nസൂപ്പര്‍താരത്തിന്റെയും ഡ്രൈവറുടെയും സൗഹൃദം\nമോഹന്‍ലാലും ഡ്രൈവര് ആന്റണിയും തമ്മിലുള്ള സൗഹ-ൃദത്തിന്റെ കഥ ചിലപ്പോള് ഒരു സിനിമയ്‍ക്കു പോലും പ്രചോദനമാകുന്നതായിരിക്കും. ആന്റണിക്ക് മോഹന്‍ലാലിനോടുള്ള ആരാധനയും അടുപ്പവും സിനിമാലോകത്തെ സജീവ ചര്‍ച്ചയാണ്. ആന്റണിക്ക് ഭാര്യയാണോ ലാല് സാറാണോ വലുത് എന്ന് ചോദിച്ചാല് പോലും ഉത്തരം ലാല് സാര് എന്നുതന്നെയായിരിക്കും. ഒരു അഭിമുഖത്തില് ആന്റണി പെരുമ്പാവൂര് തന്നെ ഇക്കാര്യം തുറന്നുപറയുന്നുണ്ട്. ഒരിക്കല് ഭാര്യ ശാന്ത ആന്റണിയോട് ചോദിച്ചു. ഞാനും ചേട്ടനും ലാല് സാറിനൊപ്പം ഒരു ബോട്ടില് യാത്ര ചെയ്യുകയാണെന്ന് വിചാരിക്കുക. ഒരു അപകടത്തില് പെട്ട് ലാല് സാറും ഞാനും വെള്ളത്തില് വീണു. ചേട്ടന് രക്ഷപ്പെട്ടു. ചേട്ടന് ഒരാളെ മാത്രമേ രക്ഷിക്കാന് കഴിയൂ. ആരെയായിരിക്കും ചേട്ടന് രക്ഷിക്കുക. ലാല് സാറിനെ എന്നായിരുന്നു ഉത്തരം\nമോഹന്‍ലാലിനെ കാണാന് ആന്റണി പെരുമ്പാവൂരിന്റെ സമ്മതം വേണം എന്ന് ചില സംവിധായകരും നിര്‍മ്മാതാക്കളും പരാതി പറയുന്നയിടം വരെ എത്തി പിന്നീട് ഇരുവരും തമ്മിലുള്ള സൗഹൃദം.\nനിര്‍മ്മാണം: ആന്റണി പെരുമ്പാവൂര്\nഇങ്ങനെയൊരു ക്രെഡിറ്റ് വെള്ളിത്തിരയില് തെളിയുന്നത് 2000ലാണ്. അന്ന് കളക്ഷന് റെക്കോര്‍ഡുകള് പലതും തിരുത്തിയ നരസിംഹം എന്ന മെഗാഹിറ്റ് ചിത്രമായിരുന്നു ആദ്യ നിര്‍മ്മാണസംരഭം. ആശിര്‍വാദ് സിനിമാസിന്റെ ബാനറിലായിരുന്നു മോഹന്‍ലാലിനൊപ്പം ചേര്‍ന്ന് ആന്റണി പെരുമ്പാവൂര് നിര്‍മ്മാതാവിന്റെ കുപ്പായമിടുന്നത്. പിന്നീട് രാവണപ്രഭു, നരന്, ദൃശ്യം തുടങ്ങി ഒപ്പം വരെയുള്ള സൂപ്പര്‍ഹിറ്റ് സിനിമകള് ആശിര്‍വാദ് സിനിമാസിന്റെ ബാനറില് പുറത്തിറങ്ങി. ഇനി മോഹന്‍ലാലിനെ നായകനാക്കി പൃഥ്വിരാജ് സംവിധാനം ചെയ്യുന്ന സിനിമയാണ് ആന്റണി പെരുമ്പാവൂരിന്റെ നിര്‍മ്മാണത്തില് ഒരുങ്ങുക. മോഹന്‍ലാലിന്റെ മകന് പ്രണവ് മോഹന്‍ലാല് ആദ്യമായി നായകനാകുന്ന സിനിമയും നിര്‍മ്മിക്കുന്നത് ആന്റണി പെരുമ്പാവൂര് തന്നെ.\nLast Updated 3:37 AM IST\nവൈകിയും വൈറലായി സിംപിള് കപ്പിള്‍സ് ; പാര്‍വ്വതി വിനീത് ഫോട്ടോഷൂട്ട് ഏറ്റെടുത്ത് ആരാധകര്


Sudinam Online | Malayalam news website from Kannur News Paper Sudinam Kannur ആസൂത്രണമില്ലായ്മ സൃഷ്ടിച്ച മഹാദുരന്തം; വിഡി സതീശന് – Sudinam Online | Malayalam news website from Kannur News Paper Sudinam Kannur.\nആസൂത്രണമില്ലായ്മ സൃഷ്ടിച്ച മഹാദുരന്തം; വിഡി സതീശന്\nമൃതശരീരങ്ങള് ബസില് കൊണ്ടുപോകേണ്ട അവസ്ഥ ഉണ്ടായി\nPublished On:Aug 30, 2018 | 11:40 am\nതിരു: പ്രളയം ഭരണാധികാരികളുടെ ആസൂത്രണമില്ലായ്മ സൃഷ്ടിച്ച മഹാദുരന്തമാണെന്ന് ചരിത്രം വിധിയെഴുതുമെന്ന് കോണ്‍ഗ്രസ് നേതാവ് വി.ഡി സതീശന്. പ്രളയത്തെ കുറിച്ച് ചര്‍ച്ചചെയ്യാന് ചേര്‍ന്ന പ്രത്യേക നിയമസഭാ സമ്മേളനത്തില് സംസാരിക്കുകയായിരുന്നു അദ്ദേഹം.\nഡാം മാനേജ്‌മെന്റിന്റെ എ.ബി.സി.ഡി അറിയാത്തവരെ അതിന് ഏല്‍പ്പിച്ചത് ആരാണ്. വേലിയിറക്കമുള്ള സമയത്ത് വെള്ളം തുറന്നുവിടണമെന്ന പ്രഥമിക ധാരണ പോലും പലര്‍ക്കുമില്ലായിരുന്നു. ജൂണിലും ജൂലൈയിലും കനത്ത മഴയായിരുന്നു. ഡാമില് നിന്ന് കുറഞ്ഞ അളവില് വെള്ളം തുറന്നുവിടാനുള്ള സമയമുണ്ടായിട്ടും അത് ചെയ്തില്ല.\nവെള്ളം ഇറങ്ങിയതിന് ശേഷമാണ് രക്ഷാപ്രവര്‍ത്തനം നടത്തേണ്ടി വന്നത്. ആംബുലന്‍സ് പോലും ലഭിക്കാതെ മൃതശരീരങ്ങള് ബസ്സില് കൊണ്ടുപോകേണ്ട അവസ്ഥ വരെ ഉണ്ടായി. മത്സ്യത്തൊഴിലാളികള് നടത്തിയ രക്ഷാപ്രവര്‍ത്തനത്തില് മറ്റുള്ളവര് അഭിമാനം കൊള്ളേണ്ട ആവശ്യമില്ല.


'ദേശീയ മാധ്യമങ്ങളിൽ കേരളത്തിൻ്റെ മുഖ്യമന്ത്രിയേക്കുറിച്ച് ഒരു വാർത്ത വന്നാൽ അതിൽ അഭിമാനിക്കാതിരിക്കാൻ സംസ്ഥാനദ്രോഹികളായ കുത്തിത്തിരിപ്പുകാർക്ക് മാത്രമേ പറ്റൂ' മുഖ്യമന്ത്രിയെ ട്രോളി വിടി ബൽറാം എംഎൽഎ - BIG14NEWS\nHome All News ‘ദേശീയ മാധ്യമങ്ങളിൽ കേരളത്തിൻ്റെ മുഖ്യമന്ത്രിയേക്കുറിച്ച് ഒരു വാർത്ത വന്നാൽ അതിൽ അഭിമാനിക്കാതിരിക്കാൻ സംസ്ഥാനദ്രോഹികളായ കുത്തിത്തിരിപ്പുകാർക്ക് മാത്രമേ...\n‘ദേശീയ മാധ്യമങ്ങളിൽ കേരളത്തിൻ്റെ മുഖ്യമന്ത്രിയേക്കുറിച്ച് ഒരു വാർത്ത വന്നാൽ അതിൽ അഭിമാനിക്കാതിരിക്കാൻ സംസ്ഥാനദ്രോഹികളായ കുത്തിത്തിരിപ്പുകാർക്ക് മാത്രമേ പറ്റൂ’ മുഖ്യമന്ത്രിയെ ട്രോളി വിടി ബൽറാം എംഎൽഎ\nമുഖ്യമന്ത്രി പിണറായി വിജയനെ ട്രോളി വിടി ബൽറാം എംഎൽഎ. ദേശീയ മാധ്യമമായ ദി ഇന്ത്യൻ എക്സ്പ്രസ്സിന്റെ വാർത്ത പങ്ക് വെച്ച് കൊണ്ടായിരുന്നു വിടി ബൽറാം എംഎൽഎയുടെ പരിഹാസം. ടിപി ചന്ദ്രശേഖരൻ വധക്കേസിലെ പ്രതിയായ പികെ കുഞ്ഞനന്തന്റെ നിര്യാണത്തിൽ മുഖ്യമന്ത്രി പിണറായി വിജയൻ നടത്തിയ പ്രതികരണത്തെ ആസ്പദമാക്കിയാണ് ഇന്ത്യൻ എക്സ്പ്രസ്സ് വാർത്ത പുറത്ത് വിട്ടത്.\nദേശീയ മാധ്യമങ്ങളിൽ കേരളത്തിൻ്റെ മുഖ്യമന്ത്രിയേക്കുറിച്ച് ഒരു വാർത്ത വന്നാൽ അതിൽ അഭിമാനിക്കാതിരിക്കാൻ സംസ്ഥാനദ്രോഹികളായ കുത്തിത്തിരിപ്പുകാർക്ക് മാത്രമേ പറ്റൂ.ഇതിഹാസം തീർത്ത നേതാപരിഹാസം നേടും രാജാ↩↪↩↪\nPosted by VT Balram on Saturday, June 13, 2020\n‘പാർട്ടിയെ അകമഴിഞ്ഞ് സ്നേഹിക്കുകയും പാർട്ടി പ്രവർത്തകരോടും സമൂഹത്തോടും കരുതൽ കാണിക്കുകയും ചെയ്ത സഖാവാണ് കുഞ്ഞനന്തൻ. പൊതു പ്രവർത്തകൻ എന്ന നിലയിൽ സമൂഹത്തിന്റെ അംഗീകാരം ഏറ്റുവാങ്ങിയ അദ്ദേഹം പാനൂർ മേഖലയിലെ എല്ലാ വിഭാഗം ജനങ്ങളാലും ആദരിക്കപ്പെട്ടു. സന്തപ്ത കുടുംബാംഗങ്ങളുടെ ദുഃഖത്തിൽ പങ്കു ചേരുന്നു.’ എന്ന മുഖ്യമന്ത്രി പിണറായി വിജയൻറെ പ്രതികരണത്തിനെതിരെ പ്രതിപക്ഷം രൂക്ഷ വിമർശനമാണ് നടത്തിയത്. ഒരു കൊലപാതക കേസിലെ പ്രതിയെ വിശുദ്ധനാക്കിയ മുഖ്യമന്ത്രിയുടെ പ്രസ്താവന മുഖ്യമന്ത്രി സ്ഥാനത്തുള്ള ഒരാൾക്ക് യോജിച്ചതല്ലെന്നുമായിരുന്നു പ്രതിപക്ഷ വിമർശനം. ഇതിനിടയിലാണ് മുഖ്യമന്ത്രിയെ പരിഹസിച്ച് വിടി ബൽറാം എംഎൽഎ ഫേസ്ബുക്ക് പോസ്റ്റ് പങ്ക് വെച്ചത്.\nvt balaram facebook post\nVT BALRM AGAINST PINARAYI VIJAYAN\nPrevious articleകര്‍ണാടകയില് ഇന്ന് 308 പേര്‍ക്ക് കോവിഡ് സ്ഥിരീകരിച്ചു\nNext articleചാര്‍ട്ടേഡ് വിമാനത്തില് വരുന്ന പ്രവാസികള്‍ക്ക് കോവിഡ് പരിശോധന; പ്രധാനമന്ത്രിയുമായുള്ള കൂടിക്കാഴ്ചയ്ക്കുശേഷം തീരുമാനം; ആരോഗ്യമന്ത്രി\nകെ എസ് എഫ് ഇ റെയിഡിന് പിന്നിൽ സ്വകാര്യ ചിട്ടി കമ്പനികളെന്ന് ചെയർമാൻ\nഹൈദരാബാദ് കോർപറേഷൻ തിരഞ്ഞെടുപ്പ്; മുസ്ലിം ലീഗ് ഒവൈസിയെ പിന്തുണക്കും\nകളി ഏതായാലും തോറ്റു, എങ്കിൽ കല്യാണം കഴിച്ച് കളയാം; സോഷ്യൽ മീഡിയയിൽ വൈറലായി സിഡ്‌നി ഏകദിനത്തിനിടയിലെ വിവാഹാഭ്യർത്ഥന!


4malayalees - കൊറോണ മുക്തരാണോ നിങ്ങള്, ഇതു മറക്കരുത് ; വ്യായാമവുമായി തമന്ന\nകൊറോണ മുക്തരാണോ നിങ്ങള്, ഇതു മറക്കരുത് ; വ്യായാമവുമായി തമന്ന\nകുടുംബത്തിന് പിന്നാലെ തനിക്കും കോവിഡ് ബാധിച്ചതായി നടി തമന്ന അറിയിച്ചിരുന്നു. പിന്നീട് കോവിഡ് മുക്തയായതായും നടി സോഷ്യല്‍മീഡിയയിലൂടെ അറിയിച്ചിരുന്നു. പത്ത് ദിവസങ്ങള്‍ക്ക് ഇപ്പുറം വീട്ടില് ഐസൊലേഷനില് ആയിരുന്ന തമന്ന പഴയപോലെ വര്‍ക്ക് ഔട്ടുകള് തുടങ്ങിയതിന്റെ വീഡിയോ തന്റെ ഇന്‍സ്റ്റാഗ്രാം അക്കൗണ്ടിലൂടെ പുറത്തുവിട്ടിരിക്കുകയാണ്. നിമിഷനേരം കൊണ്ടാണ് വീഡിയോ വൈറലായത്.\nവളരെ നേരത്തെ തന്നെ വളരെ ഫിറ്റായിട്ടുള്ള ബോഡിയുള്ള നടിയാണ് തമന്ന. തന്റെ ശരീര സൗന്ദര്യം കാത്തുസൂക്ഷിക്കുന്ന ചുരുക്കം ചില നായികമാരില് ഒരാളാണ് തമന്ന ഭാട്ടിയ. വീഡിയോ വൈറലായി കഴിഞ്ഞു.\nനടന് സുരേഷ് ഗോപിയുടെ 'കടുവാക്കുന്നേല് കുറുവച്ചന്' വിലക്കേര്‍പ്പെടുത്തി ഹൈക്കോടതി\nനിര്‍ഭാഗ്യവശാല് ഇത്തവണ ഫലങ്ങള് പോസിറ്റീവ് ആയി, ലക്ഷണങ്ങളില്ല; പൃഥ്വിരാജ് പറയുന്നു\nനടന് പൃഥ്വിരാജിന് കോവിഡ് സ്ഥിരീകരിച്ചു ; ജനഗണമന സിനിമയുടെ സംവിധായകനും പോസിറ്റീവ്\nപതിനാലാം വയസില് അഭിനയിച്ച സിനിമയിലെ ദൃശ്യങ്ങള് പോണ് സൈറ്റുകളില് പ്രചരിപ്പിച്ച സംഭവം ; പരാതി നല്‍കിയിട്ടും നടപടിയില്ലെന്ന് സോന\nഎമ്പുരാന് ലുക്കോ ? മോഹന്‍ലാലിന്റെ പുതിയ ചിത്രങ്ങള് വൈറല്\nവിജയ് സേതുപതിയുടെ മകള്‍ക്കെതിരെ ബലാത്സംഗ ഭീഷണി ; സൈബര് ആക്രമണത്തിനെതിരെ പ്രതിഷേധവുമായി താരങ്ങള്\nനടി നവ്യയുടെ സഹോദരന് രാഹുല് വിവാഹിതനായി\nഞങ്ങള് പ്രേക്ഷകര്‍ക്ക് താങ്കളുടെ ആലാപനം കേട്ടില്ല എങ്കിലും നേരം പുലരും.. ; വിജയ് യേശുദാസിനെ വിമര്‍ശിച്ച് രാജീവ് രംഗന്\nതമിഴ് വികാരം ആളിക്കത്തിയതോടെ പിന്മാറാന് മുത്തയ്യ മുരളീധരന് അഭ്യര്‍ഥിച്ചു, വിജയ് സേതുപതി പിന്മാറി\nവഴക്കുണ്ടായ ശേഷം ഞങ്ങള് പരസ്പരം മിണ്ടിയിട്ടില്ല : സലിം കുമാറിനോടു മാപ്പ് പറഞ്ഞ് ജ്യോതികൃഷ്ണ


ഗവാസ്കറിന്റെ ചികിത്സ; മെഡിക്കൽ ബോർഡ് ചേർന്നു\nThalsamayam| Updated On: 20 Jun 2018 1:45 PM GMT | Location :\nതിരുവനന്തപുരം: പരിക്കേറ്റ് മെഡിക്കൽ കോളേജ് ആശുപതിയിൽ ചികിത്സയിൽ കഴിയുന്ന പൊലീസ് ഡ്രൈവർ ഗവാസ്കറിന്റെ ചികിത്സ പുരോഗതി വിലയിരുത്താൻ മെഡിക്കൽ ബോർഡ്...\nതിരുവനന്തപുരം: പരിക്കേറ്റ് മെഡിക്കൽ കോളേജ് ആശുപതിയിൽ ചികിത്സയിൽ കഴിയുന്ന പൊലീസ് ഡ്രൈവർ ഗവാസ്കറിന്റെ ചികിത്സ പുരോഗതി വിലയിരുത്താൻ മെഡിക്കൽ ബോർഡ് യോഗം ചേർന്നു. ആശുപത്രി സൂപ്രണ്ട് ഡോ. എം.എസ്.ഷർമ്മദിന്റെ അധ്യക്ഷതയിൽ ചേർന്ന യോഗത്തിൽ ന്യൂറോ സർജറി, ജനറൽ സർജറി, ഇഎൻടി, ഒഫ്ത്താൽമോളജി, ഓർത്തോപീഡിക് ഡോക്ടർമാർ പങ്കെടുത്തു.\nഗവാസ്കറിന്റെ കാഴ്ചക്കുള്ള ബുദ്ധിമുട്ടിനു പ്രാഥമിക പരിശോധനയിൽ കാര്യമായ തകരാറ് കണ്ടുപിടിക്കാനായില്ല. അതിനാൽ കണ്ണിന്റെ സൂക്ഷ്മപരിശോധനക്കായി നാളെ കണ്ണാശുപത്രിയിൽ എത്തിച്ചേരാൻ ആവശ്യപ്പെട്ടു. തലയുടെ സിടി സ്കാൻ റിപ്പോർട്ടിന്റെ കൂടി അടിസ്ഥാനത്തിൽ തുടർചികിത്സകൾ തീരുമാനിക്കുമെന്നു സൂപ്രണ്ട് അറിയിച്ചു.\nതനിക്കെതിരായ പരാതി വ്യാജമാണെന്ന് കാണിച്ച് ഗവസ്കർ ഹൈക്കോടതിയെ സമീപിച്ചിരുന്നു. കേസ് റദ്ദാക്കണമെന്നാവശ്യപ്പെട്ടാണ് ഗവാസ്‌ക്കർ ഹൈക്കോടതിയെ സമീപിച്ചിരിക്കുന്നത്. പരാതി നല്‍കിയതിന് പ്രതികാരമായാണ് തനിക്കെതിരായ നടപടിയെന്നും ഗവാസ്‌ക്കര് ഹൈക്കോടതിയില് സമര്‍പ്പിച്ച ഹർജിയില് പറഞ്ഞു.\nകേസ് ഒതുക്കിത്തീര്‍പ്പാക്കാന് ശ്രമിച്ച ബറ്റാലിയന് എഡിജിപി സുധേഷ് കുമാര് അതു നടക്കില്ല എന്നു കണ്ടപ്പോള് തനിക്കെതിരെ കള്ളക്കേസ് ചുമത്താന് ശ്രമിക്കുന്നതായി നേരത്തെ ഗവാസ്‌കര് ആരോപിച്ചിരുന്നു. സുധേഷ് കുമാറിന്‍റെ മകള് മര്‍ദിച്ചുവെന്ന് ചൂണ്ടിക്കാട്ടി ഗവാസ്‌കര് പരാതി നല്‍കുകയും മകള്‍ക്കെതിരെ കേസെടുക്കുകയും ചെയ്തിരുന്നു. തുടര്‍ന്നാണ് എഡിജിപിയുടെ മകള് ഗവാസ്‌കര്‍ക്കെതിരെയും കേസുകൊടുത്തത്. ഇതിന് പിന്നാലെ ഗവാസ്‌ക്കറിനെതിരെ അസഭ്യം പറയല്, സ്ത്രീത്വത്തെ അപമാനിക്കല് എന്നീ കുറ്റങ്ങള് ചുമത്തി പൊലീസ് കേസെടുത്തിരുന്നു.\nസുധേഷ് കുമാറിന്‍റെ മകള് ഫോണ് ഉപയോഗിച്ച് കഴുത്തിലും മുതുകിലും ഇടിച്ചുവെന്നായിരുന്നു ഗവാസ്‌കറുടെ പരാതി. ഗവാസ്‌ക്കറുടെ പരാതി ശരിവെക്കുന്നതായിരുന്നു മെഡിക്കല് പരിശോധ ഫലവും. കഴുത്തിന് ഇടിയേറ്റ് കശേരുക്കള്‍ക്ക് ചതഞ്ഞുവെന്ന് പരിശോധനയിലും വ്യക്തമായിരുന്നു.


ജീവിതത്തിലെ ഏറ്റവും വലിയ അനുഭവങ്ങളിലൊന്നാണ് നമുക്ക് ചുറ്റുമുള്ള ലോകത്തെ അറിയുവാൻ കഴിയുന്നത്. വിശ്വസ്തനായ ചങ്ങാതിക്കൊപ്പമുള്ള യാത്രകൾ വേറിട്ട അനുഭവങ്ങൾ സമ്മാനിക്കുന്നു. മനോഹരമായ ഇന്ത്യയെ ആസ്വദിച്ചറിയാനുള്ള നിങ്ങളുടെ യാത്ര ഇൻഡ്യടൂർസ് ആൻഡ് ട്രാവെൽസ് നോടൊപ്പമാകട്ടെ.\nഓണ അവധി ആഘോഷിക്കാൻ പത്തു ചെറുയാത്രകൾ\n1) അരിപ്പ ഫോറസ്റ്റ്\nകൊല്ലം ജില്ലയിലെ കുളത്തുപ്പുഴ പട്ടണത്തിനടുത്താണ് ഈ ഇക്കോടൂറിസം സെന്റർ.വനംവകുപ്പിലെ ഉദ്യോഗസ്ഥർക്കു പരിശീലനം നൽകുന്ന ഫോറസ്റ്റ് ട്രെയിനിങ് സ്കൂളിന്റെ ആസ്ഥാനമാണിവിടെ.താമസം വനംവകുപ്പിന്റെ ഗസ്റ്റ് ഹൌസിലാകാം. കെഎഫ്ഡിസിയാണ് താമസസൌകര്യമൊരുക്കുന്നത്.\nമൂന്നു കുടുംബങ്ങൾക്ക് അടച്ചുറപ്പുള്ള കെട്ടിടത്തിൽ താമസിക്കാം. ഭക്ഷണം പാകം ചെയ്യാനുള്ള സൌകര്യമുണ്ട്.\nതാമസം മാത്രമല്ല ട്രെക്കിങ്, കാട്ടിനകത്തു ക്യാംപിങ് സൌകര്യവും അരിപ്പ നൽകുന്നു.\nമാനുകളെയോ കാട്ടുപോത്തുകളേയോ ഭാഗ്യമുണ്ടെങ്കിൽ കാണാം.\nമിറിസ്റ്റിക്ക വനങ്ങൾ(ചതുപ്പിനു മുകളിൽ വളരുന്ന കാട്) കാണപ്പെടുന്ന അരിപ്പയിൽ ഒരു ദിവസമെങ്കിലും താമസിക്കണം.\nപ്രകൃതിയുടെ ശാന്തത അനുഭവിച്ചറിയണം.\nകൂടുതൽ വിവരങ്ങൾക്കും ബുക്കിങ്ങിനും ബന്ധപ്പെടുക : 01494 551 500\nഇന്ത്യയിലെ ആദ്യത്തെ ആസൂത്രിത ഇക്കോടൂറിസം പദ്ധതിയാണ് കൊല്ലം ജില്ലയിലെ തെൻമലയിലുള്ളത്.\nതെൻമലയോരത്തെ കാറ്റേറ്റ് കനോപ്പികളുടെ മുകളിലൂടെ നടന്ന് മാൻപാർക്ക് ആസ്വദിച്ച് താമസിക്കാൻ ഒട്ടേറെ കുടുംബങ്ങൾ ഇവിടെയെത്തുന്നുണ്ട്.\nമരത്തലപ്പുകളെ തൊട്ടുരുമ്മി ഇരുന്പുപാലത്തിലൂടെ നടക്കുന്നതിനെയാണ് കനോപ്പി വോക്കിങ് എന്നു പറയുന്നത്.\nശെന്തുരുണി സങ്കേതത്തിലേക്കു ബോട്ടിങ്ങ് നടത്താം. ചെന്തുരുണി എന്ന മരത്തെ സംരക്ഷിക്കാനുള്ള സങ്കേതമാണിത്.\nതെങ്കാശിപ്പട്ടണത്തിലേക്കുള്ള വഴിയിലാണ് തെൻമല ഇക്കോ ടൂറിസം സെന്റർ. പലതരം ട്രെക്കിങ്ങുകൾ വനംവകുപ്പ് ഒരുക്കുന്നുണ്ട്.\nപാലരുവി കണ്ടു മടങ്ങിവരാവുന്നതും ചെന്തുരുണി കാട്ടിലൂടെ ദിവസങ്ങളെടുത്തു പൂർത്തിയാക്കുന്നതുമായ വ്യത്യസ്ത യാത്രകളും\nനേച്ചർ ക്യാംപുകളും വനംവകുപ്പിന്റെ അനുമതിയോടുകൂടി ആസ്വദിക്കാവുന്നതാണ്.\nസാഹസപ്രിയർക്കായി റോക്ക് ക്ലൈംപിങ്, റിവർ ക്രോസിങ് എന്നിവയുമുണ്ട്. ഡോർമിറ്ററിയിൽ താമസസൗകര്യമുണ്ട്.\nപേരുകൊണ്ടു കൊതിപ്പിക്കുന്ന ഗവി സാധാരണ സഞ്ചാരികളെ നിരാശരാക്കും.എന്നാൽ കാടറിഞ്ഞു യാത്ര ചെയ്യുന്നവർക്ക് സ്വർഗമാണ് ഈ സ്ഥലം. ഗവിയിലേക്കു കെഎസ്ആർടിസി സർവീസുകളുണ്ട്.ഇതിൽ നാട്ടുകാരെക്കാളും ഇപ്പോൾ കൂടുതൽ സഞ്ചാരികളാണ്.\nപത്തനംതിട്ട ജില്ലയിലാണ് ഗവി. യാത്രയിൽ ഒട്ടേറെ ഡാമുകളും ജലാശയങ്ങളും ഭാഗ്യമുണ്ടെങ്കിൽ വന്യമൃഗങ്ങളെയും കാണാം.\nപെരിയാർ ടൈഗർ റിസർവിന്റെ ഭാഗമായ ഗവിയിലെ മൊട്ടക്കുന്നുകളിൽ സഹ്യപുത്രൻമാർ മേയുന്നതു കാണാൻ നല്ല ചേലാണ്.\nഇക്കോടൂറിസം പാക്കേജ് ബുക്ക് ചെയ്യണം. മൂന്നര മണിക്കൂർ കാടിനകത്തുകൂടിയുള്ള യാത്ര അവിസ്മരണീയമാണ്.\n4) കല്ലാറിലൊന്നു കുളിച്ചുകയറാം\nപൊൻമുടിയിലേക്കുള്ള യാത്രയിൽ പലരും അറിയാതെ പോകുന്ന , അല്ലെങ്കിൽ ഇറങ്ങാതെ പോകുന്ന ഇടമാണ് കല്ലാർ ഇക്കോ ടൂറിസം സെന്റർ. കുളിർജലമൊഴുകുന്ന കല്ലാറ്റിൽ ഒന്നു കുളിച്ചാൽ ഒരു വർഷം സഫലമാകും. അത്ര സുന്ദരിയാണ് ഈ കുഞ്ഞുനദി.\nസകുടുംബം പുഴയോരത്തിരിക്കാം. കൊണ്ടുപോകുന്ന ആഹാരം കഴിക്കാം. (പ്ലാസ്റ്റിക് അവിടെയിട്ടു പോരരുത് എന്നു പറയേണ്ടതില്ലല്ലോ).\nമീൻമുട്ടി വെള്ളച്ചാട്ടത്തിനടുത്തേക്ക് ചെറിയ ട്രെക്കിങ് നടത്താം. ഏതാണ്ട് ഒരു കിലോമീറ്റർ കഥകൾ പറഞ്ഞ് നടക്കാം.\nപലയിടത്തും കല്ലാർ മാടിവിളിക്കും. പക്ഷേ, ഗൈഡുകൾ നിർദേശിക്കുന്ന ഇടങ്ങളിൽ മാത്രമേ ഇറങ്ങാൻ പാടുള്ളൂ.\n5) കേരളത്തിന്റെ സിങ്കക്കുട്ടികൾ\nനമ്മുടെ നാട്ടിൽ ജനിച്ചുവളർന്ന സിംഹങ്ങളെ കാണാൻ ഒരു ദ്വീപിലേക്കു പോകാം.\nതിരുവനന്തപുരത്തെ നെയ്യാർ ഡാമിലാണ് ആ സിംഹദ്വീപുള്ളത്. നെയ്യാർ ഡാമിലൂടെ പത്തുമിനിറ്റ് ബോട്ടുയാത്ര ചെയ്താൽ ലയൺ സഫാരി പാർക്കിലെത്തും.\nപിന്നെ അടച്ചുറപ്പുള്ള ബസിൽ കയറി ഉള്ളിലേക്കു ചെല്ലാം. സിംഹങ്ങൾ സ്വതന്ത്രരാണ്(ആ ദ്വീപിലെങ്കിലും).\nനമ്മൾ കന്പിവലയിട്ടു ഭദ്രമാക്കിയ വാഹനത്തിനുള്ളിലും. നെയ്യാറിലെ പച്ചപ്പളുങ്കുജലാശയത്തിൽ മുതലകളുണ്ട്.\nഭാഗ്യമുണ്ടെങ്കിൽ അവയെ കാണാം. ഡാമിനോടു ചേർന്ന് മുതലവളർത്തൽ കേന്ദ്രവും ചെറു പാർക്കുമുണ്ട്.\n6) ആനക്കൂട്ടിൽ താമസിക്കണോ..\nആനച്ചൂരടിച്ചു താമസിക്കാൻ ഒന്നുകിൽ കാടുകയറണം.\nഅല്ലെങ്കിൽ കോട്ടൂരിൽ വരണം.\nനെയ്യാർ ഡാമിൽ സിംഹങ്ങളെക്കണ്ട് നേരെ കാപ്പുകാട്ടിനടുത്തുള്ള കോട്ടൂരിലേക്കു വാഹനം വിടാം.ആനകളെ പരിപാലിക്കുന്ന കോട്ടൂരിൽ വികൃതിക്കുഞ്ഞാനകളും വില്ലൻ ആനകളും താമസിക്കുന്നു.\nവനംവകുപ്പാണ് ഇവയെ സംരക്ഷിക്കുന്നത്. ചെറു വില്ലകൾ ഈ ആനപരിപാലനകേന്ദ്രത്തിനടുത്തായി തയാറാക്കിയിട്ടുണ്ട്.\n7) ചിതറാൽ ജൈനക്ഷേത്രം\nകന്യാകുമാരിയിലേക്കുള്ള യാത്രയിൽ മാർത്താണ്ഡത്ത് ഒന്നു നിർത്തിയാൽ ഒട്ടേറെ കാണാക്കാഴ്ചകൾ ആസ്വദിക്കാം.\nഅതിലൊന്നാണ് ചിതറാൾ എന്ന മലൈക്കോവിൽ. വലിയ പാറക്കൂട്ടങ്ങൾക്കു മുകളിലെ പുരാതന കൽഗുഹാക്ഷേത്രമാണിത്.\nപാറക്കൂട്ടങ്ങൾക്കു മുകളിലൂടെ നടക്കുന്നതുതന്നെ ഉല്ലാസകരം. അന്പലത്തിനുള്ളിൽ കയറിയാൽ ഒട്ടേറെ കൽത്തൂണുകളിൽ താങ്ങിനിർത്തിയ ചെറിയ ഹാളുണ്ട്. ഇതിൽ ഇരുട്ടത്ത് ധ്യാനിച്ചിരിക്കാം.\nകുടുംബവുമായി ചെല്ലാവുന്ന നല്ലൊരിടമാണ് ചിതറാൽ.\n8) തൃപ്പരപ്പിൽ നീരാടാം\nചിതറാലിൽനിന്നിറങ്ങിയാൽ തൃപ്പരപ്പു വെള്ളച്ചാട്ടം ആസ്വദിക്കാം.\nപേരുപോലെത്തന്നെ മൂന്നുപരപ്പിലായാണ് വെള്ളച്ചാട്ടം. വളരെ സുരക്ഷിതമായി വെള്ളച്ചാട്ടത്തിനടിയിൽ ചെന്നു നിൽക്കാം.\nകുമാരി കുറ്റാലം എന്ന വിളിപ്പേരുണ്ട് തൃപ്പരപ്പിന്.കോടയാറിൽ വെറും അൻപത് അടി മാത്രം ഉയരമുള്ള ഈ വെള്ളച്ചാട്ടം ആസ്വദിക്കാനെത്തുന്നവരുടെ ഏണ്ണം ഏറെയാണ്.\n9) തക്കലയിലെ കൊട്ടാരം\nതമിഴ്നാട്ടിൽ കന്യാകുമാരി ജില്ലയിൽ തക്കല പ്രസിദ്ധമാകുന്നത് പത്മനാഭപുരം കൊട്ടാരത്തിന്റെ പേരിലാണ്.\nകേരളത്തിന്റെ സ്വന്തം സ്ഥലമാണിത്. പഴയ തിരുവിതാംകൂർ രാജ്യതലസ്ഥാനമായിരുന്നു ആദ്യം കൽക്കുളം എന്നറിയപ്പെട്ടിരുന്ന തക്കല ഭാഗങ്ങൾ. ആയിരത്തി അറുനൂറ്റിയൊന്നിൽ നിർമിച്ച പഴയ വാസ്തുവിദ്യാശൈലിയിലുള്ള കൊട്ടാരം ഇപ്പോൾ കേരളപുരാവസ്തുവകുപ്പിന്റെ മേൽനോട്ടത്തിലാണ്.\nമണിച്ചിത്രത്താഴ് എന്ന സിനിമയിലെ നാഗവല്ലിയുടെ നടനമണ്ഡപം കൊട്ടാരത്തിലെ പ്രധാന ആകർഷണങ്ങളിലൊന്നാണ്.\nഹിസ് ഹൈനസ് അബ്ദുള്ളയിലെ സംഗീതമത്സരം മുഴുവനായും ഇവിടെയാണത്രേ ഷൂട്ട് ചെയ്തതത്.\nദർബാർ ഹാൾ, പള്ളിയറ എന്നിങ്ങനെ കണ്ടാസ്വദിക്കാൻ ഏറെയുണ്ട് ഈ കൊട്ടാരത്തിൽ.\n10) മാത്തൂരിലെ അക്വാഡക്ട്\nസൗത്ത് ഏഷ്യയിലെ ഏറ്റവും ഉയരം കൂടിയ ജലപാലം ആണ് മാത്തൂരിലേതെന്ന് ഒരു വാദഗതിയുണ്ട്.\nസംഗതി എന്തായാലും ആറ്റൂരിൽ രണ്ടു കുന്നുകൾക്കിടയിൽ ഭീമൻ തൂണുകൾക്കു മുകളിൽ നിർമിച്ചതാണ് ഈ ജലകനാൽ.കൃഷിയാവശ്യത്തിനു ജലം കൊണ്ടുപോകുന്ന ഈ പാലത്തിന്റെ ഏതു കാഴ്ചയും അമ്പരപ്പിക്കും.\nമുകളിൽ നിന്നാൽ പരളി നദിയുടെ പനോരമക്കാഴ്ചയും പച്ചകൃഷിയിടങ്ങളും സുന്ദരമായ കാഴ്ചയാണ്.\nയാത്ര പോകാം മഞ്ഞുമൂടിയ ഹില്‍സ്റ്റേഷനുകളിലേക്ക്\nതണുപ്പുള്ള ഹില് സ്റ്റേഷനുകളിലേയ്ക്കുള്ള യാത്രകള് പറഞ്ഞറിയിക്കാനാവാത്ത മനോഹാരിതയുള്ളവയായിരിക്കും. ഹില്‍സ്റ്റേഷനുകൾ പ്രകൃതി സൗന്ദര്യം ആവോളം ആസ്വദിക്കുവാനും പ്രകൃതിയെ അടുത്തറിയുവാനും സഞ്ചാരികളെ പ്രേരിപ്പിക്കുന്നു. കേരളത്തില് തിരുവനന്തപുരം, ഇടുക്കി, പാലക്കാട്, വയനാട്, കണ്ണൂർ, കാസർകോട് ജില്ലകളിലായാണ് മനോഹരങ്ങളായ ഹില്‍സ്റ്റേഷനുകൾ സ്‌ഥിതി ചെയ്യുന്നത്.\nകേരളത്തിലെ പ്രസിദ്ധമായ ഹിൽസ്റ്റേഷനുകളിൽ ഒന്നാണ് മൂന്നാർ. സമുദ്രനിരപ്പിൽ നിന്ന് 5200 അടി ഉയരത്തിൽ സ്ഥിതി ചെയ്യുന്ന മനോഹരമായ ഭൂപ്രകൃതിയും, തേയിലത്തോട്ടങ്ങളും, വൈവിധ്യമാർന്ന സസ്യജാലങ്ങളും ചേർന്ന മൂന്നാർ സഞ്ചാരികളുടെ പ്രിയഭൂമിയാണ്. വെള്ളച്ചാട്ടങ്ങള്, ഡാമുകള്, തടാകങ്ങള്, കോളോണിയല് പാരമ്പര്യം പേറുന്ന ബoഗ്ലാവുകൾ തുടങ്ങിയവയും പച്ചവിരിച്ച തേയിലത്തോട്ടങ്ങളുടെയും മൊട്ടക്കുന്നുകളുടേയും ഹരിതഭംഗിയും ആസ്വദിച്ചു കൊണ്ടുള്ള ട്രെക്കിംഗ് മറക്കാനാവാത്ത അനുഭവമാണ് സഞ്ചാരികൾക്ക് നൽകുന്നത്.\nകേരളത്തിലെ മറ്റൊരു പ്രധാനപെട്ട ഹിൽസ്റ്റേഷനാണ് തേക്കടി. കേരളത്തിലെ ടൂറിസം മേഖലയുടെ മനോഹരമായ കാഴ്ചകൾ ആസ്വദിക്കണമെങ്കിൽ തേക്കടി സന്ദർശിക്കണം. പെരിയാര് വന്യജീവി സങ്കേതത്തിന്റെ ഒരു ഭാഗമായ തേക്കടി ഇന്ത്യയിലെ പ്രധാനപെട്ട വിനോദ സഞ്ചാര കേന്ദ്രം കൂടിയാണ്. പെരിയാർ നാഷണൽ പാർക്ക്, പെരിയാർ തടാകം എന്നിവ തേക്കടിയിലെ പ്രധാന വിനോദസഞ്ചാര കേന്ദ്രങ്ങളാണ്. കാടിന്റ വശ്യത നുകർന്നുള്ള യാത്രയ്ക്കും സാഹസിക യാത്രയ്ക്കും പ്രിയപ്പെട്ടതാണ് തേക്കടി.\nകേരളത്തിലെ കണ്ണൂർ ജില്ലയിലെ മലയും വിനോദസഞ്ചാര കേന്ദ്രവുമാണ് പൈതൽ മലയെ സാഹസിക പ്രേമികളുടെ സ്വർഗം എന്നു തന്നെ പറയാം. കടൽ നിരപ്പിൽ നിന്ന് 4500 അടി (1,372 മീറ്റർ) ഉയരത്തിലായി 4124 ഏക്കർ പ്രദേശത്ത് പൈതൽ മല പരന്നുകിടക്കുന്നു. നിബിഡവനങ്ങളാണ് മലമുകളിൽ ഉള്ളത്. വിനോദസഞ്ചാരത്തിനായി മല കയറുന്നവർക്ക് പ്രിയങ്കരമാണ് ഈ സ്ഥലം. പൈതൽ (വൈതൽ) മലയ്ക്ക്2കിലോമീറ്റർ വടക്കാണ് കുടക് വനങ്ങൾ. കട്ടികൂടിയ കോടമഞ്ഞിനാൽ സമൃദ്ധമാണിവിടം. ഇവിടെ അപൂർവമായ ധാരാളം പച്ചമരുന്നുകൾ കാണാം\nപൈന്‍മരങ്ങളുടെ മനോഹാരിതയും, തേയിലത്തോട്ടങ്ങളുo വാഗമണില് എത്തുന്ന ഏതൊരു സഞ്ചാരിയുടേയും ഹൃദയം കവരും. കരിമ്പാറക്കൂട്ടങ്ങളുടെ ഓരം ചേർന്ന്, വളഞ്ഞുപുളഞ്ഞുകിടക്കുന്ന റോഡുകളിലൂടെയാണ് വാഗമണിലേക്കുള്ള യാത്ര. കേരളസംസ്ഥാനത്തിലെ ഇടുക്കി- കോട്ടയം ജില്ലകളിൽ വ്യാപിച്ചു കിടക്കുന്ന ഈ വിനോദസഞ്ചാരകേന്ദ്രം സഞ്ചാരികൾക്ക് അവിസ്മരണീയമായിരിക്കും. നാഷണൽ ജിയോഗ്രഫി ട്രാവലർ ഉൾപ്പെടുത്തിയ 10 വിനോദസഞ്ചാരകേന്ദ്രങ്ങളിൽ ഒന്നാണ് വാഗമൺ. സമുദ്ര നിരപ്പിൽ നിന്നും 1100 മീറ്റർ ഉയരത്തിലാണ് വാഗമൺ സ്ഥിതി ചെയ്യുന്നത്. തേയിലത്തോട്ടങ്ങള്, പുല്‍ത്തകിടികള്, മഞ്ഞ്, ഷോളമലകള്, എന്നിവ വാഗമണ്ണിന്റെ ചാരുതയ്ക്ക് മാറ്റുകൂട്ടുന്നു. മൊട്ടക്കുന്നുകളും, അനന്തമായ പൈന് മരക്കാടുകളും വാഗമണിന്റെ മറ്റ് പ്രത്യേകതകളാണ്.


Friday August 7th, 2020 - 1:19:am\nപൊതുമേഖല ഇന്‍ഷുറന്‍സ് വികസനം അനിവാര്യം : വീണാജോര്‍ജ് എംഎല്‍എ\nPublished: Thursday 25 July 2019 09:58:22 AM\nപത്തനംതിട്ട : ജനങ്ങള്‍ക്ക് ഇന്‍ഷുറന്‍സ് പരിരക്ഷ ഉറപ്പാക്കാന് പൊതുമേഖല ഇന്‍ഷുറന്‍സ് വികസനം അനിവാര്യമാണെന്ന് വീണാ ജോര്‍ജ് എംഎല്‍എ പറഞ്ഞു. ന്യു ഇന്‍ഡ്യ ഇന്‍ഷുറന്‍സ് കമ്പനിയുടെ നൂറാം വാര്‍ഷിക ആഘോഷ പരിപാടികളുടെ സമാപന സമ്മേളനം പത്തനംതിട്ടയില് ഉദ്ഘാടനം ചെയ്ത് സംസാരിക്കുകയായിരുന്നു എംഎല്‍എ.\nസാമൂഹ്യ സുരക്ഷ ഉറപ്പാക്കുന്ന വിധത്തില് എല്ലാ ജനവിഭാഗങ്ങള്‍ക്കും ആനുകൂല്യങ്ങള് ലഭ്യമാക്കാന് ഇന്‍ഷുറന്‍സ് കമ്പനികള്‍ക്ക് കഴിയണം. ആധുനികവത്കരണത്തിലൂടെയും ഉദ്യോഗസ്ഥരുടെ കാര്യക്ഷമമായ പ്രവര്‍ത്തനങ്ങളിലൂടെയും വിവിധ പദ്ധതികള് നടപ്പാക്കിയും ഇന്‍ഷുറന്‍സ് മേഖലയുടെ ശാക്തീകരണത്തിന് വഴി തെളിക്കണമെന്നും എംഎല്‍എ പറഞ്ഞു.\nപ്രളയ സമയത്ത് ഇന്‍ഷുറന്‍സിന് ക്ലെയിം ചെയ്തിരുന്ന എല്ലാവര്‍ക്കും ന്യൂ ഇന്‍ഡ്യ അഷ്വറന്‍സ് ആനുകൂല്യങ്ങള് പൂര്‍ണമായും നല്‍കുകയും, ഒപ്പം ദുരിതാശ്വാസ പ്രവര്‍ത്തനങ്ങളില് പങ്കാളികളാവുകയും ചെയ്തതില് എംഎല്‍എ പ്രത്യേകം അഭിനന്ദിച്ചു.\nന്യു ഇന്‍ഡ്യ ഡിവിഷണല് മാനേജര് ബാബു ജോണ് അധ്യക്ഷത വഹിച്ച ചടങ്ങില് വിവിധ മേഖലകളിലെ പ്രവര്‍ത്തന മികവ് പരിഗണിച്ച വീണാ ജോര്‍ജ് എംഎല്‍എ, ഐടി മിഷന് കോ-ഓര്‍ഡിനേറ്റര് ഉഷാ കുമാരി എന്നിവരെ ആദരിച്ചു.അസിസ്റ്റന്റ് മാനേജര് കെ സൗമ്യ, അഡ്മിനിസ്ട്രേറ്റീവ് ഓഫീസര് എസ് പ്രീതി, എസ് സന്ധ്യ, റിനി തോമസ്, സിഎസ് സാലി തുടങ്ങിയവര് പങ്കെടുത്തു.\nRead more topics: inevitability, public sector insurance ,development, Veena George MLA\ninevitability of public sector insurance development: Veena George MLA


സുന്ദരി തക്കാളികളാകാം | fashion| Woman| arts| culture and entertainment/fashion\nJan 29, 2015, 03:30 AM IST\nതക്കാളി വെറും തക്കാളിയല്ല, ആളൊരു കേമനാണ്. നിരവധി വിറ്റാമിനുകളും ആന്റിഓക്‌സിഡന്റുകളും കൊണ്ട് പോഷക സമ്പുഷ്ടമായ തക്കാളി ആരോഗ്യം മാത്രമല്ല സൗന്ദര്യവും പ്രദാനം ചെയ്യുന്നു. തക്കാളി ഫെയ്‌സ്പാക്കുകള് ചര്‍മ്മത്തിലെ വരകളും ചുളിവുകളും നീക്കം ചെയ്യുന്നതിനും മുഖക്കുരു തടയുന്നതിനും സഹായിക്കും. ചര്‍മ്മത്തിന്റെ പ്രത്യേകതകള് മനസ്സിലാക്കി ഉപയോഗിക്കുകയാണെങ്കില് വളരെ പെട്ടന്നുതന്നെ മാറ്റം നിങ്ങള്‍ക്ക് അനുഭവിച്ചറിയാം.\nതക്കാളി രണ്ടായി മുറിച്ച് പിഴിഞ്ഞ് തക്കാളി നീര് എടുക്കണം. അതിലേക്ക് കുക്കുംബര് നീരും തേനും സമം ചേര്‍ക്കണം. ഇത് നന്നായി മിക്‌സ് ചെയ്തതിന് ശേഷം മുഖത്തും കഴ\nതക്കാളി രണ്ടായി മുറിച്ച് പിഴിഞ്ഞ് തക്കാളി നീര് എടുക്കണം. അതിലേക്ക് കുക്കുംബര് നീരും തേനും സമം ചേര്‍ക്കണം. ഇത് നന്നായി മിക്‌സ് ചെയ്തതിന് ശേഷം മുഖത്തും കഴുത്തിലും നന്നായി തേച്ച് പിടിപ്പിക്കുക. ഇരുപത് മിനിട്ടിന് ശേഷം ഇത് കഴുകിക്കളയാം. മുഖത്തെ എണ്ണമയം അകറ്റുന്നതിനോടൊപ്പം മുഖക്കുരു തടയുന്നതിനും ഈ ഫെയ്‌സ്പാക്ക് ഇടുന്നത് ഗുണം ചെയ്യും.\nതക്കാളി മുറിച്ച് നീരെടുത്തതിന് ശേഷം അതിലേക്ക് ഒരു സ്പൂണ് ഒലിവ് ഓയില് ചേര്‍ക്കുക. ഇതും രണ്ടും കൂടി നന്നായി മിക്‌സ് ചെയ്തതിന് ശേഷം മുഖത്തും കഴുത്തിലും തേച്ച് പിടിപ്പിക്കാം. 15-20 മിനിട്ടിന് ശേഷം മുഖം ചെറുചൂടുവെള്ളത്തില് കഴുകാവുന്നതാണ്. ചര്‍മ്മം മൃദുവാകുന്നതിനോടൊപ്പം ചര്‍മ്മത്തിലെ ഈര്‍പ്പം നിലനിര്‍ത്താനും ഈ ഫെയ്‌സ്പാക്ക് സഹായിക്കും.\nസാധാരണ ചര്‍മ്മക്കാരാണെങ്കില് തക്കാളി നീരില് നാലോ അഞ്ചോ തുള്ളി ചെറുനാരങ്ങ നീര് ചേര്‍ക്കണം. രണ്ടും കൂടി നന്നായി മിക്‌സ് ചെയ്ത ശേഷം ഇത് മുഖത്ത് തേച്ചുപിടിപ്പിക്കാം. പതിനഞ്ച് മിനിട്ടിന് ശേഷം ചെറുചൂടുവെള്ളത്തില് മുഖം കഴുകാം. ചര്‍മ്മം മൃദുവാക്കുന്നതിനും ചര്‍മ്മത്തിന് തിളക്കം ഉണ്ടാക്കുന്നതിനും തക്കാളിയും നാരങ്ങയും ചേര്‍ന്ന ഈ ഫെയ്‌സ്പാക്ക് സഹായകമാണ്. ഇതിലേക്ക് ഓട്ട്മീല് ഓയില് കൂടി ചേര്‍ക്കുകയാണെങ്കില് വളരെ നന്നായിരിക്കും.\nചര്‍മ്മത്തിന്റെ നിറം വര്‍ധിപ്പിക്കുന്നതിനും തക്കാളി സഹായിക്കും. മുഖം നന്നായി കഴുകി വൃത്തിയാക്കിയതിന് ശേഷം, രണ്ടായി മുറിച്ച് കുരു നീക്കം ചെയ്‌തെടുത്ത തക്കാളി വൃത്താകൃതിയില് മുഖത്ത് ഉരസുക. മുഖത്ത് പറ്റിയ തക്കാളി പള്‍പ്പ് അതുപോലെ തന്നെ വച്ച് അരമണിക്കൂറിന് ശേഷം കഴികിക്കളയുക. അതല്ലെങ്കില് തക്കാളി നന്നായി അരച്ചെടുത്ത് രാത്രി മുഖത്തിട്ട ശേഷം പിറ്റേന്ന് കഴുകാവുന്നതാണ്. തക്കാളി ചര്‍മ്മത്തിന് നല്‍കുന്ന അഴക് നിങ്ങള്‍ക്ക് വളരെ പെട്ടന്ന് തന്നെ കാണാനാകും.


Motion Poster | Pandalam\nPosts in category: Motion Poster\nചിമ്പു നായകനോ വില്ലനോ? തോക്കേന്തി ‘മാനാട്’ മോഷന് പോസ്റ്റര്\nസിലമ്പരസന് നായകനായ ‘മാനാട്’ന്റെ മോഷന് പോസ്റ്റര് പുറത്തിറങ്ങി. ചിമ്പു തന്റെ ട്വിറ്ററിലാണ് പോസ്റ്റര് പങ്കുവെച്ചത്. വി ഹൗസ് പ്രൊഡക്ഷന്‍സിന്റെ യൂട്യൂബ് ചാനലിലാണ് മോഷന് പോസ്റ്റര് റിലീസ് ചെയ്തത്. സമരം ചെയ്യുന്ന ആളുകള്‍ക്കിടയിലേക്ക് തോക്കേന്തി വരുന്ന ചിമ്പുവാണ് നോഷന് പോസ്റ്ററിലുള്ളത്. മോഷന് പോസ്റ്ററിന്റെ പശ്ചാത്തല സംഗീതവും, ചിമ്പുവിന്റെ ലുക്കും മാനാടിന് ഏറെ പ്രതീക്ഷകള് നല്‍കുന്നതാണ്. വെങ്കിട്ട പ്രഭുവാണ് ‘മാനാടിന്റെ’ സംവിധായകന്. ഒരു പൊളിറ്റിക്കല് ത്രില്ലറാണ് ചിത്രം. വെങ്കിട്ട പ്രഭു തന്നെയാണ് ചിത്രത്തിന്റെ തിരക്കഥയും നിര്‍വ്വഹിച്ചിരിക്കുന്നത്. റിച്ചാര്‍ഡ് എം നാഥ് […]\nEntertainment, Home Posts, Maanaadu, Motion Poster, News, News Video, Silambarasan TR\nശിവകാര്‍ത്തികേയന്റെ ‘ഡോക്ടര്’ അടുത്ത വര്‍ഷം റിലീസ് ചെയ്യും; പുതിയ മോഷന് പോസ്റ്റര് പുറത്ത്\nശിവകാര്‍ത്തികേയന് നായകനാവുന്ന ‘ഡോക്ടര്’ 2021 മാര്‍ച്ച് ഏപ്രില് മാസങ്ങളില് റിലീസ് ചെയ്യും. ദിപാവലി ദിനത്തില് പുറത്തിറങ്ങിയ മോഷന് പോസ്റ്ററിലാണ് ഇക്കാര്യം സൂചിപ്പിച്ചിരിക്കുന്നത്. താരം തന്നെയാണ് പോസ്റ്റര് പുറത്തുവിട്ടത്. The post ശിവകാര്‍ത്തികേയന്റെ ‘ഡോക്ടര്’ അടുത്ത വര്‍ഷം റിലീസ് ചെയ്യും; പുതിയ മോഷന് പോസ്റ്റര് പുറത്ത് appeared first on Reporter Live.\ndoctor, Entertainment, Home Posts, Homepage, Motion Poster, News, News Video, sivakarthikeyan, Tamil Movie\n‘തീവണ്ടി’ കുതിച്ചു തുടങ്ങി; ചിത്രത്തിന്റെ മോഷന് പോസ്റ്റര് പങ്കുവെച്ച് ടോവിനോ\nനവാഗതനായ ഫെലിനി സംവിധാനം ചെയ്യുന്ന തീവണ്ടിയുടെ മോഷന് പോസ്റ്റര് പുറത്തിറങ്ങി. ചിത്രത്തില് പ്രധാന വേഷത്തിലെത്തുന്ന നടന് ടോവിനോയാണ് മോഷന് പോസ്റ്റര് ആരാധകരുമായി പങ്കുവെച്ചിരിക്കുന്നത്. പുതുമുഖ താരം സംയുക്താ മേനോനാണ് ചിത്രത്തില് നായിക വേഷത്തിലെത്തുന്നത്. ഓഗസ്റ്റ് സിനിമയുടെ ബാനറില് നിര്‍മ്മിക്കുന്ന ചിത്രത്തില് മലയാളത്തിലെ ഒട്ടുമിക്ക താരങ്ങളും എത്തുന്നുണ്ട്. കമല് സംവിധാനം ചെയ്ത ആമിയും ആഷിഖ് അബു സംവിധാനം ചെയ്ത മായാനദിയുമാണ് നിലവില് തിയേറ്ററിലുളള ടോവിനോയുടെ ചിത്രങ്ങള്. രണ്ട് ചിത്രങ്ങളും താരത്തിന് ഏറെ പ്രേക്ഷക പ്രതികരണങ്ങള് നേടികൊടുത്തു. The post […]\nMotion Poster, News, News Video, theevandi movie, Tovino Thomas\nകുഞ്ചാക്കോ ബോബന് ചിത്രം ‘ദിവാന്‍ജിമൂല ഗ്രാന്‍ഡ് പ്രിക്‌സി’ന്റെ മോഷന് പോസ്റ്റര് പുറത്തിറങ്ങി\nകുഞ്ചാക്കോ ബോബന് നായകനാകുന്ന ഏറ്റവും പുതിയ ചിത്രം ‘ദിവാന്‍ജിമൂല ഗ്രാന്‍ഡ് പ്രിക്‌സി’ന്റെ മോഷന് പോസ്റ്റര് പുറത്തിറങ്ങി. നോര്‍ത്ത് 24 കാതം, സപ്തമശ്രീ തസ്‌കര, ലോര്‍ഡ് ലിവിംഗ്‌സ്റ്റണ് 7000 കണ്ടി എന്നിവയ്ക്കുശേഷം അനില് രാധാകൃഷ്ണന് മേനോന് സംവിധാനം ചെയ്യുന്ന ചിത്രമാണ് ദിവാന്‍ജിമൂല ഗ്രാന്‍ഡ് പ്രിക്‌സ്. The post കുഞ്ചാക്കോ ബോബന് ചിത്രം ‘ദിവാന്‍ജിമൂല ഗ്രാന്‍ഡ് പ്രിക്‌സി’ന്റെ മോഷന് പോസ്റ്റര് പുറത്തിറങ്ങി appeared first on REPORTER – Malayalam News Channel – Breaking News, Latest News, […]\nAnil Radhakrishnan Menon, kozhikode collector prasanth nair, kunchako boban, Malayalam, Motion Poster, News, News Video\nമോഹന്‍ലാലിന്റെ ക്രിസ്മസ് ചിത്രം മുന്തിരിവള്ളികള് തളിര്‍ക്കുമ്പോളിന്റെ ഫസ്റ്റ് ലുക്ക് മോഷന് പോസ്റ്റര് പുറത്തിറങ്ങി. പുലിമുരുകന് ശേഷം പുറത്ത് വരുന്ന ഈ മോഹന്‍ലാല് ചിത്രത്തിന്റെ സംവിധായകന് ജിബു ജേക്കബ് ആണ്. ബിജു മേനോന് നായകനായ വെള്ളിമൂങ്ങ എന്ന ചിത്രത്തിന് ശേഷം ജിബു ജേക്കബ് സംവിധാനം ചെയ്യുന്ന സിനിമ കൂടിയാണ് മുന്തിരിവള്ളികള് തളിര്‍ക്കുമ്പോള്. The post മോഹന്‍ലാല് ചിത്രം മുന്തിരിവള്ളികള് തളിര്‍ക്കുമ്പോള്; ഫസ്റ്റ് ലുക്ക് മോഷന് പോസ്റ്റര് പുറത്തിറങ്ങി appeared first on REPORTER – Malayalam News Channel […]\nEntertainment, Malayalam, mohanlal, Motion Poster, Munthirivallikal Thalirkkumbol, News, News Video\nവിജയ് ആരാധകര്‍ക്ക് ആവേശം പകര്‍ന്ന് ഇളയ ദളപതിയുടെ ഭൈരവയുടെ ടീസര് പുറത്തിറങ്ങിയതിന് പിന്നാലെ സൂര്യാ ഫാന്‍സിനും ആഘോഷിക്കാനുള്ള വകയുമായി സിങ്കം ത്രിയുടെ മോഷന് പോസ്റ്ററും പുറത്ത്. കൊമ്പന് മീശക്കാരനായ പൊലീസ് ഇന്‍സ്‌പെക്ടര് ധുരൈസിങ്കമായി സൂര്യ വീണ്ടും എത്തുകയാണ്. മുന് ഭാഗങ്ങളെപ്പോലെ മൂന്നാം ഭാഗവും തീയ്യറ്ററുകളെ പിടിച്ച് കുലുക്കമെന്നുറപ്പാണ്. The post ഭൈരവയ്ക്ക് പിന്നാലെ ധുരൈസിങ്കവും;തീയ്യറ്ററുകള് കീഴടക്കാന് സൂര്യ വരുന്നു, സിങ്കം ത്രീയുടെ മോഷന് പോസ്റ്റർ appeared first on REPORTER – Malayalam News Channel – […]\nMotion Poster, News, News Video, Singham, surya, Tamil


അപകടത്തെ തുടർന്ന് ചികിത്സയിലിരിക്കെ മരിച്ച പ്രവാസിയുടെ മൃതദേഹം നാട്ടിലെത്തിച്ചു | mortal remains of expat who died while in treatment after an accident brought to homeland\nഅപകടത്തെ തുടർന്ന് ചികിത്സയിലിരിക്കെ മരിച്ച പ്രവാസിയുടെ മൃതദേഹം നാട്ടിലെത്തിച്ചു\nമൂന്ന് മാസം മുന്‍പുണ്ടായ വാഹനാപകടത്തില് ഗുരുതരമായി പരിക്കേറ്റ് ചികിത്സയിലിരിക്കവെ മരണപ്പെട്ട പ്രവാസിയുടെ മൃതദേഹം നാട്ടിലെത്തിച്ചു.\nRiyadh Saudi Arabia, First Published Nov 4, 2021, 10:49 PM IST\nറിയാദ്: സൗദി അറേബ്യയിൽ അപകടത്തെ തുടർന്ന് ചികിത്സയിലിരിക്കെ മരിച്ച തമിഴ്‌നാട് കന്യാകുമാരി സ്വദേശി കമീലൻസ് മുത്തുസ്വാമിയുടെ (63) മൃതദേഹം നാട്ടിലെത്തിച്ചു. തുടർചികിത്സാർഥം കഴിഞ്ഞമാസം 18ന് കൊച്ചി വഴി നാട്ടിലെത്തിക്കാനുള്ള തയാറെടുപ്പുകൾ പൂർത്തീകരിച്ചിരിക്കെയാണ് മരണം സംഭവിച്ചത്.\nമൂന്ന് മാസം മുമ്പ് ഇദ്ദേഹം ഓടിച്ച വാഹനം വൈദ്യുത പോസ്റ്റിൽ ഇടിച്ചതിനെ തുടർന്ന് മസ്തിഷ്കാഘാതം സംഭവിക്കുകയായിരുന്നു. അപകടം സംഭവിച്ചയുടനെ ഉനൈസ കിങ് സഊദ് ആശുപത്രിയിൽ പ്രവേശിപ്പിച്ചു. രണ്ടാഴ്ചക്ക് ശേഷം അവിടെനിന്നും അൽ-റാസ് ജനറൽ ആശുപത്രിയിലേക്ക് മാറ്റിയിരുന്നു. സെപ്തംബർ 23ന് നാട്ടിലെത്തിക്കാനുള്ള നടപടിക്രമങ്ങൾ പൂർത്തിയായിരുന്നെങ്കിലും വിമാന യാത്രയുമായി ബന്ധപ്പെട്ട ചില സാങ്കേതിക പ്രശ്നങ്ങൾ കാരണം നീട്ടിവയ്ക്കുകയായിരുന്നു.\nറിയാദിൽ നിന്ന് ദുബൈ വഴിയുള്ള വിമാനത്തിൽ ബുധനാഴ്ച പുലർച്ചെയാണ് മൃതദേഹം നാട്ടിലെത്തിച്ചത്. അവിടെനിന്നും ബന്ധുക്കൾ ഏറ്റുവാങ്ങി സ്വദേശമായ തമിഴ്നാട്ടിലെ കന്യാകുമാരിയിൽ എത്തിച്ച് മരണാനന്തര ചടങ്ങുകൾ നടന്നു. സാമൂഹികപ്രവർത്തകൻ ഹരിലാൽ, ഖസീം പ്രവാസി സംഘം ജീവകാരുണ്യവിഭാഗം കൺവീനർ നൈസാം തൂലിക എന്നിവരുടെ നേതൃത്വത്തിലാണ് നടപടിക്രമങ്ങൾ പൂർത്തീകരിച്ചത്.\nLast Updated Nov 4, 2021, 10:49 PM IST


"കെട്ടിപ്പിടിച്ചാൽ അമേരിക്ക വീസ തരില്ല," നരേന്ദ്ര മോദിയ്ക്ക് എതിരെ രൂക്ഷമായ പരിഹാസവുമായി രാഹുൽ ഗാന്ധി-Rahul Gandhi takesajibe at PM Modi over H1-B visa issue, says hugs not good enough for US visas\n"കെട്ടിപ്പിടിച്ചാൽ അമേരിക്ക വീസ തരില്ല," നരേന്ദ്ര മോദിയ്ക്ക് എതിരെ രൂക്ഷമായ പരിഹാസവുമായി രാഹുൽ ഗാന്ധി\nകുടിയേറ്റക്കാരുടെ ആശ്രിതർക്ക് ഒബാമ ഭരണകൂടം നൽകിയിരുന്ന ആനുകൂല്യങ്ങൾ പിൻവലിച്ചിരിക്കുകയാണ് ട്രംപ് സർക്കാർ\nന്യൂഡൽഹി: വിസ ചട്ടങ്ങൾ പരിഷ്‌കരിക്കാൻ അമേരിക്ക തീരുമാനിച്ചതിന് പിന്നാലെ പ്രധാനമന്ത്രി നരേന്ദ്ര മോദിക്കെതിരെ രൂക്ഷമായ പരിഹാസവുമായി കോൺഗ്രസ് അദ്ധ്യക്ഷൻ രാഹുൽ ഗാന്ധി. അമേരിക്കയുടെ തീരുമാനം ഇന്ത്യയ്ക്ക് കനത്ത തിരിച്ചടിയാണെന്ന് രാഹുൽ ഗാന്ധി പറഞ്ഞു.\nഅമേരിക്കൻ പ്രസിഡന്റ് ഡൊണാൾഡ് ട്രംപും ഇന്ത്യൻ പ്രധാനമന്ത്രി നരേന്ദ്രമോദിയും തമ്മിലുളള ബന്ധത്തെ കളിയാക്കിക്കൊണ്ടാണ് വിഷയത്തിൽ അതിരൂക്ഷമായ പരിഹാസം രാഹുൽ ഗാന്ധി തൊടുത്തത്. “കെട്ടിപ്പിടിച്ചാൽ വാങ്ങാൻ പറ്റുന്ന സാധനങ്ങൾ ഉണ്ട്. വീസയുടെ കാര്യത്തിൽ വേറെ വഴി നോക്കണം,” രാഹുൽ ഗാന്ധി പറഞ്ഞു.\nപ്രധാനമന്ത്രിയുടെ വിദേശ നയത്തിനെയാണ് കോൺഗ്രസ് അദ്ധ്യക്ഷൻ വിമർശിച്ചത്. മുംബൈ ഭീകരാക്രമണത്തിന്റെ മുഖ്യ സൂത്രധാരനായ ഹാഫിസ് സയ്യിദിനെ പാക്കിസ്ഥാൻ സ്വതന്ത്രനാക്കിയപ്പോഴും ഇന്ത്യൻ പ്രധാനമന്ത്രിയുടെ “കെട്ടിപ്പിടിനയതന്ത്ര”ത്തെ രാഹുൽ ഗാന്ധി വിമർശിച്ചിരുന്നു.\nഒബാമയുടെ വിദേശ നയത്തെ പൊളിച്ചടുക്കിയാണ് ട്രംപ് ഭരണകൂടം മുന്നോട്ട് പോകുന്നത്. എച്ച്1ബി വീസ ഉടമകൾക്കാണ് പുതിയ ട്രംപ് സർക്കാർ തീരുമാനം തിരിച്ചടിയായത്. എച്ച് 1 ബി വീസ ഉടമകളുടെ ആശ്രിതർക്ക് അനുവദിക്കുന്ന എച്ച്4ബി വിസ ചട്ടത്തിലാണ് മാറ്റം വരുത്തിയത്. പുതിയ തീരുമാനത്തോടെ എച്ച്4ബി വീസ ഉടമസ്ഥർക്ക് അമേരിക്കയിൽ തൊഴിൽ ചെയ്യാനാവില്ല.\nകുടിയേറ്റ നയ ഗവേഷണ സ്ഥാപനം അമേരിക്കയിൽ നടത്തിയ പഠനത്തിൽ എച്ച്4ബി വീസ ഉടമസ്ഥരിൽ 94 ശതമാനം പേരും ഇന്ത്യാക്കാരാണെന്ന് കണ്ടെത്തിയിരുന്നു. ഇവരിൽ 93 ശതമാനം പേരും സ്ത്രീകളാണെന്നും കണ്ടെത്തി. ഇന്ത്യ കഴിഞ്ഞാൽ നാല് ശതമാനം പേർ ചൈനയിൽ നിന്നുളള എച്ച്4ബി വീസ ഉടമകളാണ്.\nTags: H1B Visa, Narendra Modi, Rahul Gandhi


മുംബൈ: പത്രങ്ങളിലെ വൈവാഹിക പംക്തിയിലെ പരസ്യങ്ങള് കാണുമ്പോള് അതിലൊരു സിനിമയുണ്ടെന്ന് നമുക്ക് തോന്നാറില്ല. എന്നാല് ബോളിവുഡ് നവാഗത സംവിധായകന് അലി അബ്ബാസ് സഫറിന് തോന്നിയിട്ടുണ്ട്. ഈ തോന്നലാണ് മേരെ ബ്രദര് കീ ദുല്‍ഹന് എന്ന ചിത്രമായി മാറിയത്.\nതന്റെ പുതിയ ചിത്രത്തിന്റെ പ്രമേയത്തെക്കുറിച്ച് അബ്ബാസ് വെളിപ്പെടുത്തുന്നതിനങ്ങനെയാണ്. ഞാറാഴ്ചത്തെ പത്രത്തോടൊപ്പം ലഭിക്കുന്ന വൈവാഹിക പംക്തി ഞാനെന്നും ശ്രദ്ധിക്കാറുണ്ടായിരുന്നു. ഏറെ സര്‍ഗാത്മകമായ പേജാണത്. വധുവിനെയും വരനെയും ആവശ്യപ്പെട്ടുകൊണ്ട് പല പരസ്യങ്ങളുമുണ്ടാകും. അതില് എല്ലാ ഹിന്ദു, മുസ് ലീം, സിക്ക് തുടങ്ങി എല്ലാ വിഭാഗത്തില്‍പ്പെട്ടവരുടേയും പരസ്യങ്ങളുണ്ടാവും. എന്നാല് ഇവയുടേതെല്ലാം ഉള്ളടക്കം ഏതാണ്ട് ഒരേപോലെയായിരിക്കും.\nഇന്ത്യയെ മുഴുവന് ഈ പേജില് കാണാം. വളരെ രസകരമാണിത്. അതുകൊണ്ടുതന്നെ ഇതിനെക്കുറിച്ച് ഒരു സിനിമ ചെയ്താല് അതും ആളുകളെ രസിപ്പിക്കുമെന്നതില് എനിക്ക് സംശയമുണ്ടായിരുന്നില്ല.\nപരസ്യങ്ങള്‍ക്കു പുറമേ ഹൃഷികേശ് മുഖര്‍ജിയുടെ ചുപ്‌കെ ചുപ്‌കെയും ഗോല് മാലും തന്നെ സ്വാധീനിച്ചതായി സംവിധായകന് വെളിപ്പെടുത്തുന്നു.\nഇമ്രാന് ഖാനും കത്രീന കൈഫും പ്രധാന കഥാപാത്രമായെത്തിയ മേരെ ബ്രദര് കീ ദുല്‍ഹന് സെപ്റ്റംബര് 9നാണ് റിലീസാവുന്നത്. യഷ് രാജ് ഫിലിംസാണ് ചിത്രം സംവിധാനം ചെയ്യുന്നത്. ജൂം ബറാബര് ജൂം , താഷന് തുടങ്ങിയ ചിത്രങ്ങളില് സഹസംവിധായകനായി പ്രവര്‍ത്തിച്ച അബ്ബാസിന്റെ ആദ്യ ചിത്രമാണ് മേരെ ബ്രദര് കി ദുല്‍ഹന്.


മൂന്ന് ഇന്ത്യന് സൈനികര്‍ക്ക് വീരമൃത്യു – Meddling Media\nമൂന്ന് ഇന്ത്യന് സൈനികര്‍ക്ക് വീരമൃത്യു\nഇന്ത്യ- ചൈനാ അതിര്‍ത്തിയിലുണ്ടായ ഏറ്റുമുട്ടലില് മൂന്ന് ഇന്ത്യന് സൈനികര്‍ക്ക് വീരമൃത്യു.ഒരു കേണലും രണ്ട് ജവാന്‍മാരുമാണ് കൊല്ലപ്പെട്ടത്. ഇന്നലെ രാത്രി ലഡാക്കിലെ ഗല്‍വാന് താഴ്‌വിലാണ് ഏറ്റുമുട്ടലുണ്ടായത്.\nഅതേസമയം, സൈനികര് കൊല്ലപ്പെട്ടതിനെക്കുറിച്ച് അറിയില്ലെന്ന് ചൈനീസ് വിദേശകാര്യ മന്ത്രാലയം അറിയിച്ചു. സ്ഥിതിഗതികള് ശാന്തമാക്കുന്നതിനായി ഇരുഭാഗത്തേയും മുതിര്‍ന്ന സൈനിക ഉദ്യോഗസ്ഥര് യോഗം ചേരുകയാണ്.\nസംഭവത്തിലെ കൂടുതല് വിശദീകരണങ്ങള് പിന്നീട് നല്‍കാമെന്ന് സൈനിക വൃത്തങ്ങള് അറിയിച്ചു. 1975ലെ യുദ്ധത്തിന് ശേഷം ഇതാദ്യമായിട്ടാണ് ഇന്ത്യാ-ചൈന സംഘര്‍ഷത്തില് മരണം സംഭവിക്കുന്നത്. സംഘര്‍ഷത്തില് രണ്ട് ചൈനീസ് സൈനികരും കൊല്ലപ്പെട്ടതായി റിപ്പോര്‍ട്ടുണ്ട്.\nരഞ്ജി പണിക്കരുടെ മകൻ വിവാഹിതനായി


മുടിമുറിച്ചവള്, അവര്‍ക്ക് വേണ്ടി തല മുണ്ഡനം ചെയ്തവള്, അവളൊരു നര്‍ത്തകി | hair donation cancer hair care\nമുടിമുറിച്ചവള്, അവര്‍ക്ക് വേണ്ടി തല മുണ്ഡനം ചെയ്തവള്, അവളൊരു നര്‍ത്തകി\nJan 9, 2019, 12:37 PM IST\nതന്റെ മുടി കൊണ്ട് കൂടിയാല് രണ്ട് പേര്‍ക്ക് വിഗ്ഗ് നിര്‍മിക്കാം. പക്ഷേ മുടി പൂര്‍ണമായും നീക്കം ചെയ്യുമ്പോള് രോഗം മൂലം മുടി നഷ്ടപ്പെട്ടവര്‍ക്ക് അത് ഒരു ശക്തമായ മാനസിക പിന്തുണയായിരിക്കും എന്ന് ശ്രീഷ്മ പറയുന്നു. അവര് തനിച്ചല്ല ഞാനും ഒപ്പമുണ്ടെന്ന് പറയാതെ പറയുന്ന ശക്തമായ മാനസിക പിന്തുണ.\n# അലീന മരിയ വര്‍ഗീസ്\nനര്‍ത്തകിയാണവള്. നൃത്തമാണ് ജീവിതം. ഓരോ പെര്‍ഫോമന്‍സും ജീവിതമാണവള്‍ക്ക്.\nഎന്നാല് കാത്തിരിക്കുന്ന വേദികളൊക്കെ തല്‍ക്കാലം വേണ്ടെന്ന് വച്ചവള് തന്റെ മുടി മുറിച്ചു. വട്ടാണോ എന്ന് ചോദിച്ചവരോട് അതേ എന്നു പറഞ്ഞു. മുടിയില്ലെങ്കില് നര്‍ത്തകി വേദിയിലെങ്ങനെ നൃത്തം ചെയ്യും? ആ സമയം ശ്രീഷ്മയുടെ ചിന്തയിലത്രയും നൃത്തത്തിനപ്പുറം സഹജീവികളോടുള്ള സ്‌നേഹമായിരുന്നു, സഹാനുഭൂതിയായിരുന്നു.\nഇത് തൃശൂര് പാലയ്ക്കല് സ്വദേശിനി ശ്രീഷ്മ ലത സത്യന്. കാലങ്ങളെടുത്ത് നീട്ടിവളര്‍ത്തിയ മുടി ക്യാന്‍സര് രോഗികള്‍ക്കു വേണ്ടി മുറിച്ചു നല്‍കിയപ്പോള് അവളുടെ മനസില് മറ്റൊരു ചിന്തകൂടി ഉണ്ടായിരുന്നു. മുടി മുറിക്കുക മാത്രമല്ല, രോഗം മൂലം മുടി പൂര്‍ണമായും നഷ്ട്ടപ്പെട്ടവര്‍ക്ക് മനസിക പിന്തുണ നല്‍കി തല മുണ്ഡനം ചെയ്യണം. നൃത്തമെന്ന തന്റെ പാഷന് തല്‍ക്കാലം ഇടവേള നല്‍കി മുടി മുറിച്ചതിനോപ്പം അവള് തലമുണ്ഡനം ചെയ്തു.\nഹൈദ്രാബാദ് സെന്‍ട്രല് യൂണിവേഴ്‌സ്റ്റിയില് എം.എ ഭരതനാട്യം രണ്ടാം വര്‍ഷ വിദ്യാര്‍ത്ഥിനിയാണ് ശ്രീഷ്മ. സുഹൃത്തിന്റെ അമ്മയ്ക്ക് ക്യാന്‍സര് രോഗമാണെന്ന് സ്ഥിരീകരിച്ചതിനു ശേഷമാണ് ശ്രീഷ്മ ക്യാന്‍സര് രോഗികളുടെ ബുദ്ധിമുട്ടുകള് നേരിട്ട് അറിയുന്നത്. അന്നു മുതല് ചിന്തിച്ചു തുടങ്ങിയതാണ് ക്യാന്‍സര് രോഗികള്‍ക്ക് വിഗ് നിര്‍മ്മിക്കാനായി മുടി നല്‍കുന്നതിനെക്കുറിച്ച്. ഈ ചിന്ത മനസില് ഉണ്ടായപ്പോള് മുതല് ശ്രീഷ്മ കൂടുതല് ശ്രദ്ധയോടെ തന്റെ മുടി വളര്‍ത്താന് തുടങ്ങി. തുടര്‍ന്ന് സുഹൃത്തുക്കള് വഴിയറിഞ്ഞ കേരള ഹെയര് ബാങ്ക് എന്ന് കൂട്ടായ്മയെ സമീപിച്ച് തന്റെ ആഗ്രഹം അറിയിക്കുകയായിരുന്നു.\nതന്റെ മുടി കൊണ്ട് കൂടിയാല് രണ്ട് പേര്‍ക്ക് വിഗ്ഗ് നിര്‍മിക്കാം. പക്ഷേ മുടി പൂര്‍ണമായും നീക്കം ചെയ്യുമ്പോള് രോഗം മൂലം മുടി നഷ്ടപ്പെട്ടവര്‍ക്ക് അത് ഒരു ശക്തമായ മാനസിക പിന്തുണയായിരിക്കും. അവര് തനിച്ചല്ല ഞാനും ഒപ്പമുണ്ടെന്ന് പറയാതെ പറയുന്ന ശക്തമായ മാനസിക പിന്തുണ. രോഗം മൂലം മുടി നഷ്ടപ്പെടുന്നവര് വിഗ് വയ്ക്കാതെ മുടി പൂര്‍ണമായും നീക്കം ചെയ്ത് ബോള്‍ഡായി നടക്കുന്നതിനോടാണ് താന് യോജിക്കുന്നത്. ശ്രീഷ്മ പറയുന്നു.\nമുടിയില്ലാതെ നടക്കുക എന്നത് ഒരു മാനസിക ബുദ്ധിമുട്ടായി കാണേണ്ടതില്ല. ഇങ്ങനെ ഒരു തീരുമാനത്തിലേയ്ക്ക് എത്തും മുമ്പ് ചെറിയ ആശങ്ക ഉണ്ടായിരുന്നു. എം.എ ഭരതനാട്യമാണ് പഠിക്കുന്നത്. മുടിയില്ലാതെ പെര്‍ഫോമന്‍സ് ചെയ്യാന് ബുദ്ധിമുട്ടാകും. എങ്കിലും പിന്തിരിയാന് തയാറായില്ല. അവര്‍ക്ക് മാനസിക പിന്തുണ നല്‍കി ഒപ്പം നില്‍ക്കണമെന്നു തോന്നി.\nമുടി വളര്‍ന്ന് കെട്ടിവയ്ക്കാറാകും വരെ സ്‌റ്റേജ് പെര്‍ഫോമന്‍സില് നിന്ന് ഇടവേള എടുക്കേണ്ടി വരും. പക്ഷേ അതില് സങ്കടമൊന്നും ഇല്ല. പെര്‍ഫോമന്‍സിനപ്പുറം നമ്മള് കാരണം മറ്റൊരാള് സന്തോഷിക്കുക എന്നതില് പരം സന്തോഷം എന്തുണ്ട്. നീളന് മുടിയുള്ള നര്‍ത്തകി പെട്ടെന്നൊരു ദിവസം മൊട്ടച്ചിയായി വന്നപ്പോള് ചുറ്റുമുള്ളവരൊക്കെ ആദ്യം അമ്പരന്നു. കാര്യമറിഞ്ഞപ്പോള് സുഹൃത്തുക്കളും വീട്ടുകാരും ഉള്‍പ്പെടെ തൊണ്ണുറ്റിയഞ്ച് ശതമാനം ആളുകളും പിന്തുണച്ചു. ഒരിക്കലും വിളിക്കാത്ത ആളുകള് വിളിച്ച് അഭിനന്ദിച്ചു. എല്ലാവരും ചോദിച്ചു എന്തിനാണ് മുഴുവന് കളഞ്ഞതെന്ന്. പക്ഷേ എന്റെ തീരുമാനത്തില് വീട്ടുകാരുടെ പൂര്‍ണ പിന്തുണയുണ്ടായിരുന്നു.\nഅച്ഛനും അമ്മയ്ക്കും ഒപ്പമാണ് തൃശൂരില് കേരള ഹെയര് ബാങ്കില് എത്തിയത്. അച്ഛനും ചേട്ടനും പൂര്‍ണ പിന്തുണ നല്‍കി. പക്ഷേ അമ്മയ്ക്ക് അല്‍പ്പം സങ്കടമുണ്ടായിരുന്നു. അഞ്ച് ശതമാനം ആളുകള് വട്ടണോ എന്നു ചോദിച്ചു അവരോട് അതേ അല്‍പ്പം വട്ട് കൂടുതലാണെന്നു പറഞ്ഞു. ആത്മവിശ്വാസത്തോടെ ശ്രീഷ്മ പറയുന്നു. ഇക്കുറി സെമിസ്റ്റ് ബ്രെയിക്കിന് വന്നപ്പോഴാണ് ഇത് ചെയ്തത്. സമൂഹത്തിന് പ്രയോജനം ഉണ്ടാകുന്ന വിഷയങ്ങളില് നൃത്ത സംരഭങ്ങള് ചെയ്യണമെന്നാണ് ശ്രീഷ്മയുടെ ആഗ്രഹം. നമ്മളെക്കൊണ്ടാകുന്നത് ചെയ്യുക. എന്നെ കൊണ്ട് പറ്റുന്നത് ഇതൊക്കെയാണ്. ഒന്നും ചെയ്യാതെ മാറി നില്‍ക്കുന്നതിനു പകരം പറ്റുന്ന കുറച്ച് കാര്യങ്ങള് ചെയ്യുക ശ്രീഷ്മ പറയുന്നു. ചെറുപ്പം മുതല് ഡാന്‍സ് ചെയ്യാറുണ്ട്. എട്ടു മുതല് പ്ലസ്ടു വരെ കലാമണ്ഡലത്തിലാണ് പഠിച്ചത്. കാലടി ശ്രീ ശങ്കരാചാര്യയിലാണ് ബി.എ ഭരതനാട്യം പഠിച്ചത്. തുടര്‍ന്ന് ഹൈദ്രാബാദ് സെന്‍ട്രല് യൂണിവേഴ്‌സിറ്റിയില് എം.എ ഭരതനാട്യം ചെയ്യുന്നു. നൃത്തം തന്നെയാണ് തന്റെ വഴിയെന്ന് ശ്രീഷ്മ പറയുന്നു.\nContent Highlights: hair donation cancer patients


24 മണിക്കൂറിനിടെ 4,205 മരണങ്ങള്; പ്രതിദിന മരണ സംഖ്യ റെക്കോര്‍ഡില് -3.48 ലക്ഷം പുതിയ കൊവിഡ് കേസുകള്\nThu Jun 17 2021 02:56:05 GMT+0530 (India Standard Time)\nAPH12 May 2021 6:39 AM GMT\nന്യൂഡല്‍ഹി: രാജ്യത്ത് പ്രതിദിന കൊവിഡ് മരണ നിരക്ക് റെക്കോര്‍ഡില്. 24 മണിക്കൂറില് 4,205 കൊവിഡ് മരണങ്ങളും രാജ്യത്തുണ്ടായി. ഇതുവരെയുണ്ടായതില് ഏറ്റവും വലിയ പ്രതിദിന മരണസംഖ്യയാണിത്. കൊവിഡ് രോഗബാധയെ തുടര്‍ന്ന് ഇതുവരെ രണ്ടരലക്ഷത്തിലേറെ മരണങ്ങളാണ് ഇന്ത്യയിലുണ്ടായത്.\n24 മണിക്കൂറിനിടെ 3,48,421 പുതിയ കൊവിഡ് കേസുകളാണ് രാജ്യത്ത് പുതുതായി സ്ഥിരീകരിച്ചിരിക്കുന്നത്. നിലവില് 37,04,099 പേരാണ് കൊവിഡ് പൊസിറ്റീവായി ചികിത്സയില് കഴിയുന്നത്. 17.56 ദേശീയ ടിപിആര് നിരക്ക്. 19.83 ലക്ഷം സാംപിളുകളാണ് കഴിഞ്ഞ 24 മണിക്കൂറില് പരിശോധിച്ചത്. ഇതുവരെയുള്ളതില് ഏറ്റവും ഉയര്‍ന്ന പരിശോധന നിരക്കാണിത്. 24,46,674 പേര്‍ക്ക് കഴിഞ്ഞ ദിവസം വാക്‌സിനേഷന് നല്‍കി. ഇതും പുതിയ റെക്കോര്‍ഡാണ്.


'കുന്നോളമുണ്ടല്ലോ ഭൂതകാലക്കുളിര്', 'ഒറ്റമരപ്പെയ്ത്ത് ','നനഞ്ഞു തീര്‍ത്ത മഴകള്' എന്നീ മൂന്ന് ബെസ്റ്റ്‌സെല്ലര് പുസ്തകത്തിനു ശേഷം ദീപാനിശാന്തിന്റെ നാലാമത്തെ പുസ്തകം\n‘കുന്നോളമുണ്ടല്ലോ ഭൂതകാലക്കുളിര്’, ‘ഒറ്റമരപ്പെയ്ത്ത് ‘,’നനഞ്ഞു തീര്‍ത്ത മഴകള്’ എന്നീ മൂന്ന് ബെസ്റ്റ്‌സെല്ലര് പുസ്തകത്തിനു ശേഷം ദീപാനിശാന്തിന്റെ നാലാമത്തെ പുസ്തകം ‘ ജീവിതം ഒരു മോണാലിസച്ചിരിയാണ്’ പ്രീബുക്കിങ് ആരംഭിച്ചു. ഡി സി ബുക്‌സാണ് പ്രസാധകര്. ഡി സി ബുക്‌സ് ഓണ്‍ലൈന് സ്‌റ്റോറിലൂടെയും സംസ്ഥാനത്തുടനീളമുള്ള ഡി സി/ കറന്റ് ബുക്‌സ് ശാഖകളിലൂടെയും പുസ്തകം പ്രീബുക്ക് ചെയ്യാം.\nഒക്ടോബര് 28ന് പുസ്തകം വായനക്കാരിലെത്തും.\nഓര്‍മ്മകളുടെ അടരുകളില് നിന്ന് ചീന്തിയെടുത്ത അനുഭവങ്ങളുടെ കുറിപ്പുകള്. വെറും ഓര്‍മ്മക്കുറിപ്പുകളല്ല ഇവയൊന്നും തന്നെ. അതിനപ്പുറം സ്വന്തം ജീവിതാനുഭവങ്ങളെ മുന്‍നിറുത്തി മനുഷ്യരെ, സമൂഹത്തെ, സന്ദര്‍ഭങ്ങളെ, ജീവിതത്തെയെല്ലാം അടയാളപ്പെടുത്തുന്നതാണ് ഈ പുസ്തകം. നാം ഓരോരുത്തരുടെയും ജീവിതത്തിന്റെ ഏതെങ്കിലും ഘട്ടങ്ങളില് കണ്ടുമുട്ടിയിട്ടുള്ള മനുഷ്യരെയും അനുഭവങ്ങളെയും ജീവിതസന്ദര്‍ഭങ്ങളെയുമാണ് ദീപാനിശാന്ത് ഈ പുസ്തകത്തിലൂടെ കോറിയിടുന്നത്.\n”കാലങ്ങളായി അളന്നിട്ടും പഠിച്ചിട്ടും നിരീക്ഷിച്ചിട്ടും ഇനിയും കണ്ടുപിടിക്കാനാവാത്ത മോണാലിസയുടെ നിഗൂഡമായ മുഖം പോലെ ഈ വരികള്‍ക്കിടയില് ഒളിച്ചു കിടക്കുന്ന വികാരം ചിരിയോ കരച്ചിലോ വേദനയോ നൊമ്പരമോ എന്നറിയാന് കഴിയാനാവാത്തതിന്റെ ഒരു വശ്യത ഈ കുറിപ്പുകളില് ഓരോന്നിലും ഉറങ്ങിക്കിടക്കുന്നുമുണ്ട്. അങ്ങനെയാണ് ഈ പുസ്തകത്തിനു ജീവിതം ഒരു മോണാലിസച്ചിരിയാണ് എന്ന പേര് അത്രമാത്രം അര്‍ത്ഥവത്താകുന്നത് .” — ബെന്യാമിന്


പാര്‍ട്ടി ഗണേഷിന്റെ സ്വകാര്യസ്വത്തല്ല | KC(B) leaders criticise Ganesh - Malayalam Oneindia\nപാര്‍ട്ടി ഗണേഷിന്റെ സ്വകാര്യസ്വത്തല്ല\nPublished: October62004, 23:53 [IST]\nകൊല്ലം: പത്തനാപുരത്ത് ഗണേഷ് ജയിച്ചത് ബാലകൃഷ്ണപിള്ളയുടെ സ്വാധീനം കൊണ്ടു മാത്രമാണെന്നും പാര്‍ട്ടി ഗണേഷിന്റെ സ്വകാര്യസ്വത്തല്ലെന്നും പിള്ള പക്ഷത്തെ കേരള കോണ്‍ഗ്രസ് (ബി) നേതാക്കള് പറഞ്ഞു.\nകേരള കോണ്‍ഗ്രസ് (ബി) സംസ്ഥാന നിര്‍വാഹക സമിതി അംഗം കരിക്കത്തില് തങ്കപ്പന് പിള്ള, പത്തനാപുരം മണ്ഡലം പ്രസിഡന്റ് എം. ബി. ഗോപിനാഥപിള്ള എന്നിവര് പത്തനാപുരത്ത് നടത്തിയ വാര്‍ത്താസമ്മേളനത്തിലാണ് ഗണേഷിനെതിരെ നിശിതമായ വിമര്‍ശനം നടത്തിയത്.\nപാര്‍ട്ടി ഗണേഷ്കുമാറിന്റെ സ്വകാര്യസ്വത്തല്ല. പാര്‍ട്ടി അംഗത്വം പോലുമില്ലാതിരുന്ന ഗണേഷിനെ പത്തനാപുരത്ത് സ്ഥാനാര്‍ഥിയാക്കിയതിനെ പാര്‍ട്ടി പ്രവര്‍ത്തകര് എതിര്‍ക്കാതിരുന്നത് പിള്ളയോടുള്ള കൂറ് കാരണമാണ്. എംഎല്‍എ ആയതിന് ശേഷം പിന്‍വാതിലിലൂടെ പാര്‍ട്ടി ജനറല് സെക്രട്ടറി സ്ഥാനം നേടുകയാണ് ഗണേഷ് ചെയ്തത്. എംഎല്‍എ സ്ഥാനം പാര്‍ട്ടിയുടെ വളര്‍ച്ചക്ക് ഉപയോഗിക്കുന്നതിന് പകരം തന്റെ നിക്ഷിപ്ത താത്പര്യങ്ങള്‍ക്കു വേണ്ടി വിനിയോഗിക്കുകയാണ് ഗണേഷ് ചെയ്തത്.\nബാലകൃഷ്ണപിള്ളയെ പീഡിപ്പിക്കാന് ശ്രമിക്കുന്ന ചിലരുടെ കൈയിലെ കളിപ്പാട്ടമായി മാറുകയായിരുന്നു ഗണേഷെന്ന് നേതാക്കള് പറഞ്ഞു.\nStory first published: Wednesday, October 6, 2004, 23:53 [IST]\nOther articles published on Oct 6, 2004


കടുവയും ആനയും മേയുന്ന കാട് നട്ടുവളർത്തിയ ഒരു മനുഷ്യൻ.. - infokerala.net\nആസാമിലെ മൊലായ് ഗോത്രവർഗക്കാരനായ ജാദവ് പയെങ് എന്ന മനുഷ്യൻ ചരിത്രത്തിൽ ഇടം തേടുന്നത് അദ്ദേത്തിന്റെ 36 വർഷത്തെ കഠിന പ്രയത്നം കൊണ്ടാണ്. തന്റെ പതിനാറാം വയസിലാണ് യാദവ്പയെങ് മരങ്ങൾ നട്ടു തുടങ്ങിയത്. അകാലത്ത് ബ്രഹ്മപുത്രയുടെ തീരത്തെ പുല്ലു കിളിർക്കാത്ത മണൽ പരപ്പ് ഇന്ന് 1360 ഏക്കർ നീണ്ടു കിടക്കുന്ന കൊടും വനമായി വളർന്നിരിക്കുന്നു. എതൊരു വന്യ ജീവി സങ്കേതത്തോടും കിടപിടിക്കുന്ന കാട് ഒറ്റക്ക് വെച്ചു പിടിപ്പിച്ചാണ് നിഷ്കളങ്കനായ ഈ മനുഷ്യൻ തന്റെ സഹജീവികളോട് ‘സ്നേഹം പ്രകടിപ്പിച്ചത്.\n1979-ലാണ് യാദവ്പയെങ്ങിന്റെ ജീവിതത്തെ മാറ്റിമറിച്ച ഒരു സംഭവം നടക്കുന്നത്. ‘ബ്രഹ്മപുത്രയിലുണ്ടായ വലിയ വെള്ളപ്പൊക്കത്തിൽ ഒലിച്ചു വന്ന നിരവധി പാമ്പുകൾ മണൽ പരപ്പിൽ കുടുങ്ങി ചത്തുപോയി. മണൽപരപ്പിലെ കൊടും ചൂടാണ് പാമ്പുകൾക്ക് മരണമണിയായത് – ആവശ്യത്തിന് മരങ്ങളുണ്ടായിരുന്നെങ്കിൽ പാമ്പുകൾക്ക് ഈ ഗതി വരില്ലായിരുന്നെന്ന് അന്ന് കൗമാരക്കാരനായിരുന്ന യാദവ്പയെങ് ചിന്തിച്ചു. മണൽ പരപ്പിൽ പാമ്പുകൾ കൂട്ടത്തോടെ ചത്തു കിടക്കുന്ന വിവരം വനം വകുപ്പ് ഉദ്യോഗസ്ഥരെ അറിയിച്ച പയെങ് മരങ്ങളുണ്ടായിരുന്നെങ്കിൽ ഇവയ്ക്ക് ഈ ഗതി വരില്ലായിരുന്നെന്നു കൂടി പറഞ്ഞു.\nസമാനതകളില്ലാത്ത ഈ സേവനത്തിന് 2015-ൽ രാജ്യം പത്മശ്രീ നല്കി പയെങ്ങിനെ ആദരിച്ചു നിരവധി ഡോക്യുമെന്ററി ളാ ണ് കാട് നട്ട ഈ മനുഷ്യനെക്കുറിച്ച് വന്നിട്ടുള്ളത്. ഇതിൽ 2013-ൽ വില്യംഡൊ ഗ്ലസ് മക്മാസ്റ്റർ എടുത്ത ഫോറസ്റ്റ്മാൻ എന്ന ഡോക്യുമെന്ററി രാജ്യന്തര തലത്തിൽ ശ്രദ്ധേയമായി. 2014-ലെ കാൻ ഫെസ്റ്ററ്റിവലിൽ അമേരിക്കയിൽ നിന്നുള്ള വളർന്നു വരുന്ന ഡോക്യുമെന്റെറി നിർമാതാവിനുള്ള പുരസ്കാരം ഈ ഡോക്യുമെന്റെറി സ്വന്തമാക്കി. 2012-ലെ ജവർലാൽ നെഹ്റു സർവ്വകശാല പയാങ്ങിനെ ആദരിച്ചു.\nഅധികമാർക്കും അറിയാത്ത 52 കാരനായ ജാവെദ് പയാങ്ങ് എന്ന മനുഷ്യൻ ഗുവാഹത്തിയിൽ നിന്നും 350 കിലോമീറ്റർ ദൂരെയുള്ള ഉൾഗ്രാമത്തിൽ ഇന്നും മരങ്ങൾ നടുകയും സ്വന്തം കാടിനെ പരിപാലിക്കുകയും ചെയ്യുന്നു.\nPrevious Previous post: നേന്ത്രപ്പഴം കഴിച്ചാൽ എന്താണ് ഗുണങ്ങൾ\nNext Next post: മൺകുടത്തിൽ വെള്ളം കുടിച്ചാൽ എന്തെക്കെയാണ് ഗുണങ്ങൾ


എസ്.വി.പ്രദീപിന്റെ അപകടമരണം: അമ്മ വസന്തകുമാരി ഉപവാസസമരം നടത്തി | 21Jan2021\n• എസ്.വി.പ്രദീപിന്റെ അമ്മ ആർ.വസന്തകുമാരി സെക്രട്ടേറിയറ്റിനു മുന്നിൽ നടത്തുന്ന ഉപവാസ സമരം ഉദ്ഘാടനംചെയ്ത പി.ടി.തോമസ് എം.എൽ.എ. വിങ്ങിക്കരയുന്ന വസന്തകുമാരിയെ ആശ്വസിപ്പിക്കുന്നു\nതിരുവനന്തപുരം : മാധ്യമപ്രവർത്തകനായിരുന്ന എസ്.വി.പ്രദീപിന്റെ അപകടമരണത്തിലെ ദുരൂഹത നീക്കണമെന്നാവശ്യപ്പെട്ട് അമ്മ വസന്തകുമാരി സെക്രട്ടേറിയേറ്റിനു മുന്നിൽ ഏകദിന ഉപവാസസമരം നടത്തി. പി.ടി.തോമസ് എം.എൽ.എ. ഉദ്ഘാടനം ചെയ്തു.\nകരുതിക്കൂട്ടിയുള്ള കൊലപാതകമാണ് നടന്നതെന്നും മകന് നീതി ലഭിക്കണമെന്നും വസന്തകുമാരി പറഞ്ഞു. മകനെ നശിപ്പിച്ചതുപോലെ കുടുംബത്തെയും നശിപ്പിക്കാനാണ് ശ്രമം. സത്യത്തിനുവേണ്ടി നിലകൊണ്ട് ജീവിതം അവസാനിപ്പിക്കേണ്ടിവന്ന പത്രപ്രവർത്തകന്റെ അമ്മയാണ് താനെന്നും മകനെ കെണിയിൽ പെടുത്തുകയായിരുന്നെന്നും അവന് നീതികിട്ടണമെന്നും വസന്തകുമാരി പറഞ്ഞു. മകനെ ചതിച്ചതാണെന്ന് വിശ്വസിക്കുന്നു. അതെന്താണെന്ന് കണ്ടെത്തണം. ഹണി ട്രാപ്പിലെല്ലാം ഇടപെടീച്ചും പല പ്രവൃത്തികളിലൂടെയും മകനെ നശിപ്പിച്ചു. കൊലയാളികളെ രക്ഷിക്കാനുള്ള ശ്രമമാണ് ഇപ്പോൾ നടക്കുന്നതെന്നും വസന്തകുമാരി കൂട്ടിച്ചേർത്തു.\nതിരുവനന്തപുരത്ത് രണ്ട് മാധ്യമപ്രവർത്തകരുടെ മരണം ഒട്ടേറെ ചോദ്യങ്ങളുണർത്തുന്നതാണെന്ന് സമരം ഉദ്ഘാടനംചെയ്ത പി.ടി.തോമസ് പറഞ്ഞു. പ്രദീപിന്റെ സ്‌കൂട്ടർ പരിശോധിക്കാനോ, രേഖകൾ പരിശോധിക്കാനോ അന്വേഷണം നടത്തിയ പോലീസ് തയ്യാറായിട്ടില്ല. അപകടമുണ്ടാക്കിയെന്നു പറഞ്ഞ് കസ്റ്റഡിയിലെടുത്ത വാഹനവുമായി ബന്ധപ്പെട്ട് ഒരു പരിശോധനയും പോലീസ് നടത്തിയില്ല. സജീവമായി നിന്ന ഒരു മാധ്യമപ്രവർത്തകന് ഇങ്ങനെയെങ്കിൽ നാളെ ആർക്കും എന്തും സംഭവിക്കാവുന്ന അവസ്ഥയുണ്ട്. കുറ്റവാളികളെ നിയമത്തിനു മുന്നിൽ കൊണ്ടുവരുന്നതിനായി സി.ബി.ഐ. അന്വേഷണം വേണമെന്ന് പി.ടി.തോമസ് ആവശ്യപ്പെട്ടു.\nആക്ഷൻ കൗൺസിൽ കൺവീനർ കെ.എം.ഷാജഹാൻ, ബി.ജെ.പി. സംസ്ഥാന സമിതി അംഗം എസ്.സുരേഷ്, ആക്ഷൻ കൗൺസിൽ ഭാരവാഹികളും മാധ്യമപ്രവർത്തകരും ഉപവാസ സമരത്തിൽ പങ്കെടുത്തു.\nസംഭവസമയത്ത് കടന്നുപോയ രണ്ട് സ്‌കൂട്ടറുകൾ തിരഞ്ഞ് പോലീസ്\nനേമം : മാധ്യമപ്രവർത്തകൻ പ്രദീപിന്റെ മരണവുമായി ബന്ധപ്പെട്ട് സംഭവസമയത്ത് അതുവഴി കടന്നുപോയ രണ്ട് സ്‌കൂട്ടറുകളെക്കുറിച്ച് പോലീസ് അന്വേഷിക്കുന്നു. കഴിഞ്ഞ ഡിസംബർ 14നാണ് ദേശീയപാതയിൽ കാരയ്ക്കാമണ്ഡപത്തിനും തുലവിളയ്ക്കും ഇടയ്ക്ക് ഒരു ഓൺലൈൻ മാധ്യമത്തിൽ എഡിറ്റോറിയൽ ഡയറക്‌ടറായിരുന്ന പ്രദീപ് സഞ്ചരിച്ചിരുന്ന സ്‌കൂട്ടറിൽ ടിപ്പർ ലോറിയിടിച്ച് തത്ക്ഷണം മരിച്ചത്.\nദൃക്‌സാക്ഷികളില്ലാതിരുന്നതിനാൽ മണിക്കൂറുകൾ നീണ്ടുനിന്ന അന്വേഷണത്തിനൊടുവിൽ സി.സി.ടി.വി. ദൃശ്യങ്ങൾ പരിശോധിച്ചാണ് ലോറിയെ തിരിച്ചറിഞ്ഞ് പ്രദീപിന്റെ മരണത്തിനിടയാക്കിയ ടിപ്പർ ലോറി കണ്ടെത്തുകയും ഡ്രൈവറെ അറസ്റ്റുചെയ്യുകയും ചെയ്തിരുന്നു. സംഭവത്തിനു പിന്നാലെ ബന്ധുക്കളും നാട്ടുകാരും സുഹൃത്തുക്കളും അപകടത്തിൽ സംശയം പ്രകടിപ്പിച്ചിരുന്നു.\nഇപ്പോൾ ദൃശ്യങ്ങളിൽ കണ്ടെത്തിയ സ്‌കൂട്ടർ യാത്രികർ അപകടം നടക്കുമ്പോൾ വാഹനം നിർത്തി നോക്കിയ ശേഷം കടന്നുപോകുന്നതായി കാണുന്നുണ്ടെന്ന് പോലീസ് പറഞ്ഞു.\nഅതുകൊണ്ട് ഇവരെ കണ്ടെത്തിയാൽ കൂടുതൽ വിവരങ്ങൾ ലഭിക്കുമെന്ന പ്രതീക്ഷയാണ് പോലീസിനുള്ളത്. സ്‌കൂട്ടറുകളുടെ നമ്പർ വ്യക്തമാകാത്തതിനാലാണ് പോലീസ് ഇവരുടെ ചിത്രങ്ങൾ പുറത്തുവിട്ടത്. വാഹനത്തെയും ഓടിച്ചിരുന്നവരെയും കുറിച്ച് വിവരം ലഭിക്കുന്നവർ അറിയിക്കണമെന്ന് പോലീസ് ആവശ്യപ്പെട്ടിട്ടുണ്ട്.\nഫോർട്ട് എ.സി. - 9497990009, ഇൻസ്‌പെക്ടർ നേമം- 9497987011, എസ്.ഐ. -9497980009, നേമം സ്റ്റേഷൻ -0471-2390223.


ഡിട്രോയിറ്റ് ക്‌നാനായ ഇടവകയില് കരോള് സന്ദേശ ശുശ്രൂഷയും ക്രിസ്തുമസ് തിരുക്കര്‍മ്മങ്ങളും ആഘോഷിച്ചു – കേരള ടൈംസ്\nHome / അമേരിക്ക / ഡിട്രോയിറ്റ് ക്‌നാനായ ഇടവകയില് കരോള് സന്ദേശ ശുശ്രൂഷയും ക്രിസ്തുമസ് തിരുക്കര്‍മ്മങ്ങളും ആഘോഷിച്ചു\nഡിട്രോയിറ്റ്: ക്‌നാനായ കത്തോലിക്കാ ഇടവകയില് പാരീഷ് കൗണ്‍സില് അംഗങ്ങളും ഡിട്രോയിറ്റ് വിന്‍സര് കെ.സി.എസ്. ഭാരവാഹികളുടെയും സംയുക്ത നേതൃത്വത്തില് ഇടവക അംഗങ്ങളുടെ ഭവനങ്ങളില് ക്രിസ്തുമസ് സന്ദേശവുമായി കരോള് നടത്തി. ഡിസംബര് 24-ാം തീയതി വൈകുന്നേരം 6.30 ന് ദിവ്യകാരുണ്യാരാധാനയോടെ പിറവി തിരുനാള് തിരുക്കര്‍മ്മങ്ങള് ആരംഭിച്ചു. തുടര്‍ന്ന് ഇടവക വികാരി റവ. ഫാ. ഫിലിപ്പ് രാമച്ചനാട്ടിന്റെ നേതൃത്വത്തില് വി.കുര്‍ബ്ബാനയിലും സ്‌നേഹവിരുന്നിലും ഇടവകജനങ്ങളും ബന്ധുമിത്രാദികളും ഭക്തിയോടും സ്‌നേഹത്തോടും ഐക്യത്തോടും പങ്കെടുത്തു. തണുപ്പും ശക്തമായ മഞ്ഞുവീഴ്ചക്കിടയിലും ജനങ്ങള് പൈതൃകമായി ലഭിച്ച വിശ്വാസം ദേവാലയത്തില് തിരുക്കര്‍മ്മങ്ങളില് സംബന്ധിച്ച് പരിപാലിക്കുന്നത് വളരെ പ്രത്യാശ നല്‍കുന്നു. കപ്പൂച്ചിന് സഭാംഗങ്ങളായ റെവ. ഫാ. ബിജു ചൂരപ്പാടത്തും, റെവ. ഫാ. ബിനോയി നെടുംപറമ്പിലും സഹകാര്‍മ്മികരായിരുന്നു. കൈക്കാരന്മാരായ ജോയി വെട്ടിക്കാട്ട്, ജെയിസ് കണ്ണച്ചാന്‍പറമ്പില്, പാരീഷ് കൗണ്‍സില് അംഗങ്ങളോടൊപ്പം പരിപാടികള്‍ക്ക് നേതൃത്വം നല്‍കി. ജെയിസ് കണ്ണച്ചാന്‍പറമ്പില് അറിയിച്ചതാണിത്.\nക്‌നാനായ കത്തോലിക്കാ ഇടവകയില് പാരീഷ് കൗണ്‍സില് അംഗങ്ങളും ഡിട്രോയിറ്റ് വിന്‍സര് കെ.സി.എസ്. ഭാരവാഹികളുടെയും സംയുക്ത നേതൃത്വത്തില് ഇടവക അംഗങ്ങളുടെ ഭവനങ്ങളില് ക്രിസ്തുമസ് സന്ദേശവുമായി കരോള് നടത്തി.\nPrevious ഡാളസിൽ ഷെറിൻ മാത്യൂസിൻെറ ഒാർമക്കായി സ്മാരകം\nNext കേരളാ ടൈംസിന്റെ എല്ലാ മാന്യ വായനക്കാർക്കും പുതുവത്സരാശംസകൾ നേരുന്നു………


ഫ്രാങ്കോ മുളക്കലിനെതിരായ ബലാത്സംഗകേസ് നിരീക്ഷിച്ച് വരികയാണെന്നും സഭ വിശ്വാസികള്‍ക്കൊപ്പമെന്നും വത്തിക്കാന്\nവത്തിക്കാനില് നടക്കുന്ന ബിഷപ്പ് സിനഡിനിടെ മാര് ജോര്‍ജ് ആലഞ്ചേരി, മാര് ബസേലിയോസ് ക്ലിമ്മീസ് കാതോലിക്ക ബാവ, ഒസ്വാൾഡ് ഗ്രേഷ്യസ് എന്നിവരാണ് മാർപാപ്പയുടെ പ്രതിനിധികളുമായി ചർച്ച നടത്തി\n09 Oct, 2018 at 01:01 AM\nബിഷപ് ഫ്രാങ്കോ മുളയ്ക്കലിനെതിരായ കേസ് നിരീക്ഷിച്ചു വരികയാണെന്ന് വത്തിക്കാൻ ഇന്ത്യയിലെ കര്‍ദിനാള്‍മാരെ അറിയിച്ചു. ബിഷപ്പ് സിനഡിൽ പങ്കെടുക്കാനെത്തിയ കർദിനാൾമാർ മാർപാപ്പയുടെ പ്രതിനിധികളുമായി ചര്‍ച്ച നടത്തി.\nമുമ്പും കർദിനാൾ ഒസ്വാൾഡ് ഗ്രേഷ്യസ് അടക്കമുള്ളവർ കേസ് വിവരം മുതിർന്ന വത്തിക്കാൻ അംഗങ്ങളുമായി സംസാരിച്ചിരുന്നു. എന്നാൽ ബിഷപ്പ് അറസ്റ്റിലായതിന് ശേഷം ഇത് ആദ്യമായാണ് ചർച്ച നടത്തുന്നത്. കേസ് സൂക്ഷ്മായി നിരീക്ഷിക്കുന്നതായും പൊലീസ് അന്വേഷണത്തിന്റെ ഫലം അറിയുന്നതിനായി കാക്കുകയാണെന്നും വത്തിക്കാന് പ്രതിനിധികള് അറിയിച്ചു.\nഇന്ത്യന് നിയമസംവിധാനങ്ങളിലുളള വിശ്വാസം വത്തിക്കാനെ അറിയിക്കുകയും സത്യം പൂര്‍ണമായി പുറത്തുവരുമെന്ന് വിശ്വസിക്കുന്നതായും സി.ബി.സി.ഐ പുറത്തിറക്കിയ കുറിപ്പിൽ വ്യക്തമാക്കി. ഇന്ത്യയിലെ വിശ്വാസികള്‍ക്കൊപ്പമാണ് തങ്ങളുടെ മനസെന്നും കേസുമായി ബന്ധപ്പെട്ട എല്ലാവര്‍ക്കും വേണ്ടി പ്രാര്‍ഥിക്കുന്നതായും കര്‍ദിനാള്‍മാർ പറഞ്ഞു.\nഅതേസമയം ജലന്ധർ രൂപതയുടെ താത്ക്കാലിക അഡ്മിനിസ്ട്രേറ്ററായി അന്റോണിയോ ഗേഷ്യസ് റൂഫീ നോ ചുമതലയേറ്റു.\nJalandar BishopBishop Franco MulakkalNun rape case


ജനുവരി തകർക്കും! മത്സരിക്കാൻ 10 സിനിമക‌ൾ! | Webdunia Malayalam\nതിങ്കള്, 26 ഡിസം‌ബര് 2016 (16:44 IST)\nതിയേറ്ററുടമകളുമായുള്ള പ്രശ്‌നം കാരണം ക്രിസ്മസിന് മലയാള സിനിമകളൊന്നും തന്നെ തിയേറ്ററില് എത്തിയിരുന്നില്ല. പുത്തൻ സിനിമക‌ൾ ഇല്ലാതെ ക്രിസ്തുമസ് ആഘോഷിച്ചവർ പരാതിയിലും നിരാശയിലുമായിരുന്നു. ആ നിരാശയെ എല്ലാ അര്‍ത്ഥം കൊണ്ടും ആവേശമാക്കുന്ന വാര്‍ത്തകളാണ് ഇപ്പോള് കേള്‍ക്കുന്നത്. ജനുവരിയിൽ തീയേറ്ററുകളിൽ ആളുകൾ നിറയും. 10 സിനിമകളാണ് റിലീസ് ചെയ്യുന്നത്. ജനുവരി5മുതല് തുടങ്ങുന്നു ആ മത്സരങ്ങള്. 26 നാണ് പ്രേക്ഷകര് കാത്തിരുന്ന ദിവസം വരുന്നത്.\nഅബ്രഹാം എസ്രയുടെ ആത്‌മാവ് ഈ ശിശിരത്തിൽ പ്രതികാരത്തിനെത്തുന്നു. അവർ അയാളുടെ പ്രണയം കവർന്നു. അയാൾ അവരുടെ ലോകവും. നിഗൂഢതകൾ നിറഞ്ഞു നിൽക്കുന്ന എസ്ര ജനുവരി 5ന് റിലീസ് ചെയ്യും. കാഴ്ചകൾക്കുള്ളിൽ പലതും ഒളിപ്പിച്ചുവെക്കുകയാണ് എസ്ര. ടീസറിന് മികച്ച പ്രതികരണമാണ് ലഭിച്ചത്. ഹോളിവുഡിനൊപ്പം എത്തുന്ന ടീസർ എന്നാണ് ആരാധകർ പറയുന്നത്. നവാഗതനായ ജയ്കൃഷ്ണന് സംവിധാനം ചെയ്യുന്ന എസ്ര എന്ന സിനിമയിൽ പൃഥ്വിരാജാണ് നായകനായെത്തുന്നത്.\nജയസൂര്യ നായകനായി എത്തുന്ന ഫുക്രി എന്ന ചിത്രം ജനുവരി6നാണ് റിലീസ് ചെയ്യുന്നത്. സിദ്ധിഖ് സംവിധാനം ചെയ്യുന്ന ചിത്രം ഹാസ്യത്തിന് പ്രധാന്യം നല്‍കിയൊരുക്കിയ കുടുംബ ചിത്രമാണ്. പ്രേക്ഷകര്‍ക്ക് ചിരിച്ച് മറിയാനുള്ള വക സിനിമയിലുണ്ട് എന്ന് സൂചിപ്പിച്ചുകൊണ്ടാണ് ട്രെയിലര് റിലീസ് ചെയ്തത്. ക്രിസ്തുമസിന് റിലീസ് ചെയ്യാനിരുന്ന സിനിമയായിരുന്നു ഫുക്രി\nദുൽഖർ സൽമാൻ നായകനാകുന്ന സത്യൻ അന്തിക്കാട് ചിത്രം ജോമോന്റെ സുവിശേഷങ്ങൾ ജനുവരി 6ന് റിലീസ് ചെയ്യും. ആരാധകർ ആകാംഷയോടെ കാത്തിരിക്കുന്ന ചിത്രം ഒരു കുടുംബ കഥയാണ് പറയുന്നത്. അച്ഛൻ - മകൻ ബന്ധം പറയുന്ന ചിത്രത്തിൽ ജോമോൻ എന്ന ടൈറ്റിൽ കഥാപാത്രമായാണ് ദുൽഖർ എത്തുന്നത്. കുടുംബ പ്രേക്ഷകരുടെ ഇഷ്ട സംവിധായകനൊപ്പം യൂത്തന്മാരുടെ ഹരമായ ദുൽഖർ ഒരുമിക്കുമ്പോൾ അതൊരു സൂപ്പർ ഡ്യൂപ്പർ ആകുമെന്ന കാര്യത്തിൽ സംശയമില്ല.\nഇളയദളപതി വിജയ് നായകമാകുന്ന ഭൈരവ ജനുവരി 12ന് റിലീസ് ചെയ്യും. വിജയ്‌യുടെ അറുപതാമത്തെ ചിത്രം എന്ന പ്രത്യേകതയും ചിത്രത്തിനുണ്ട്. കീർത്തി സുരേഷ് നായികയായി എത്തുന്ന ചിത്രത്തിന്റെ ഹൈലറ്റ് ആക്ഷൻ രംഗങ്ങളാണ്. മലയാളി നടി അപർണ വിനോദ്, വിജയരാഘവൻ, ജഗപതി ബാബു, ഹരീഷ് ഉത്തമൻ എന്നിവരാണ് ചിത്രത്തിലെ മറ്റു കഥാപാത്രങ്ങൾക്ക് ജീവൻ നൽകുന്നത്.\nജനുവരി 26നാണ് ഒറിജിനൽ മത്സരം തുടങ്ങുന്നതെന്ന് പറയാം. കളം കൊഴുപ്പിയ്ക്കാന് തമിഴില് നിന്ന് സൂര്യ നായകനാകുന്ന സിംഗം ത്രി എത്തും. മലയാളി പ്രേക്ഷകരും ഏറെ ആവശത്തോടെ കാത്തിരിയ്ക്കുന്ന തമിഴ് ചിത്രമാണ് സിംഗം 3. അനുഷ്ക ഷെട്ടി, ശ്രുതി ഹാസൻ എന്നിവരാണ് നായികമാർ.\nമുന്തിരി വള്ളികള് തളിര്‍ക്കുമ്പോള് മത്സരത്തിന് ആവേശം പകര്‍ന്ന്, ജനുവരി 26 ന് തന്നെ മോഹന്‍ലാലിന്റെ മുന്തിരി വള്ളികള് തളിര്‍ക്കും. വെള്ളിമൂങ്ങയ്ക്ക് ശേഷം ജിബു ജേക്കബ് സംവിധാനം ചെയ്യുന്ന ചിത്രം കുടുംബ പ്രേക്ഷകര്‍ക്കുള്ളതാണ്. മീനയും മോഹന്‍ലാലും ദൃശ്യത്തിന് ശേഷം വീണ്ടും ഒന്നിയ്ക്കുന്നു എന്നതാണ് മറ്റൊരു പ്രത്യേകത. മറ്റൊരു ദൃശ്യത്തിനുള്ള തയ്യാറെടുപ്പാണ് ഈ ചിത്രമെന്ന് തുടക്കം മുതലേ ചർച്ചയുണ്ടായിരുന്നു.\nഇക്കഴിഞ്ഞ ഒക്ടോബർ 7ന് ജോപ്പനും പുലിമുരുകനും ഏറ്റുമുട്ടി. അതേമത്സരം ഒരിക്കൽ കൂടി ആവർത്തിക്കുകയാണ്. ജനുവരി 26 ന് മമ്മൂട്ടിയും മോഹൻലാലും വീണ്ടും ഏറ്റുമുട്ടുകയാണ്. ഏറെ പ്രതീക്ഷയോടെ കാത്തിരിയ്ക്കുന്ന മമ്മൂട്ടിയുടെ ദ ഗ്രേറ്റ് ഫാദറും റിലീസ് ചെയ്യുന്നത് ജനുവരിയിൽ തന്നെയാണ്. നവാഗതനായ ഹനീഫ് അദേനി സംവിധാനം ചെയ്യുന്ന ചിത്രം ആഗസ്റ്റ് സിനിമാസാണ് നിര്‍മിയ്ക്കുന്നത്.\nജോര്‍ജ്ജേട്ടന്റെ പൂരം ജനുവരി 26 നാണ് ദിലീപ് നായകനായെത്തുന്ന ജോര്‍ജ്ജേട്ടന്റെ പൂരം റിലീസ് ചെയ്യുന്നതും. കാവ്യയുമായുള്ള വിവാഹത്തിന് ശേഷം റിലീസ് ചെയ്യുന്ന ആദ്യ ദിലീപ് ചിത്രമാണിത്. വിവാഹം കരിയറിനെ ബാധിച്ചോ എന്ന് ഈ ചിത്രത്തിന് ശേഷം വിലയിരുത്താം. കോമഡിയെ പശ്ചാത്തലമാക്കിയാണ് സിനിമ ഒരുക്കിയിരിക്കുന്നത്.\nപൂമരം ജനുവരി 26 ലെ വെടിക്കെട്ട് മത്സരം ഒന്ന് ശമനമടങ്ങിയ ശേഷം കാളിദാസ് ആദ്യമായി മലയാളത്തില് നായകനായി എത്തുന്ന പൂമരം റിലീസ് ചെയ്യും. ഫെബ്രുവരി4ന് തിയേറ്ററുകളിലെത്തുന്ന ചിത്രം സംവിധാനം ചെയ്യുന്നത് എബ്രിഡ് ഷൈനാണ്.\nദുൽഖർ സൽമാൻ Mammootty


വഴിയൊരുക്കാന് കണ്ടക്ടര് മുന്നേയോടി;ഗതാഗതക്കുരുക്കില്‍പ്പെട്ട ഗര്‍ഭിണിക്ക് രക്ഷകരായി ബസ്ജീവനക്കാര് | good news| private bus| pregnant woman\nNov 11, 2019, 10:04 AM IST\nപനി മൂര്‍ച്ഛിച്ചതിനെത്തുടര്‍ന്ന് പാലക്കാട് കോ-ഓപ്പറേറ്റീവ് ആശുപത്രിയില്‍നിന്ന് തൃശ്ശൂര് മെഡിക്കല് കോളേജിലേക്ക് പോകുന്നതിനായാണ് പാലക്കാട് സ്വദേശിനിയായ യുവതിയും അമ്മയും മറ്റു രണ്ടുസ്ത്രീകളും സ്വകാര്യബസില് കയറിയത്.\nവാണിയമ്പാറ(തൃശ്ശൂര്): ഗതാഗതക്കുരുക്കില്‍പ്പെട്ടു വലഞ്ഞ ഗര്‍ഭിണിയെ സഹായിച്ച് ബസ് ജീവനക്കാരും പോലീസും. ഞായറാഴ്ച വൈകീട്ട് ആറുമണിക്കാണ് സംഭവം.\nകുതിരാന് മേഖലയില് അറ്റകുറ്റപ്പണികള് നടക്കുന്നതിന്റെ ഭാഗമായി വൈകീട്ട് ഗതാഗതക്കുരുക്കുണ്ടായിരുന്നു. കുരുക്കില് മുക്കാല് മണിക്കൂറോളം ബസ് കിടന്നു. ഈ സമയത്താണ് യുവതി അസ്വസ്ഥത പ്രകടിപ്പിച്ചത്.\nതുടര്‍ന്ന് നടത്തറ സ്വദേശിയായ ബസ് കണ്ടക്ടര് റെജിയും ഡ്രൈവര് പീച്ചി സ്വദേശി കണ്ണനും ഹൈവേ പോലീസിനെ വിവരമറിയിച്ചു. ഗതാഗത നിയന്ത്രണത്തിന്റെ ഭാഗമായി കുതിരാനില് പടിഞ്ഞാറേ തുരങ്കത്തിനു സമീപമായിരുന്നു ഹൈവേ പോലീസ്. യുവതിയുടെ അവസ്ഥ ബസ് ജീവനക്കാര് നാട്ടുകാരെ അറിയിച്ചു.\nതുടര്‍ന്ന് നാട്ടുകാരും ബസ് കണ്ടക്ടറും ബസിനു മുന്നില് ഓടിയും മറ്റു വാഹനങ്ങള് നിയന്ത്രിച്ചും ബസിനു വഴിയൊരുക്കി. കനത്ത ഗതാഗതക്കുരുക്കിനെ മറികടന്ന് സര്‍വീസ് റോഡിലൂടെയും റോഡരികിലൂടെയും ബസ് ഓടിച്ച് പത്ത് മിനിറ്റിനുള്ളില് മൂന്ന് കിലോമീറ്റര് ദൂരം പിന്നിട്ട് ഹൈവേ പോലീസിന് അരികിലെത്തി.\nഹൈവേ പോലീസ് എസ്.ഐ. ടി.സി. അശോകന്റെ നേതൃത്വത്തില് ഉടന് യുവതിയെ പട്ടിക്കാടുള്ള സ്വകാര്യ ആശുപത്രിയില് പ്രവേശിപ്പിച്ചു. അവിടെനിന്ന് ആംബുലന്‍സില് ജൂബിലി മിഷന് ആശുപത്രിയില് യുവതിയെ പ്രവേശിപ്പിച്ചു.\ncontent highlights: private bus employees helps pregnant woman stuck in traffic jam\nസലീമിന്റെ ഓട്ടോ; നീതിയിലേക്ക് നോട്ടം


‘Jammu and Kashmir put on sale’ Omar Abdullah slams amendment in land laws | ജമ്മു-കാശ്മീര് വില്‍പ്പനയ്ക്ക്...! | News in Malayalam\nLive• WI NZ 512/7 (143.1)\nLast Updated : Oct 27, 2020, 10:21 PM IST\nഅങ്ങനെ ജമ്മുകാശ്മീരും വില്‍പ്പനയ്ക്ക് എന്നാണ് പുതിയ ഉത്തരവിനോട് ഒമര് അബ്ദുള്ള പ്രതികരിച്ചത്.\nജമ്മു കശ്മീരിലെ ഭൂ ഉടമസ്ഥ നിയമത്തിൽ കൊണ്ടുവന്ന മാറ്റം അംഗീകരിക്കാൻ കഴിയില്ല. ഒമര് അബ്ദുള്ള പറഞ്ഞു\nSri Nagar: കശ്മീരില് ഇനി എത് ഇന്ത്യന് പൗരനും ഭൂമി വാങ്ങാന് സാധിക്കുന്ന വിധത്തില് കേന്ദ്രസര്‍ക്കാര് വിജ്ഞാപനം പുറപ്പെടുവിച്ചതില് പ്രതികരണവുമായി ജമ്മുകാശ്മീര് മുന് മുഖ്യമന്ത്രി ഒമര് അബ്ദുള്ള\nജമ്മു കശ്മീരിലെ ഭൂ ഉടമസ്ഥ നിയമത്തിൽ കൊണ്ടുവന്ന മാറ്റം അംഗീകരിക്കാൻ കഴിയില്ല. ഭേദഗതി കാർഷികേതര ഭൂമി വാങ്ങുമ്പോൾ താമസാവകാശ രേഖ നൽകുന്നത് ഇല്ലാതാക്കുകയും, കൃഷി ഭൂമിയുടെ കൈമാറ്റം എളുപ്പമാക്കുകയും ചെയ്യും. ജമ്മു കശ്മീർ ഇപ്പോൾ വിൽപ്പന ചരക്കായി മാറിയിരിക്കുന്നു. പാവപ്പെട്ട ചെറിയ ഭൂവുടമകൾ ദുരിതത്തിലാകുമെന്നും ഒമർ അബ്ദുള്ള ട്വീറ്റ് ചെയ്തു.\nഅതേസമയം, പുതിയ നിയമം ഒരു കാരണവശാലും കാര്‍ഷിക ഭൂമിയെ ബാധിക്കില്ലെന്ന് ലെഫ്റ്റനന്റ് ഗവര്‍ണര് മനോജ് സിന്‍ഹ പറഞ്ഞു. കര്‍ഷകര്‍ക്കായി കാര്‍ഷിക ഭൂമി മാറ്റിവെച്ചിരിക്കുകയാണ്. ഇക്കാര്യം ശക്തമായും പൂര്‍ണ്ണ ഉത്തരവാദിത്തത്തോടെയും പറയാന് കഴിയും. പുറത്തു നിന്നുള്ള ആരും ആ ഭൂമിയിലേക്ക് വരില്ല. രാജ്യത്തിന്‍റെ മറ്റു ഭാഗങ്ങളെപ്പോലെ ഇവിടെയും വ്യവസായങ്ങള് വളരണം. ജമ്മു കശ്മീരും വികസിക്കണം, തൊഴിലവസരങ്ങള് സൃഷ്ടിക്കപ്പെടണ൦, അദ്ദേഹം പറഞ്ഞു.\nകശ്മീരിന് പ്രത്യേക പദവി നല്‍കുന്ന ആര്‍ട്ടിക്കിള് 370 (Article 370) നിലനിനിന്നിരുന്ന കാലത്ത് ജമ്മു കശ്മീരിൽ സ്ഥിരതാമസക്കാരായവർക്ക് മാത്രമേ ഭൂമി വാങ്ങാൻ അനുമതി ഉണ്ടായിരുന്നുള്ളൂ. ഈ നിയമത്തിനാണ് കേന്ദ്രസർക്കാർ മാറ്റം വരുത്തിയിരിക്കുന്നത്. പ്രത്യേക പദവി എടുത്തുകളഞ്ഞതിലൂടെ ജമ്മു കശ്മീരിനെ ഇന്ത്യൻ ഭരണ ഘടനയ്ക്ക് കീഴിൽ കൊണ്ടുവന്ന മോദി സർക്കാർ പുതിയ നിയമത്തിലൂടെ ഈ നീക്കത്തിന് ബലം നൽകിയിരിക്കുകയാണ്. ജമ്മു കശ്മീരിനെ സ്വന്തം സ്വത്തായി അനുഭവിച്ച് പോന്ന രാഷ്ട്രീയ പാർട്ടികളായ നാഷണൽ കോൺഫറൻസിനും, പിഡിപിക്കും കേന്ദ്ര സര്‍ക്കാരിന്‍റെ ഈ തീരുമാനം കനത്ത തിരിച്ചടിയായിരിക്കുകയാണ്.\nഇന്ത്യക്കാര്‍ക്ക് ജമ്മുകശ്മീരില് ഭൂമി വാങ്ങാനനുമതി നല്‍കികൊണ്ടുള്ള ഉത്തരവ് യൂണിയന് ടെറിട്ടറി ഓഫ് ജമ്മു ആന്‍റ് കശ്മീര് റീഓര്‍ഗനൈസേഷന് (അഡാപ്റ്റേഷന് ഓഫ് സെന്‍ട്രല് ലോസ്) തേര്‍ഡ് ഓര്‍ഡര്, 2020 എന്നായിരിക്കും അറിയപ്പെടുക. ജമ്മു കശ്മീരിലെ മുന്‍സിപ്പല് പ്രദേശങ്ങളിലാണ് പുതിയ നിയമം ബാധകമാകുക. ഇന്ത്യന് പൗരന് കേന്ദ്രഭരണ പ്രദേശത്ത് കാര്‍ഷികേതര ഭൂമി വാങ്ങാന് ഈ നിയമം പ്രാബല്യത്തില് വരുന്നതോടെ അനുവാദം ലഭിക്കും.\nഇതിനായി അവിടെ സ്ഥിരതാമസക്കാരനാണെന്നതിനുള്ള സര്‍ട്ടിഫിക്കറ്റോ അവിടെ പാര്‍പ്പിടമുണ്ടെന്നതിനുള്ള സര്‍ട്ടിഫിക്കറ്റോ ആവശ്യമില്ല. പക്ഷെ കാര്‍ഷിക അനുബന്ധ പ്രവര്‍ത്തനങ്ങളില് ഏര്‍പ്പെടുന്ന ആളുകള്‍ക്ക് മാത്രമേ കാര്‍ഷിക ഭൂമി വാങ്ങാന് കഴിയൂ.\nകശ്മീരില് ഭൂമി വാങ്ങണമെങ്കില് അവിടുത്തെ സ്ഥിരം നിവാസിയായിരിക്കണം എന്ന വകുപ്പാണ് ഒഴിവാക്കിയത്. 26 സംസ്ഥാന നിയമങ്ങള് മാറ്റുകയോ ഭേദഗതി വരുത്തുകയോ ചെയ്തിട്ടുണ്ട്. അടിയന്തിര പ്രാധാന്യത്തോടെ പ്രാബല്യത്തില് വരുന്ന വിധത്തിലാണ് നിയമം നടപ്പാക്കിയിരിക്കുന്നത്.\nAlso read: ഇന്ത്യയിലെ ഏതൊരു പൗരനും കശ്മീരില് ഇനി ഭൂമി വാങ്ങാം, ചരിത്രം തിരുത്തിയെഴുതി മോദി സര്‍ക്കാര്\nപുതിയ നിയമം നിലവില് വന്നതോടെ ലഡാക്കിലും കശ്മീരിലും ഇനി ഏത് ഇന്ത്യക്കാരനും ഭൂമി വാങ്ങാം... ഭീകരരുടെ നടുവൊടിക്കുന്ന കേന്ദ്ര തീരുമാനത്തെ ആഹ്ളാദത്തോടെ വരവേറ്റിരിയ്ക്കുകയാണ് കശ്മീരികള്..\nOmar AbdullahJammu & KashmirLadakhArticle 370


അറുത്തെടുത്ത ഭാര്യയുടെ തലയുമായി തെരുവില്; കനാലില് വലിച്ചെറിഞ്ഞ് പൊലീസില് കീഴടങ്ങി; ഞെട്ടല് - Samakalika Malayalam\nഅറുത്തെടുത്ത ഭാര്യയുടെ തലയുമായി തെരുവില്; കനാലില് വലിച്ചെറിഞ്ഞ് പൊലീസില് കീഴടങ്ങി; ഞെട്ടല്\nBy സമകാലിക മലയാളം ഡെസ്‌ക് | Published: 12th August 2019 11:45 AM |\nLast Updated: 12th August 2019 11:45 AM | A+A A- |\nവിജയവാഡ; ഭാര്യയെ കഴുത്തറുത്ത് കൊലപ്പെടുത്തിയ ശേഷം തലയുമായി യുവാവ് തെരുവില്, ആന്ധ്രപ്രദേശിലെ വിജയിവാഡയിലാണ് മനുഷ്യമനസാക്ഷിയെ ഞെട്ടിച്ച സംഭവമുണ്ടായത്. 23 കാരിയായ മണിക്രാന്തിയെ ഭര്‍ത്താവ് പ്രദീപ് കുമാറാണ് ക്രൂരമായി കൊലപ്പെടുത്തിയത്. കൊലചെയ്തതിന് ശേഷം ഭാര്യയുടെ തല കനാലില് ഉപേക്ഷിച്ച ഇയാള് പിന്നീട് പൊലീസില് കീഴടങ്ങി.\nവീടിനുള്ളില് വെച്ചാണ് കഴുത്തറുത്ത് ഭാര്യയെ കൊലപ്പെടുത്തിയത്. അതിന് ശേഷം ഒരു കൈയില് കത്തിയും മറുകയ്യില് ഭാര്യയുടെ തലയുമായി യുവാവ് തെരുവിലൂടെ നടന്നു. ഇതിന്റെ ദൃശ്യങ്ങള് പൊലീസിന് ലഭിച്ചിട്ടുണ്ട്. തുടര്‍ന്നാണ് തല കനാലിലേക്ക് വലിച്ചെറിഞ്ഞത്. ഇപ്പോള് യുവതിയുടെ തല കണ്ടെത്താനുള്ള തിരച്ചിലിലാണ് പൊലീസ്. തലയില്ലാത്ത മൃതദേഹം പോസ്റ്റ്‌മോര്‍ട്ടത്തിന് അയച്ചു.\nഅഞ്ച് വര്‍ഷം മുന്‍പാണ് ഇരുവരും പ്രണയിച്ച് വിവാഹിതരായത്. എന്നാല് അടുത്തിടെയായി തര്‍ക്കം പതിവായിരുന്നു. കുറച്ചു ദിവസം മുന്‍പ് മണിക്രാന്തി നല്‍കിയ ഗാര്‍ഹിക പീഡന പരാതിയെ തുടര്‍ന്ന് പ്രദീപിനെ പൊലീസ് അറസ്റ്റ് ചെയ്തിരുന്നു. തനിക്കെതിരെ പൊലീസില് പരാതി നല്‍കിയതിന്റെ പ്രതികാരം തീര്‍ക്കുകയായിരുന്നു ഇയാളെന്ന് പൊലീസ് പറഞ്ഞു.\nMURDER വിജയവാഡ WIFE


സാമൂഹ്യക്ഷേമ പദ്ധതികൾ — വികാസ്പീഡിയ\nഹോം പേജ് / സാമൂഹ്യ ക്ഷേമം / സാമൂഹ്യക്ഷേമ പദ്ധതികൾ / സാമൂഹ്യക്ഷേമ പദ്ധതികൾ\n1. Indira Awas Yojna\n1985ഇല് ആരംഭിച്ചു. ദാരിദ്ര്യരേഖക്ക് താഴെ ഉള്ളവര്‍ക്കും പട്ടിക ജാതി പട്ടിക വര്‍ഗ്ഗത്തില് പെട്ടവര്‍ക്കും വീട് നിര്‍മിക്കാന് സാമ്പത്തിക സഹായം നല്‍കുക ആയിരുന്നു ലക്ഷ്യം.\n2. Jawahar Rozgar Yojna\n3. Nehru Rozgar Yojna\n4. Million Wells Scheme\n1988-89 കാലഘട്ടത്തില് നിലവില് വന്നു. തെരഞ്ഞെടുക്കപ്പെട്ട ദരിദ്രരായ പട്ടിക ജാതി വര്‍ഗത്തില് പെറ്റ ചെറുകിട നാമമാത്ര കര്‍ഷകരുടെ ഉന്നമനം ആണ് ലഷ്യം.\n5. Women Rozgar Yojna\n6. Prime Minister's Rozgar Yojna\n7. Prime Minister's Integrated Urban Poverty Eradication Programme\n1996 ഇല് നിലവില് വന്നു. നഗരങ്ങളിലെ ദാരിദ്യ നിര്‍മാര്‍ജനം ആയിരുന്നു മുഖ്യ ലക്ഷ്യം.\n8. Ganga Kalyaan Yojna\n9. Swarna Jayanthi Shahari Rozgar Yojana:\n1997 ഡിസംബര് 1 നു നിലവില് വന്നു. നഗര പ്രദേശത്തെ ദാരിദ്ര്യ നിര്‍മാര്‍ജനം ആയിരുന്നു മുഖ്യ ലക്ഷ്യം.\n10. Swarna Jayanthi Gram Sarozgar Yojana\n1978 നു ശേഷം നിലവില് വന്ന IRDP, TRYSEM, MILLION WELL SCHEME, ഗംഗാ കല്യാന് പദ്ധതി എന്നിവ യോജിപ്പിച്ച് 1999 ഇല് ആരംഭിച്ചു. തൊഴില് ദാന പദ്ധതി ആണ് ഇത്. ദാരിദ്യരേഖക്ക് താഴെ ഉള്ള കുടുംബങ്ങളിലെ അംഗങ്ങളെ സ്വംസഹായ സംഘങ്ങള് ആയി സംഘടിപ്പിച് പരിശീലനം നല്‍കുക ആയിരുന്നു ലക്ഷ്യം.\n11. Samagra Awas Yojana\n12. Annapoorna Yojana\nഅന്നപൂര്‍ണ പദ്ധതി 2000 ത്തില് മുതിര്‍ന്ന പൌരന്മാര്‍ക്കായി നടപ്പില് ആക്കി. വൃദ്ധ ജനങ്ങള്‍ക്ക് പ്രതിമാസം പത്ത് കിലോ ഭക്ഷ്യ ധാന്യങ്ങള് സൗജന്യം ആയി വിതരണം ചെയ്യുന്ന ഭക്ഷ്യ സുരക്ഷാ പദ്ധതി ആണ് ഇത്.\n13 Prime Minister's Gram Sadak Yojna\nഗ്രാമങ്ങളിലെ റോഡു ബന്ധം ഇല്ലാത്ത പ്രദേശങ്ങളെ ഏതെങ്കിലും പ്രധാന റോഡുമായി ബന്ധിപ്പിക്കുക ആണ് പ്രധാന ലക്ഷ്യം.\n14. Antyodaya Anna Yojana\n15. Valmiki Ambedkar Rozgar Yojana\n16. Sampoorna Graameen Rozgar Yojna\n2001 ഇത് ആരംഭിച്ചു. തൊഴിലില് ഏര്‍പ്പെടുന്നര്‍ക്ക് വേതനത്തിന് പുറമേ ഭക്ഷ്യധാന്യം കൂടി വിതരണം ചെയ്യാന് ഉദ്ദേശിച്ച് ആണ് ഈ പദ്ധതി. ത്രിതല പഞ്ചായത്തുകള് വഴി ആണ് ഇത് പ്രാവര്‍ത്തികം ആക്കുന്നത്.\nകേരള സാമൂഹിക ക്ഷേമ പദ്ധതികൾ.\nകാണാതായ കുട്ടികളെ കണ്ടെത്തി അവരെ കുടുംബവുമായി യോജിപ്പിക്കുന്ന കേരള സർക്കാരിന്റെ പദ്ധതികൾ\nശ്രുതി തരംഗം 2012\nബധിതരുംമൂകരുമായ കുട്ടികളിലെ കോക്ലിയാർ ഇംപ്ലിമന്റേഷൻ വഴി കേൾവി ശക്തിയും സംസാരശേഷിയും പകർന്നു നൽകുന്ന പദ്ധതി\nകുട്ടികളിലെ ഓട്ടിസം,അസ്ഥിരോഗങ്ങൾ കരൾ രോഗങ്ങൾ,തുടങ്ങിയ ആപത്കരമായ അസുവങ്ങൾച്ക്ക് സർജറിയും ചികിഝയും നൽകുന്ന പദ്ധതി.\nസുരക്ഷ പദ്ധതി സുകൃതം 2008\n18 വയസിന് താഴെയുള്ള കുട്ടികളിലെ കൻസർ അസുഖത്തിന് ആവിശ്യമായ ചികിഝാ പദ്ധതി\nഅമൃത് ആരോഗ്യം 2013\n30 വയസിൽ മുകളിലുള്ളവർക്ക് വരുന്നജീവിതം ശൈലി രോഗങ്ങൾക്ക് നൽകുന്ന ചികിത്സയും മരുന്നു സഹായവും.\nകോരള സർക്കാൻ്റെ അവയവ ദാനപദ്ധതി ബ്രാൻ്റ് അബാസിഡർ മോഹൻലൽലാൽ.\n1982 മുതൽ നടപ്പിലാക്കി തുടങ്ങി.\nപ്രതിമാസം 120 രൂപയാണ് വേതനം.\n18 നും 35 നും മധ്യേ പ്രായമുള്ള തൊഴിൽരഹിതരായ യുവതീ-യുവാക്കൾക്ക് താത്കാലിക ധനസഹായമായാണ് ഇത് വ്യവസ്ഥ ചെയ്തീട്ടുള്ളത്.\nഅപേക്ഷകരുടെ കുടുംബ വാർഷിക വരുമാനം 12,000 രൂപയിൽ കവിയരുത്.\nഅപേക്ഷകർ SSLC പാസായവരും (പൊതു വിഭാഗത്തിന്) എമ്പ്ലോയിമെന്റ്റ് എക്സ്ചേഞ്ചിൽ പേര് രജിസ്റ്റർ ചെയ്തവരും ആയിരിക്കണം.